17 November 2020 ဒေါက်တာ ဇော်မြင့်မောင်ကို နေပြည်တော်၏ NLD ယာယီ ရုံးချုပ်တွင် တွေ့ ရစဉ် / သီဟလွင် / ဧရာဝတီ\n၂၀၂၀ ရွေးကောက်ပွဲမှာ အမျိုးသား ဒီမိုကရေစီ အဖွဲ့ ချုပ် (NLD)ပါတီက သောင်ပြိုကမ်းပြို ထပ်ပြီး အနိုင်ရခဲ့ပါတယ်။ အ စိုးရ အဖွဲ့ တခုကို လွတ်လွတ်ကျွတ်ကျွတ် ထပ်ပြီး ဖွဲ့ နိုင်မယ့် အခြေအနေမှာ ဘယ်လို အစိုးရမျိုး ဖွဲ့ စည်းမလဲ ဆိုတာကို အများပြည်သူက စိတ်ဝင်တစား စောင့်ကြည့်နေကြပါပြီ။\nအခုလို ရွေးကောက်ပွဲ အနိုင်ရပြီး ၁၀ ရက်လောက်အကြာမှာ NLD ပါတီရဲ့ ဒုတိယ ဥက္ကဌလည်းဖြစ်၊ ပြောရေးဆိုခွင့် ရှိသူလည်း ဖြစ်သူ ဒေါက်တာ ဇော်မြင့်မောင်က သတင်းမီဒီယာတွေနဲ့အွန်လိုင်းကနေ တွေ့ ဆုံတဲ့အခါမှာ ဧရာဝတီရဲ့ နေပြည်တော် သတင်းထောက် ထက်နိုင်ဇော် မေးမြန်းခွင့် ရရှိခဲ့တဲ့ မေးခွန်းတချို့ကို ကောက်နုတ်ဖော်ပြလိုက်ပါတယ်။\nမေး ။ ။ ဆရာဇော်တို့ အစိုးရအဖွဲ့က တိုင်းနဲ့ပြည်နယ် ဝန်ကြီးချုပ်တွေကို ရွေးချယ်တဲ့အခါ ၂၀၁၅ တုန်းကဆိုရင် ပြည် နယ်ဝန်ကြီးချုပ်တွေကို NLD ပါတီဝင်တွေကို ခန့်တာပေါ့နော်။ ဦးညီပုတို့ ဒေါက်တာခက်အောင်တို့ ဒေါ်နန်းခင်ထွေးမြင့် တို့ပေါ့နော်။ အဲဒါက NLD ပါတီဝင်တွေပါ။ အခုက ၂၀၂၀ မှာ စဉ်းစားတဲ့ အခါမှာကျတော့ ပြည်နယ်တွေမှာလည်း ကချင်ပြည်နယ်မှာဆိုရင် ဒေါက်တာတူးဂျာ နိုင်တယ်ပေါ့လေ။\nရှမ်းမှာလည်း သူ့ဟာသူ လူတော်လူကောင်းတွေ ရှိပါတယ်။ ကျနော်ပြောတာ တိုင်းရင်းသားပါတီတွေက တိုင်းရင်းသား ခေါင်းဆောင်တွေကို ဆိုလိုတာပါ။ ပြည်နယ် ဝန်ကြီးချုပ်တွေကို အဲဒီလိုမျိုး တိုင်းရင်းသားပါတီတွေကနေ တိုင်းရင်းသား ခေါင်းဆောင်တွေကို ရွေးချယ်မှုမျိုး ဖြစ်လာနိုင်လားဆိုတာကို မေးချင်ပါတယ်။\nဖြေ ။ ။ ဟုတ်ပြီ။ အဲဒီ မေးခွန်း . . . ခင်ဗျား မေးခွန်းက ကောင်းတယ်ပေါ့ဗျာ။ ဒါက ပုဒ်မ ၂၆၁ ကို လွှတ်တော်ထဲမှာ ပြင်ဖို့ အဆိုတင်သွင်းတာ ဘယ်သူလဲတွေဆိုတာ ခင်ဗျားတို့လည်း သိပြီးသားပဲ။ ဘယ်သူတွေက ဦးဆောင်တယ် ဆိုတာ လည်း သိပြီးသားပဲ။ ဒီနေ့ ကျနော်တို့ အဲဒီ ပုဒ်မ ၂၆၁ အရ တိုင်းရင်းသားပါတီတွေကရော ဥပမာ ရှမ်းမှာ တင်လိုက် တော့ရော ၂၅ ရာခိုင်းနှုန်း ရှိနေတော့ တိုင်းရင်းသားပါတီက ဝန်ကြီးချုပ်ဖြစ်မယ်လို့ ဆရာဘယ်လိုထင်လဲ။\nယုံကြည်သလား။ တော်တော်ခက်တယ်နော်ဆရာ၊ ဟုတ်ပြီလား။ ဥပမာဆိုရင် ရခိုင် ဟုတ်ပြီနော်။ ဆိုပါစို့ အဲဒီတော့ ကျ နော်တို့က တိုင်းရင်းသားပါတီတွေအတွက် ပုဒ်မ ၂၆၁ ပြင်ပြီး ပေးလိုက်တယ်ဆိုရင် ၂၅ ရာခိုင်နှုန်း ရှိနေရင်တော့ အဲဒီ ဟာက ဘယ်သူပဲဖြစ်သွားမယ်ထင်လဲ။ အဲဒီကြားမှာ ကျနော်တို့ အခက်အခဲတွေ ကြုံနိုင်တယ်။ ကျနော်တို့က ၂၆၁ ကို အခြေခံ ဥပဒေအရ လောလောဆယ်မှာ ဒီအခြေအနေဟာ ပေးလို့ မရသေးဘူးဆိုတာ ပြည်ထောင်စုလွှတ်တော်မှာ ကျနော်တို့ အမျိုးသား ဒီမိုကရေစီ အဖွဲ့ချုပ်က ကန့်ကွက်ခဲ့တာ။\nဒါကို တသက်လုံးဆုပ်ကိုင်ထားရမယ်ဆိုတာ မဟုတ်ဘူးနော်။ တချိန်မှာ ခင်ဗျားတို့ ကိုယ့်နယ်မြေ ကိုယ်ပိုင် အုပ်ချုပ်ရေး တင်မကပါဘူး။ ဒီပုဒ်မ ၂၆၁ က ဒီမိုကရေစီ ဖက်ဒရယ် ပြည်ထောင်စုသွားဖို့ ရင့်သန်လာပြီဆိုရင် ကိုယ့်အရေး ကိုယ်ဒေသ ကို ကိုယ့်လူမျိုးတွေအတွက် စီမံအုပ်ချုပ်တယ်ဆိုတာ ကျနော်တို့က ဘာမှငြင်းစရာ အကြောင်းမရှိဘူး။\nဒါပေမယ့် တခုတော့ ကျနော်တို့သိတော့ ထားရမယ်။ ဒီနေ့တိုင်းနဲ့ ပြည်နယ်မှာ နေရာဒေသမှာ လူမျိုးပေါင်းစုံ တိုင်းရင်းသား ပေါင်းစုံ နေထိုင်နေတဲ့ တိုင်းနဲ့ပြည်နယ်တွေအကုန် ဖြစ်ကုန်ပြီ။ တခုတည်း သီးသန့်နေရာဆိုတာတွေ မရှိပါဘူး။ ဒါပေမယ့် ဒီအချိန်မှာ ကျနော်တို့က အဲဒါကို အကောင်းဆုံး ဖြေရှင်းနိုင်တဲ့ နည်းလမ်းကတော့ ကျနော်တို့ ဆွေးတော့ ဆွေးနွေးရလိမ့် မယ်။ အရင်တုန်းကလို ပေတေပြီး ဒီတိုင်းပဲဖြစ်ရမယ်ဆိုတာတော့ လုပ်လို့မရဘူးဗျ။ ဘာကြောင့်လည်းဆိုတော့ ဒါက တောင်းဆိုမှုတွေ များလာတာပေါ့။ ကျနော်တို့အထဲမှာတော့ တိတိကျကျ ဆုံးဖြတ်ချက်တော့ မရှိသေးဘူး။ ဒါပေမယ့် ဒီဟာက ခင်ဗျားပြောသလိုပဲ ကျနော်တို့အထဲမှာလည်း Hot Issues ဖြစ်လာပါလိမ့်မယ်။ ကျနော်တို့ CEC မှာလည်း။\nမေး ။ ။ နောက်တခုက နိုင်ငံတကာ သတင်းဌာနတွေမှာ ဖော်ပြတာလည်း ရှိတယ်။ NLD ခေါင်းဆောင်တွေက စဉ်းစား တဲ့ အခါမှာ ဗမာဆန်တယ်။ ဗမာလူမျိုးကြီးပေါ့။ တိုင်းရင်းသား အမြင်အားနည်းတယ်ဆိုတဲ့ ဝေဖန်မှုတွေလည်း ရှိတော့ ဒီထက် ပိုပြီးတော့ NLD ကို တိုင်းရင်းသားတွေ ပိုယုံကြည်လာအောင် အခုထပ်ပြီးတော့ ပြသနိုင်မယ့် အလုပ်မျိုးတွေ ရှိလား။ ဘယ်လို အလုပ်မျိုးတွေများ ဆက်ပေါ်ပေါက်လာမလဲ။\nဖြေ ။ ။ ကျနော်တို့က အခုထက်ထိလည်း အမျိုးသား ပြန်လည် သင့်မြတ်ရေး ဆိုတာကို ကျနော်တို့ ကိုင်စွဲထားတုန်းပဲ ရှိပါတယ်။ အဲဒီတော့ ဗမာဆန်ဆန် ဗမာလိုပဲ တွေးတယ်ဆိုတာတော့ မဟုတ်ပါဘူး။ ကျနော်တို့ CEC မှာလည်း တိုင်းရင်း သားတွေလည်း အကုန်လုံး ပါနေတာပါဗျနော်။ အသစ်ဆိုလို့ရှိရင် တိုင်းရင်းသားရေးရာ ကော်မတီတောင် ဖွဲ့ပြီးတော့ အသစ်ဖွဲ့ထားတဲ့ဟာထဲမှာ ပါတဲ့ဟာတွေဆိုလို့ရှိရင်လည်း တိုင်းရင်းသား အချိုးညီညီကို ကျနော်တို့ ဖွဲ့လိုက်တာပါ။\nသူတို့လည်း ပြောပိုင်ခွင့် ရှိပါတယ်။ အဲဒီတော့ ဒီကိစ္စဟာ ကျနော်တို့ ခုနက ပြောလိုက်တဲ့ တိုင်းရင်းသားတွေရဲ့ ယုံကြည်မှု လည်း ကျနော်တို့လိုပါတယ်။ ငြိမ်းချမ်းရေးရဖို့ဆိုတာ တိုင်းရင်းသားတွေရဲ့ ယုံကြည်မှုလည်း လိုပါတယ်။ ကျနော်တို့ ဗမာဆန်တဲ့ အတွေးမျိုး တခါမှ မတွေးဘူးဖူးဗျ။ ဘာတွေးသလဲဆိုတော့ စလာကတည်းကိုက ကျနော်တို့က ချောချော မွေ့မွေ့ လည်ပတ်ဖို့ဆိုရင်တော့ တိုင်းရင်းသားတွေပါပါတဲ့ ဆွေးနွေးပွဲမျိုး လုပ်ကိုလုပ်ရမယ်ဆိုတာကို ကျနော်တို့ ပြောပြီး သားပါ။\nကျနော်တို့က တွေ့ဆုံဆွေးနွေးရေးအရ နိုင်ငံရေးအရ အဖြေရှာရမှဆိုတဲ့ဟာ ခင်ဗျားတို့ သတိထားမိသလားတော့ မသိဘူး ပေါ့နော်။ အဖမ်းခံရတဲ့ ကိုယ်စားလှယ် ၃ ယောက်ကို တောင်းတာ၊ ဘယ်သူတွေများ ပြန်တောင်းသလဲ မသိဘူး။ လွှတ် ပေးဖို့ ခင်ဗျား သတိထားမိလားဆရာ။ ကျနော်တို့ NLD က ဒါတော့ ကာယကံရှင်ဆိုတော့ တောင်းတာပေါ့ဗျာ။ ဒီကိစ္စနဲ့ ပတ်သက်ပြီး ထုတ်ပြောတယ်ဆိုတာ ကျနော် ခံစားချက်ကြောင့် ထုတ်ပြောတာ မဟုတ်ပါဘူး။\nဒီဟာက ဖမ်းခံထားရတဲ့သူလည်း တိုင်းရင်းသားတွေဗျာ။ လွှတ်ပေးဖို့ တောင်းဆိုသင့်တာပေါ့ဗျာ။ ကျနော့်အမြင်ပြောတာပါ။ ဆရာ သတိထားမိလား။ ဘယ်ပါတီတွေ တောင်းတုန်းဆရာ။ ကျနော်တို့မှာ ဒါပေမယ့် ဒီကိစ္စနဲ့ပတ်သက်ပြီးတော့ ခင်ဗျား မေးတဲ့ မေးခွန်းကောင်းပါတယ်။ ကျနော်တို့ရဲ့ ဦးတည်ချက်က ဒီအရေးကို ၂၀၂၀ မှာ တိုင်းရင်းသား အရေး ထိပ်ရောက်လာ မယ်ဆိုတာ ကျနော်တို့ခန့်မှန်းထားတာ ရှိတယ်။ ဒါကြောင့်မိုလို့ တိုင်းရင်းသားရေးရာကော်မတီကို ၂၀၂၀ နှစ်ဆန်းပိုင်း လောက်မှာ ကျနော်တို့ ဖွဲ့နိုင်တယ်။ ဒီဟာကိုလည်းကျယ်ကျယ်ပြန့်ပြန့်လုပ်ဖို့ဆိုတာ ဒီ ၂၀၂၀ အတွက် ရည်မှန်းပြီးတော့ ဖွဲ့လိုက်တာ။ အဲဒီအဖွဲ့ကပိုပြီး Functionary ဖြစ်လာလိမ့်မယ်။\nမေး ။ ။ ဆရာဇော်ရဲ့ အကြောင်းလည်း မေးချင်ပါတယ်။ ဆရာဇော်က မန္တလေးမှာပဲ နေမှာလား။ နေပြည်တော်ကို ရောက်လာနိုင်လားပေါ့လေ။ ပုဂ္ဂိလ်ရေးဆိုင်ရာ မေးခွန်းက ၅၉(စ)က ငြိနေလား။ လွတ်လားဆိုတာလည်း သိချင်ပါတယ်။\nဖြေ ။ ။ ပွင့်ပွင့်လင်းလင်း ပြောရရင်တော့ ကျနေ်ာ ၅၉ (စ)နဲ့ ငြိပါတယ်။ ဘယ်မှာနေမလဲဆိုတာမျိုးတော့ ကျနေ်ာ မ တောင်းဆိုခဲ့ဘူးပါဖူး။ မန္တလေးမှာ နေမယ်ဆိုပြီးတော့လည်း ၂၀၁၅ တုန်းက မတောင်းခဲ့ဘူး။ ပါတီက ခိုင်းတာ ဒီမှာနေလို့။ အခုလည်း ကျန်းမာရေး ဒီမှာနေပါဆိုပြီးတော့။ ကျနော်ကတော့ ပေးပြီးသား။ အပ်ပြီးသားပေါ့။ ဘာနေရာပဲ ခိုင်းခိုင်း ကျနော် လုပ်မှာပါ။ ကျနော်ကိုယ်တိုင်ကို ဘယ်နေရာမှာ နေရမလဲဆိုတာ ကျနော်ကိုယ်တိုင် မသိပါဘူး။\nမေး ။ ။ မြန်မာပြည် နိုင်ငံရေးအကြောင်း ပြောရင် မပါမဖြစ် ပါလာတာက တပ်မတော်ပေါ့လေ။ စစ်ဘက်-အရပ်ဘက် ဆက်ဆံရေးကို စိတ်ဝင်စားတာပေါ့။ ဒေါ်အောင်ဆန်းစုကြည်ကိုယ်တိုင်လည်း အမျိုးသား ရင်ကြားစေ့ရေးကို ကြွေး ကြော်ပြီးတော့ တပ်မတော်နဲ့ ပတ်သက်ရင် တော်တော်လေး သတိထား ဆက်ဆံတာ တွေ့ပါတယ်။\nဒါပေမယ့် NLD အစိုးရရဲ့ ပြီးခဲ့တဲ့ ၅ နှစ် သက်တမ်းမှာ တပ်မတော်နဲ့ ဆက်ဆံရေးက အကောင်းကြီး မဟုတ်ပါဘူး။ ရွေး ကောက်ပွဲနီးတော့ တပ်ချုပ်က ပေါ်ပြူလာနယူးနဲ့ ပြောဆိုတာ။ ရွေးကောက်ပွဲအနီးကာလမှာ တပ်မတော်ရဲ့ ထုတ်ပြန် ချက်တွေကိုတွေကို ကြည့်ရတဲ့အခါမှာ ပြည်သူတွေကလည်း စိတ်ပူတာပေါ့။ တပ်မတော် ပြန်လာတော့မှာလား ဆိုပြီး။အဲဒါကြောင့်မို့လည်း ပြည်သူတွေက အခုရွေးကောက်ပွဲမှာ NLD ကို စုပြုံပြီး မဲထည့်တာဆိုတဲ့ သုံးသပ်မှုတွေလည်း ရှိပါတယ်။\nအဲဒါကြောင့် တပ်မတော်နဲ့ ပိုပြီးတော့ အဆင်ပြေလာအောင် တပ်မတော်ကို ပိုပြီးတော့ နားလည်မှု ရှိရှိနဲ့ပဲ ဖြစ်ဖြစ် ပိုပြီး တော့ စည်းရုံးနိုင်အောင် ဘယ်လိုမျိုး စဉ်းစားထားလဲ။ တပ်မတော်နဲ့ ပိုပြီးတော့ အလုပ်လုပ်နိုင်မယ်လို့ရော ထင်လား။\nဖြေ ။ ။ ကျနော်တို့ရဲ့ မူဝါဒ၊ အတွေးအခေါ်ပေါ့နော်။ NLD ရဲ့ စောစောပိုင်းကတည်းက ပြောထားတာ ရှိပါတယ်။ တူတာတွေကို တွဲလုပ်မယ်။ ပြည်သူတွေကို အကျိုးပြုမယ်၊ တိုင်းပြည်ကို အကျိုးပြုမယ်ဆိုရင် မည်သည့် အဖွဲ့အစည်းနဲ့မဆို တွဲ လုပ်မယ်ဆိုတာ အမြဲတန်း ကြွေးကြော်ထားခဲ့တာပါ။ ဆိုလိုတာက တိုင်းပြည်အကျိုးရှိမယ်၊ ပြည်သူအကျိုး ရှိမယ်ဆိုရင် ဘယ်လို လုပ်ငန်းပဲဖြစ်ဖြစ်၊ တပ်မတော်နဲ့လည်း တွဲလုပ်မှာပဲ။ တခြားပါတီတွေနဲ့ တွဲလုပ်မယ်ဆိုတာ ရှိပြီးသားပါ။\nကျနော်တို့ဘက်ကတော့ ဥပဒေကြောင်းရာအရပဲ ပြောကြဆိုကြတာပဲ ရှိပါတယ်။ သတ်သတ်မှတ်မှတ်ကြီးပေါ့ဗျာ။ ဘယ် Institution ကတော့ ဘယ်လို ဖြစ်နေပါတယ်။ ဘယ်ပါတီကတော့ ဘယ်လို ဖြစ်နေပါတယ်လို့ ကျနော်တို့ ဘယ်တော့မှ မပြောပါဘူး။ ဒါပေမယ့် ဥပဒေနဲ့ညီတယ်။ မညီညွှတ်ဘူးဆိုတာတော့ ကျနော်တို့ဘက်က ဝေဖန်တာတွေ ရှိပါတယ်။ဝေဖန်ပိုင်ခွင့်လည်း ရှိပါတယ်။\nရွေးကောက်ပွဲအနီးမှာ ကပ်ဖြစ်လာတဲ့ အခါကျတော့ အားလုံး ထင်ကြတာက တပ်မတော်က ပါတီရဲ့ အစိုးရနဲ့ ဆက်ဆံ ရေးက ပိုတင်းမာလာတယ်ပေါ့။ ကျနော်တို့က ဥပဒေရှု့ ထောင့်အရပဲ ပြောတာပါ။ တခြား စွပ်စွဲချက် မပါပါဘူး။\n၂၀၂၀ ရွေးကောက်ပွဲနဲ့ ပတ်သက်လို့ ကျနော်တို့ ပြိုင်ကတည်းကိုက ရိုးရိုးသားသား ပြိုင်ခဲ့တာပါ။ ဥပဒေဘောင်အတွင်းက ပြိုင်ခဲ့တယ်။ ကျနေ်ာတို့ ဖြတ်သန်းခဲ့တဲ့ ရွေးကောက်ပွဲ ရွေးကောက်ပွဲတိုင်းမှာ ရိုးရိုးသားသားပဲ ပြိုင်ခဲ့တာ။ ပြိုင်ဘက်တခု အနေနဲ့ အသန့်ရှင်းဆုံး ပြိုင်ခဲ့တာပဲ။ နိုင်ခြင်း၊ မနိုင်ခြင်းဟာ ပြည်သူရဲ့ ယုံကြည်မှုအပေါ်မှာ မူတည်ပါတယ်။ ပြည်သူတွေ တခဲနက် မဲပေးလို့ အနိုင်ရတယ်ဆိုတာ ကျနော်တို့ လက်သင့်ခံထားတုန်းပဲ ရှိပါသေးတယ်။\nပြည်သူတွေကို အကျိုးပြုမယ့် လုပ်ငန်းဆိုရင် တိုင်းပြည်ကိုလည်း အကျိုးပြုမယ့် လုပ်ငန်းဆိုရင် ဘယ်အဖွဲ့နဲ့ မဆို လက် မတွဲ နိုင်စရာ မရှိပါဘူး။ အဲလိုလည်း ဆုံးဖြတ်ပြီးသားလည်း ဖြစ်ပါတယ်။\nမေး ။ ။ အခု ရေပန်းစားနေတဲ့ ကိစ္စကတော့ ရန်ကုန်တိုင်း ဝန်ကြီးချုပ် ဘယ်သူဖြစ်မလဲဆိုတဲ့ ကိစ္စပါ။ ဦးပြုံးချိုကိုလည်း အန်တီကိုယ်တိုင် ရန်ကုန်ကို ဆင်းပြိုင်ခိုင်းတယ်လို့ သိရတယ်။ ကိုရဲမင်းဦးကလည်း နာမည်ထွက်နေတာဆိုတော့ . . . ရန်ကုန်တိုင်းကလည်း အရေးကြီးတော့ အန်ကယ်ရယ်။ ဘယ်လို လူမျိုးကို စဉ်းစားမှာလဲ။\nဖြေ ။ ။ ကျနေ်ာလည်း စိတ်ဝင်စားတယ်ဗျ။ ကိုမျိုးရန်နောင်သိမ်းရဲ့ အင်တာဗျူး ဖတ်လိုက်ရတာ ကျနော်တောင် မျက်စိ တော်တော် လည်သွားတယ်။ ရန်ကုန်တိုင်းကတော့ တကယ် အရေးကြီးတယ်ဗျ။ Strategically ရော၊ Politically ရော အရေး ကြီးပါတယ်။ မန္တလေးထက် အများကြီး အလေးပေး စဉ်းစားရတဲ့ အထဲမှာ ရန်ကုန်တိုင်း ပါတယ်လေ။\nကိုဗစ် – 19 ကာကွယ်ရေးမှာတောင် ရန်ကုန်တိုင်းကို Base ထားပြီး စဉ်းစားရတာ။ လူဦးရေ ၆ သန်းလောက် ရှိတဲ့မြို့ ပေါ့။ စီးပွားရေးအရလည်း အဓိက ဖြစ်တဲ့ မြို့ကြီး။ နိုင်ငံရေးအရလည်း နိုင်ငံတကာက သိတဲ့ မြို့ ကြီးဗျ။ ဒီမြို့ ကြီးမှာ ကိုယ်တွယ် အုပ်ချုပ်တဲ့သူက ခုနက ပြောသလို တကယ့်ကို စွမ်းဆောင်ရည် မြင့်ရမယ်။ စွမ်းဆောင်ရည်တင် မကဘူး။ နိုင်ငံရေးအရလည်း ပြတ်သားတဲ့သူ ဖြစ်ရမယ်။ ဒါ့အပြင် လူထုကလည်း ကြည်ညိုတဲ့သူ ဖြစ်ရမယ်။\nကျနော်တို့က ဒီစဉ်းစားချက်တွေ အပေါ်မှာ မူတည်ပြီးတော့ ကျနေ်ာတို့ဘက်က ခြေလှမ်းလေးတွေ ရှိခဲ့တာ ရှိတာပေါ့နော်။ ဘယ်သူ့ကို ဘယ်နေရာပေးချင်လို့ ပြည်ထောင်စုကနေ တိုင်းဒေသကြီးကို ဆင်းခိုင်းတယ်။ တိုင်းဒေသကြီးကနေ ပြည် ထောင်စုကို တက်ပြိုင်ခိုင်းတယ် ဆိုတာတွေက အဲဒီလိုမျိုး စဉ်းစားချက်ထဲမှာ မပါဘူး။ Balance ဖြစ်ဖို့ လုပ်တာ။\nအစိုးရအဖွဲ့ တင်မဟုတ်ဘူး။ လွှတ်တော်အတွက်လည်း စဉ်းစားရတယ်။ ဒါက ရိုးရိုးသားသား ပြောတာပါ။ ဘာကြောင့်လဲ ဆိုတော့ ကယားပြည်နယ် ဖြစ်သွားတဲ့ အဖြစ်အပျက်ဟာ လွှတ်တော်ကို မထိန်းကျောင်းနိုင်လို့ ဖြစ်သွားရတဲ့ဟာပေါ့နော်။ကျနော်တို့က ပေးထားလိုက်တဲ့ ဥပဒေပါ အခွင့်အရေးတွေကို ပြန်လုပ်တဲ့အခါမှာ ကိုယ်လုပ်သင့်တာထက်၊ လုပ်ထိုက်တာ ထက် ပိုပြီး လုပ်မိတဲ့အခါ ခုနကပြောသလို ပွတ်တိုက်မှုက ကြီးကြီးမားမား ဖြစ်ပြီးတော့ ပါတီရဲ့ ပုံရိပ်လည်း ထိခိုက်တာပေါ့။ အဲဒါမျိုးတွေ မဖြစ်အောင်လည်း ဒီ ၂၀၂၀ မှာတော့ စဉ်းစားရမယ်။\nCheck and Balance ကတော့ ရှိကို ရှိရမယ်။ Check and Balance မရှိဘူးဆိုရင် ကျနော်တို့ ဒါက အဓိပ္ပါယ် မရှိဘူး။ ဒါ ပေမယ့် ကျနော်တို့ အခုက လွှတ်တော်လည်း NLD ၊ အစိုးရလည်း NLD။ ဘာကြောင့် အချင်းချင်း ပွတ်တိုက်မှု ဖြစ်သလဲ။ တခြားပါတီတွေနဲ့တောင် တွေ့ ဆုံဆွေးနွေးဖို့ ပြောနေတာ ကျနော်တို့ အချင်းချင်း ဘာကြောင့် စကားမပြောနိုင်ရမှာလဲ။အစိုးရချည်းပဲ အားကောင်းမောင်းသန် ဖြစ်ပြီးတော့ လွှတ်တော် အားကောင်းမောင်းသန် မဖြစ်ရင်လည်း အားလုံးက ဝိုင်း ဝေဖန်ကြမှာ။ ၂ ဖက်စလုံးက Check and Balance ဖြစ်ရမယ်။\nရန်ကုန်ကတော့ အရေးကြီးတယ်။ အဲဒီတော့ ရန်ကုန်မှာ ဘယ်သူတွေ တော်တယ်။ မတော်ဘူး။ စွမ်းဆောင်ရည် ရှိတယ်၊ မရှိဘူးဆိုတာ လူတွေလည်း ပြောနေကြတာပဲ။ ပြည်သူ့ အသံက နားထောင်ရတယ်ဗျ။ အခုဆိုရင် ပြည်သူ့အသံလည်း တော်တော်များများ ထွက်လာပြီ။ လော်ဘီလုပ်တာတော့ မဖြစ်စေနဲ့။ တကယ့်ကို စစ်မှန်တဲ့ အကြံပြုချက်တွေကတော့ ပြောဖို့ ကောင်းတယ်ပေါ့နော်။ အဲဒီတော့ ရန်ကုန်က အရေးကြီးပါတယ်။\nဒီအချိန်မှာ ကျနော်က ဘယ်သူလဲဆိုတာ ပြောလို့ မရဘူးလေဗျာ။ ကျနော်က ဘယ်သူ့ထင်တယ်။ ဘယ်ဝါ ထင်တယ် ဆို တာ ကျနော်တို့ ပြောလို့ မရဘူး။ ဒါပေမယ့် ကျနော်တို့ တော်တော်များများကတော့ ပြိုင်မယ့်သူတွေရဲ့ ရာဇဝင်ရော၊ သမိုင်း ရော တော်တော်များများ သိပါတယ်။ ကျနော်တို့ထဲမှာ CEC ထဲမှာ ပါနေတဲ့သူတော်တော်များများက လူဟောင်းတွေ များ ပါတယ်။ တယောက်မဟုတ် တယောက်ကတော့ အကြောင်း ကောင်းကောင်း သိနေကြတာပါ။\nကိုယ်စားလှယ်လောင်း ရွေးတုန်းကတောင်မှ တော်တော်ခက်ခဲပါတယ်။ တယောက်ယောက်က Proposal တင်ပေမယ့် တခြားတယောက်က ရွေးလို့ကို မဖြစ်ဘူးဆိုတဲ့ ကန့်ကွက်မှုတွေ ရှိပါတယ်။ အဲလို စီးအီးစီတွေ ရှိတယ်။ သူပါရင်တော့ ကန့်ကွက်တယ် ဆိုတာမျိုးတွေ ရှိတယ်။ အကောင်းဆုံး ရွေးခဲ့တယ်ဆိုတာကို ပြောပြချင်တာပါ။\nမေး ။ ။ NLD ပါတီဝင်တော်တော်များများက နိုင်ငံရေးမှာ အားကောင်းပါတယ်။ ဖွဲ့ စည်းပုံ ပြင်ဆင်ရေးပဲ ဖြစ်ဖြစ်၊ ဖက်ဒရယ် အရေးပဲ ဖြစ်ဖြစ် ပြောနိုင်ဆိုနိုင်ပေါ့နော်။ ဒါပေမယ့် စီးပွားရေးမှာတော့ အားနည်းတယ်ဆိုတဲ့ ဝေဖန်မှုတွေ ရှိတယ်။ NLD အစိုးရလက်ထက်မှာ စီးပွားရေး လုပ်ရတာ အဆင်မပြေဘူးဆိုတဲ့ ဝေဖန်မှုတွေလည်း ရှိတော့ အဲဒီအချိန် ကိုဗစ် ဖြစ်လာတဲ့အခါ ပိုအထိနာကျတယ်။ စီးပွားရေး ဦးမော့အောင် ဘယ်လို လုပ်မလဲပေါ့လေ။\nဖြေ ။ ။ စီးပွားရေး ဦးမော့အောင် ပြည်ထောင်စု အစိုးရကိုယ်တိုင်က CERP ဆိုပြီးတော့ လုပ်ထားတာ ရှိပါတယ်။ ကိုဗစ် အတွက် Economic Relief Plan ပေါ့နော်။ အဲဒါက ကျနော်တို့ ဆောင်ရွက်နေတာ၊ တကယ်လည်း လုပ်နေတာပါ။ ဥပမာ ပြောရရင် ကျနော်တို့ ထောက်ပံ့မှု ပေးတယ်ဆိုတာက နိုင်ငံတိုင်း၊ နိုင်ငံတိုင်းက ပေးနေတာပါ။ ထောက်ပံ့ကြေးတွေ ပေးကြ တယ်။ ကျနော်တို့မှ ပေးတာ မဟုတ်ဘူး။\nတချက်တော့ ကျနော်ပြောချင်တယ်။ ဒေါ်နယ်ထရန့် ရှုံးသာသွားတာ။ တယောက်ကို ဒေါ်လာ ၄ သောင်းစီ ပေးသွားတယ်။ ခင်ဗျား။ ကျနော်တို့ အဲလောက်တောင် ပေးနိုင်တာ မဟုတ်ပါဘူး။ Economic Relief Plan ကြောင့် ပေးတဲ့ဟာ။ အဲဒါကို မဲဆွယ်တယ်ဆိုတာတော့ ကျနော်တော့ လက်သင့်မခံဘူး။\nကျနော် ဘာလို့ သိလဲ သိလား။ ကျနော် အမေရိကန် ပြည်ထောင်စုမှာ အလုပ်လုပ်နေတဲ့ ဗမာတွေကို မေးကြည့်တာ။ မင်း ထောက်ပံ့ကြေးရလားဆိုတော့ ဒေါ်လာ ၄ သောင်းစီ ရတယ်တဲ့။ ဒါပေမယ့် ဒေါ်နယ်ထရန့် ရှုံးသွားတယ်။ ကျနော် ပြောချင် တာက ထောက်ပံ့ကြေးကြောင့် ကျနော်တို့ နိုင်တာ မဟုတ်ဘူး။\nပြည်သူရဲ့ ဆုံးဖြတ်ချက်၊ ပြည်သူရဲ့ ယုံကြည်မှု၊ ပြည်သူရဲ့ မျှော်လင့်ချက်ကြောင့် နိုင်တာ။ အဲဒီတော့ CERP အတိုင်း ကျနော်\nတို့ အကောင်အထည် ဖော်ရမှာ။ ကျနော်တို့ မန္တလေးတိုင်းမှာ Cash for Work ဆိုတဲ့ လုပ်ငန်းတွေလည်း ရှိပါတယ်။ Cash for Work ဆိုတာကတော့ ဒေသဖွံ့ ဖြိုးရေး လုပ်ငန်းလေးတွေမှာ အဲဒီမှာ ရှိတဲ့ လူတွေကိုပဲ အလုပ်ပေးလိုက်တာ။ သူတို့ကို ကျနော်တို့က ပိုက်ဆံ ထောက်ပံ့ကြေးပေးတယ်။\nဒါ့အပြင် တခြား CERP အစီအစဉ်တွေလည်း လာပါလိ့မ်မယ်။ Myanmar Development Plan ဆိုတာလည်း ရှိနေပါပြီ။ အဲဒါနဲ့ အကျူံးဝင်တဲ့ စီမံကိန်းတွေလည်း ကျနော်တို့ လုပ်လာမှာပါ။ ကိုဗစ်ကြောင့်မိုလို့ မြန်မာနိုင်ငံတခုတည်း ထိခိုက်တာ မှ မဟုတ်ဘဲနဲ့။ Economic Impact က နိုင်ငံတိုင်းမှာ ဖြစ်နေတာပါ။ Social Impact ရော မျိုးစုံ ရှိနေကြတာ။ ဒါပေမယ့် ကျနော်တို့ လူသားတွေဟာ ဒီရောဂါကို အန်တုကြတယ်ဗျ။ ဒီရောဂါ ရှိနေပေမယ့်လည်း ရွေးကောက်ပွဲ လုပ်တဲ့ နိုင်ငံတွေ လည်း ခင်ဗျားတို့ အသိပဲ။ ကျနော်တို့ ရေမြေအခြေအနဲ့ ကျနော်တို့လည်း ရွေးကောက်ပွဲ ဖြစ်အောင် လုပ်တယ်။\nဘာပဲ ပြောပြော ရွေးကောက်ပွဲ အောင်မြင်အောင် ကျင်းပသွားပြီ။ ရှိတာတွေလည်း ရှိမှာပေ့ါဗျာ။ ရွေးကောက်ပွဲတိုင်းမှာ ဥပဒေတွေ ရှိပြီးသားပဲ။ ဥပဒေတွေအတိုင်းပဲ လုပ်ကြပါ။ ဆောင်ရွက်ကြပါ။ ဆူညံနေတာပဲ။ ဒါပေမယ့် ကျနော်တို့ကတော့ ကိုဗစ် – 19 ကိုပဲ တိုက်ဖျက်ဖို့ ဦးတည်ချက်နဲ့ လုပ်တော့မယ်။ အဲဒီမှာ Economic Plan တွေ ပါလာမှာပါ။\nမေး ။ ။ နောက်ဆုံးမေးခွန်းပါ။ ကိုဗစ်ကြောင့် ကျနော်တို့ မီဒီယာတွေလည်း ခံရတာ လူးလိမ့်နေတာပဲ။ လစာတွေ အ လျော့ခံရတယ်။ သတင်းထောက်တွေ အလုပ်ပြုတ်ကုန်ပါတယ်။ သတင်းစာတွေ ဂျာနယ်တွေလည်း ရပ်ကုန်တယ်။ NLD အစိုးရရဲ့ ပြန်ကြားရေး ဝန်ကြီးဌာနကလည်း ကျနော်တို့ကို ထိထိရောက်ရောက် ကူညီပေးနိုင်တာ မရှိပါဘူး။ အဲဒီ ပြန်ကြားရေး ဝန်ကြီးဌာနကရော ဆက်ရှိဦးမှာလား။ ဖျက်သိမ်းလိုက်လို့ မရဘူးလား။\nဖြေ ။ ။ ဆရာရေ။ ဒီမေးခွန်းတော့ ကျနော် မဖြေရဲဘူး။ ဘာဖြစ်လို့လဲဆိုတော့ ပြန်ကြားရေးဆိုတာ Information Technology ကြီးက သိပ်ပြီး ခေတ်မီလာတဲ့အချိန်မှာ ခင်ဗျားတို့ ပြောနေတဲ့ Right to Information ၊ Access to Information ဆိုတာတွေနဲ့ ဒီဌာနက ရှိသင့်တယ်၊ မရှိသင့်ဘူးဆိုတာကလည်း ခင်ဗျားတို့လည်း နည်းနည်းဆုံးဖြတ်ကြ ပေါ့ဗျာ။\nအစိုးရတိုင်း၊ အစိုးရတိုင်းကတော့ ပြန်ကြားရေးနဲ့ ပြည်သူ့ဆက်ဆံရေးဌာနကို အားကောင်းမောင်းသန် ဖြစ်အောင် လုပ်တာ ပေါ့။ ဒီမှာလည်း ဝန်ကြီးတွေကို ကိုယ့်ဟာကိုယ် လုပ်ပိုင်ခွင့်ပေးထားတာပေါ့။ ဒီဌာနကြီးက ဘယ်လောက်အထိ စွမ်းဆောင် ရည်ရှိတယ်၊ မရှိဘူးဆိုတာကတော့ ကျနော်ထင်တယ်။ ပြည်သူက အဆုံးအဖြတ် ပေးပြီးသားလို့ ထင်ပါတယ်။\nသေချာတာ တခုကတော့ ကျနော်တု့ိရဲ့ Propaganda ကို ဒီလို နေရာတွေကနေ မလုပ်ပါဘူး။ ပြန်ကြားရေး ရှိသင့်တယ်၊ မရှိသင့်ဘူးဆိုတာကတော့ ကျနော် မဖြေရဲဘူးနော်။\nTopics: NLD, ဒေါက်တာ ဇော်မြင့်မောင်, ရွေးကောက်ပွဲ


Friends of MoeMaKa - Free Burma News Collection | Tag | RIghts\nPosted on November 3, 2016 by freeburma\nအမျိုးသားဒီမိုကရေစီအဖွဲ့ချုပ် ဗဟိုသုတေသနဌာန ဒုတိယတာဝန်ခံ ကိုမျိုးရန်နောင်သိမ်းကို ဒီနေ့ နိုဝင်ဘာလ ၃ ရက် နေ့လည်လောက်မှာ ရန်ကုန်တိုင်းစစ်ဌာနချုပ်က ရန်ကုန်မြို့မှာ ဖမ်းဆီးလိုက်တယ်လို့ သိရပါတယ်။\nသူ့ကိုဖမ်းထားတာ ဟုတ်မှန်ကြောင်းနဲ့ ဘာကြောင့်ဖမ်းတယ်၊ ဘယ်ဥပဒေပုဒ်မနဲ့ ဖမ်းတယ်ဆိုတာ မသိသေးတဲ့အကြောင်း NLD ပြောခွင့်ရပုဂ္ဂိုလ် ဦးဉာဏ်ဝင်းက RFA ကို အတည်ပြုပြောဆိုပါတယ်။\n"ခေါ်သွားတယ်တော့ သိရတယ်ဗျာ၊ ၆၆ တို့ ဘာအကြောင်းအရာဆိုတာ ကျနော် မသိဘူး၊ သူ့ကိုခေါ်ထားတယ်၊ ဖမ်းထားတယ်ဆိုတာတော့ သိတယ်"\nကိုမျိုးရန်နောင်သိမ်းကို ပုဒ်မ ၆၆ (ဃ) နဲ့ ဖမ်းတာလို့ဆိုပြီး ဖေ့စ်ဘွတ်အင်တာနက်စာမျက်နှာ တွေမှာတော့ သတင်းတွေပြန့်နေပါတယ်။\nအမျိုးသားဒီမိုကရေစီအဖွဲ့ချုပ်အနေနဲ့လည်း လိုက်လံစုံစမ်းဆဲလို့ သိရပါတယ်။\nvia သတင်းမဵား http://ift.tt/2eYokl7 http://www.rfa.org\nPosted in RIghts\t| Tagged Feedly, IFTTT, RIghts\t| Leaveacomment |\nဓာတ်ပုံ – Myo Yan Naung Thein Facebook\nရန်ကုန်၊ နိုဝင်ဘာ ၃ ။ ။ ဗေဒါ Institute ဦးဆောင်သူ ကိုမျိုးရန်နောင်သိန်းအား ရန်ကုန်တိုင်းစစ်ဌာနချုပ်မှ အမှုဖွင့်ထားသည့်အတွက် လှိုင်မြို့မရဲ စခန်း၌ ဆက်သွယ်ရေး ဥပဒေပုဒ်မ ၆၆ (ဃ) ဖြင့် စစ်ဆေးလျှက်ရှိနေကြောင်း ရဲစခန်းမှ တာဝန်ရှိ သူတစ်ဦးက မဇ္စျိမသို့ အတည်ပြုပြောကြားသည်။\n“တပ်မတော်က တရားလိုလုပ်ဖွင့်တယ်လို့ ကျွန်တော်တို့ အဲ့လိုတော့ သိရတယ်ခင်ဗျ “ ဟု ၄င်းက ပြောသည်။ သို့သော် မည်သူက တရားစွဲဆိုသည်ကိုမူ မဇ္ဈိမက သီးခြား အတည်ပြုနိုင်ခြင်း မရှ်ိသေးပါ။\nပုဒ်မ ၆၆(ဃ) လှိုင်မြို့မရဲစခန်းတွင် အမှုဖွင့်ထားခြင်းဖြစ်ပြီး နိုဝင်ဘာ ၃ ရက် ၄ နာရီခန့်တွင် လာရောက် ဖမ်းဆီးခဲ့ခြင်း ဖြစ်ကြောင်း ကိုမျိုးရန်နောင်သိန်းနှင့် နီးစပ်သူတစ်ဦးဖြစ်သည့် နိုင်ငံရေးအကျဉ်း သားဟောင်း ကိုအောင်ကျော်က ဆိုသည်။\n“ ၆၆ (ဃ) လို့ပြောတယ် သူတို့ တိုင်းစစ်ဌာနချုပ်က ပါတယ်လို့ပြောတယ် လာဖမ်းတဲ့ ၆ယောက် ၇ ယောက်ထဲမှာ ရဲ လည်းပါတယ် " ဟု ၄င်းက ပြောသည်။\nကိုမျိုးရန်နောင်သိန်း၏ အမျိုးသမီးကို ဆက်သွယ်မေးမြန်းရာတွင် လှိုင်မြို့မရဲစခန်းသို့ လိုက်သွားနေပြီး အပြည့်အစုံ မသိရနိုင်သေးကြောင်း ပြောသည်။\n“ကို မျိုးရန်နောင်သိန်း ကို ဖမ်းသွားတာပဲသိတယ်။ အစ်မတို့လည်း သေသေချာချာ မသိသေးဘူးရှင့်။ ဘာကြောင့် ဖမ်းတယ်ဆိုတာ " ဟု ကို မျိုးရန်နောင်သိန်း၏ အမျိုးသမီးဖြစ်သူက ပြောသည်။\nဗေဒါ Institute ဦးဆောင်သူ ကိုမျိုးရန်နောင်သိန်း\nvia မဇ္ဈိမ မာလ်တီမီဒီယာ http://ift.tt/2fiparg http://ift.tt/1nfHMox\nကိုထင်ကျော်ကို ပုဒ်မ ၅ဝ၅(က) နဲ့ ရုံးထုတ်\nတပ်မတော်ကို ဝေဖန်ပြောဆိုမှုကြောင့် ပုဒ်မ ၅ဝ၅ (က)နဲ့ ဒီမိုကရေစီအရေး စဉ်ဆက်မပြတ်လှုပ်ရှားသူများ အင်အားစု MDCF ခေါင်းဆောင် ကိုထင်ကျော် ကို ဒီကနေ့ ရန်ကုန်တိုင်း မြောက်ဥက္ကလာပမြို့နယ် တရားရုံးမှာ ရုံးထုတ်ခဲ့ပါတယ်။\nကိုထင်ကျော် ရုံးထုတ်မှာ MDCF အဖွဲ့ဝင်တွေက ကိုထင်ကျော် အမြန်ဆုံးလွတ်မြောက်ရေးအတွက် တရားရုံးရှေ့မှာ ငှက်လွှတ်ပြီး ဆုတောင်းခဲ့ကြသလို ၂ဝဝ၈ ဖွဲ့စည်းပုံပြင်ဆင်ရေး၊ အစိုးရအပေါ် တပ်မတော်ရဲ့ ကြီးစိုးမှု လွတ်မြောက်ရေးနဲ့ မျှတတဲ့တရားစီရင်ရေးဖြစ်ဖို့ ဆန္ဒပြခဲ့ကြပါတယ်။\nပြီးခဲ့တဲ့ အောက်တိုဘာလ ၂၁ ရက်နေ့က မြောက်ဥက္ကလာပ တရားရုံးရှေ့မှာ ဆန္ဒထုတ်ဖော်ချိန် တပ်မတော် ကို ဝေဖန်ပြောဆိုခဲ့တဲ့အတွက် ရန်ကုန်တိုင်း စစ်ဌာနချုပ် ဒုတိယဗိုလ်မှူးကြီး ဇော်ဇော်က တရားလိုပြု တရားစွဲတာဖြစ်တယ်လို့ တရားခွင်မှာ တရားသူကြီးက ပြောပါတယ်။\nပြီးခဲ့တဲ့ ၂ဝ၁၃ ခုနှစ်က နန်းထိုက်တော်ဝင် စားသောက်ဆိုင်ပိုင်ရှင် ဦးအိုက်လင်းကို ကိုထင်ကျော်က တရားစွဲဆို ထားတဲ့ အမှုကို မြောက်ဥက္ကလာပမြို့နယ် တရားရုံးက အမှုပိတ်သိမ်းခိုင်းတဲ့အတွက် ကိုထင်ကျော်က တရားစီရင်ရေးမဏ္ဍိုင်နဲ့ တပ်မတော်ကို ဝေဖန်ပြောဆိုခဲ့တာ ဖြစ်ပါတယ်။\nကိုထင်ကျော်ကို မြောက်ဥက္ကလာပမြို့နယ် တရားရုံးမှာ လာမယ့် နိုဝင်ဘာ ၉ ရက်မှာ ထပ်မံရုံးထုတ်မှာဖြစ်ပါတယ်။\nvia သတင်းမဵား http://ift.tt/2eJMxZH http://www.rfa.org\nအင်းဝ အပ်ချုပ်ဆိုင် အမှုမှ တရားလိုအား ဆက်လက်စစ်ဆေး\nအင်းဝအပ်ချုပ်ဆိုင်မိသားစုကို ရုံးထုတ်လာစဉ် (ဓာတ်ပုံ −ဖြိုးဝေလင်း)\nအင်းဝအပ်ချုပ်ဆိုင်မှ အိမ်အကူ မိန်းကလေးနှစ်ဦးကို ညှဉ်းပန်းနှိပ်စက်ခဲ့သည့်အမှုတွင် တရားလို ဒုရဲမှူးမျိုးသိန်းကို အောက်တိုဘာ ၁၃ ရက်၌ စတင်စစ်ဆေးခဲ့သည်။\nအိမ်အကူမိန်းကလေးနှစ်ဦး ညှဉ်းပန်းနှိပ်စက်ခံရမှုနှင့် ပတ် သက်၍ ရန်ကုန်တိုင်းလူကုန်ကူး မှုတားဆီးနှိမ်နင်းရေးရဲတပ်ဖွဲ့မှ ဒု ရဲမှူး မျိုးသိန်းက အိမ်အကူမိန်း ကလေးနှစ်ဦး၏ ခန္ဓာကိုယ်အနှံ့ တွင် ထိုးသွင်း၊ ပြတ်ရှဒဏ်ရာ အ မာရွတ်များတွေ့ရှိခဲ့ပြီး မစန်းကေ ခိုင်၏ ခန္ဓာကိုယ်တွင် ထိုးသွင်း၊ ပြတ်ရှ၊ မီးလောင်ဒဏ်ရာ အမာ ရွတ်များအပြင် လက်ချောင်း ၁၀ ချောင်းစလုံးမှ လှန်အချိုးခံထားရ သဖြင့် လက်ဆစ်များ သာမန် ထက်ပိုကြီးနေကာ လှုပ်ရှားမရ သည်ကိုတွေ့ရှိခဲ့ရသည်ဟု ထွက်ဆိုခဲ့သည်။\nတရားလို ဒုရဲမှူးမျိုးသိန်း သည် အိမ်အကူမိန်းကလေး နှိပ် စက်ခံရမှုမှ ၎င်းစစ်ဆေးတွေ့ရှိခဲ့ပုံ များကို အဓိကထွက်ဆိုခဲ့ပြီး စွပ်စွဲ ခံရသူများ၏ ရှေ့နေများ စစ်မေး ချက်များကိုလည်း ပြန်လည်ဖြေ ကြားခဲ့သည်။\nအဆိုပါအမှုကို အနောက် ပိုင်းခရိုင်တရားသူကြီးက တာဝန် ယူစစ်ဆေးနေပြီး တရားလိုအပါ အ၀င် တရားလို ပြသက်သေ ၁၀ ဦးခန့်တင်သွင်းထားကာ အောက် တိုဘာ ၂၀ ရက်သို့ ပြန်လည်ချိန်း ဆိုထားကြောင်း အနောက်ပိုင်း ခရိုင် တရားရုံးမှ သတင်းရရှိသည်။ အိမ်အကူ မိန်းကလေး နှစ်ဦး အား နှိပ်စက်ခဲ့သည့် ဒေါ်တင်သူ ဇာ၊ တင်မင်းလတ်(ခေါ်)ဖိုက်ဇဲ၊ မဆုမွန်လတ်၊ ဦးကိုလတ်(ခေါ်) မိုဟာမက်ရှဖီးလ်၊ ရာဇာထွန်းနှင့် မသီရိလတ်တို့ကို လူကုန်ကူးမှု တားဆီးကာကွယ်ရေး ဥပဒေ ပုဒ်မ ၂၄/၂၉/၃၂ တို့ဖြင့် အနောက်ပိုင်းခရိုင်တရားရုံးတွင် စက်တင်ဘာ ၂၃ ရက်က တရားစွဲဆိုခဲ့ခြင်းဖြစ်သည်။\nနှိပ်စက်ခံရသည့် အိမ်အကူ မိန်းကလေးနှစ်ဦးကို ရန်ကုန်ပြည် သူ့ဆေးရုံကြီးတွင် စောင့်ရှောက် ထားပြီး ၎င်းတို့နှစ်ဦးအနက် မစန်း ကေခိုင်၏ အချိုးခံရသည့် လက် ချောင်းများအပြင် ညာဘက်လက် မှ အမာရွတ်များကို ခွဲစိတ်ကုသ ထားသည်။\nအိမ်အကူမိန်းကလေးအား နှိပ်စက်ခဲ့သည်ဟု စွပ်စွဲခံထားရသူ ခြောက်ဦးကို အောက်တိုဘာ ၁၃ ရက်တွင် ကျောက်တံတားမြို့နယ် တရားရုံးသို့ ပုဒ်မ ၃၂၅/၂၄၄/ ၁၁၄ တို့ဖြင့် ထပ်မံတရားစွဲဆိုတင် ပို့ခဲ့ကြောင်း ကျောက်တံတားမြို့ နယ်တရားရုံးမှ သိရသည်။\nစွပ်စွဲခံထားရသူများအနက် ဒေါ်တင်သူဇာ၊ တင်မင်းလတ်၊ ရာဇာထွန်းနှင့် မစုမွန်လတ်တို့ကို ပုဒ်မ ၃၂၅/၃၄၄ ဖြင့် တရားစွဲဆို ခဲ့ပြီး ဦးကိုလတ်နှင့် မသီရိလတ် တို့ကို ပုဒ်မ ၃၂၅/၃၄၄/၁၁၄ တို့ ဖြင့် ကျောက်တံတားမြို့နယ် တရားရုံးတွင် ထပ်မံတရားစွဲဆိုခဲ့ ခြင်းဖြစ်သည်။\nvia7Days News http://ift.tt/2dXEkT0 http://ift.tt/1Vus636\nမန္တလေးတိုင်း မြင်းခြံအကျဉ်းထောင်မှာ အကျဉ်းသားအခွင့်အရေးတွေ တောင်းဆိုပြီး ဒီကနေ့ အစောပိုင်းမှာ ဆန္ဒပြမှုတခု ဖြစ်ပွားခဲ့ပါတယ်။\nvia သတင်း | Burmese – VOA http://ift.tt/2e4hK8T http://ift.tt/Tf1V41\nPosted in Protests, RIghts\t| Tagged Feedly, IFTTT, Protests, RIghts\t| Leaveacomment |\nPosted on October 9, 2016 by freeburma\nမဟာသန္တိသုခကျောင်းကို ပီနန်ဆရာတော်အား ပြန်မပေးနိုင်ဟု သာသာနာရေး ရှင်းလင်း\nမနေ့ကပြုလုပ်သည့် မဟာသန္တိသုခ ကျောင်းတိုက် ပိုင်ဆိုင်မှုနှင့် ပတ်သက်၍ သတင်းစာရှင်းလင်းပွဲ(ဓာတ်ပုံ – ထက်နိုင်ဇော်/ဧရာဝတီ)\nရန်ကုန်မြို့၊ တာမွေမြို့နယ်၊ နတ်ချောင်းရပ်ကွက်ရှိ မဟာသန္တိသုခကျောင်းတော်ကြီးကို နိုင်ငံတော်သံဃ မဟာနာယက အဖွဲ့(မဟန) က ပိုင်ဆိုင်သဖြင့် မလေးရှားနိုင်ငံ၊ ပီနန်ဘုန်းကြီးကျောင်းမှ ပီနန်ဆရာတော် ဦးပညာဝံသအား ပြန်ပေးမည်မဟုတ်ကြောင်း ယဉ်ကျေးမှုနှင့် သာသာနာရေး ၀န်ကြီးဌာန တာဝန်ရှိသူများက မနေ့ကနေပြည်တော်ပြုလုပ်သည့် သတင်းစာရှင်းလင်းပွဲတွင် ပြောသည်။\nကျောင်းတော်ကြီးသည် နိုင်ငံခြားသား ဖြစ်နေသည့် ပီနန်ဆရာတော်နှင့် လုံးဝမသက်ဆိုင်တော့ဘဲ သံဃာ ၅ သိန်း ၆ သောင်းကို ကိုယ် စားပြုသည့် သာသနာပိုင်ပစ္စည်း ဖြစ်ကြောင်း၊ နိုင်ငံတော်အစိုးရက မဟနအဖွဲ့အား ရေစက်ချလှူဒါန်းထားသဖြင့် ကျောင်းတော်နှင့် ပတ် သက်သည့် စီမံခန့်ခွဲပိုင်ခွင့်အားလုံးသည် မဟနအဖွဲ့တွင်သာရှိကြောင်း ယဉ်ကျေးမှုနှင့် သာသာနာရေးဝန်ကြီးဌာန ညွှန်ကြားရေးမှူးချုပ် ဦးမြင့်ဦးက ဆိုသည်။\nဦးမြင့်ဦးက“ဒီကျောင်းတော်ကြီးကို နိုင်ငံတော် အစိုးရက မဟနအဖွဲ့ကိုလှူဒါန်းထားတာ ဖြစ်တယ်။ အဲဒီလို လှူဒါန်းထားတာဖြစ်တဲ့ အတွက် မဟနအဖွဲ့ကသာ စီမံပိုင်ခွင့်ရှိပါတယ်။ ဒီလိုလှူဒါန်းထားတယ်ဆိုတာကို နိုင်ငံပိုင်သတင်းစာတွေမှာလည်း ဖော်ပြခဲ့ပြီး ဖြစ်ပါ တယ်”ဟု မီဒီယာများသို့ ပြောသည်။\nလက်ရှိ အချိန်တွင် ကျောင်းတော်ကြီးကို မဟနအဖွဲ့၏ အမိန့်ဖြင့် ရန်ကုန်တိုင်းအစိုးရအဖွဲ့က ချိတ်ပိတ်ထားကြောင်း၊ အခြေအနေ အရပ်ရပ်ကိုလည်း နိုင်ငံတော် သမ္မတရုံးထံ တင်ပြထားပြီး ဖြစ်ကြောင်း ယဉ်ကျေးမှုနှင့် သာသာနာရေး ၀န်ကြီးဌာနက ပြောသည်။\nပီနန်ဆရာတော်၏ တပည့်တဦးဖြစ်သူ လန်ဒန်ဆရာတော် ဦးဥတ္တရက ၀န်ကြီးဌာန၏ တဖက်သတ်ရှင်းလင်းပွဲကို လက်မခံနိုင်သဖြင့် တန်ပြန်သတင်းစာရှင်းလင်းပွဲတခု ယနေ့ရန်ကုန်မြို့၌်ပြန်လည်ကျင်းပရန် စီစဉ်နေကြောင်း၊ ကျောင်းပိုင်ဆိုင်မှုနှင့် ပတ်သက်၍ အစိုးရ အနေဖြင့် စုံစမ်းရေးကော်မရှင်တခု ဖွဲ့စည်းသင့်ကြောင်း ဧရာဝတီသို့ မိန့်သည်။\n“ပိုင်ဆိုင်မှုနဲ့ပတ်သက်လို့ ရှင်းရင် အထောက်အထားဆိုတာက သူတို့ဘက်မှာရှိသလို ဒီဘက်မှာလည်း ရှိတယ်။ အဲဒါကြောင့် စုံစမ်းရေး ကော်မရှင်တခုဖွဲ့ပြီး ဘယ်သူမှားလဲ မှန်လဲဆိုတာ ဆုံးဖြတ်သင့်တယ်”ဟု ဦးဥတ္တရက မိန့်သည်။\nဆရာတော်ဦးဥတ္တရ အပါအဝင် သံဃာတော် ၅ ပါးတို့သည် ပိုင်ဆိုင်မှုအငြင်းပွားနေသည့် ကျောင်းတိုက်၌ ဆက်လက်သီတင်းသုံး နေရာ၂၀၁၄ ခုနှစ် ဇူလိုင်လ ၁၂ ရက်နေ့တွင် တာမွေမြို့နယ် တရားရုံး၌ ပြစ်မှုဆိုင်ရာ ဥပဒေ ပုဒ်မ ၂၉၅(က)၊ သံဃာ့ အဖွဲ့အစည်း ဆိုင်ရာ ပုဒ်မ ၁၄ တို့ဖြင့် တရားစွဲဆိုခံခဲ့ရသည်။\nနောက်ပိုင်း သာသနာရေးဝန်ကြီးဌာနမှ တာဝန်ရှိသူများက ဆရာတော် ဦးဥတ္တရ အပါအဝင် သံဃာ ၅ ပါးတို့အနေဖြင့် နိုင်ငံတော်သံဃ မဟာ နာယကအဖွဲ့ကို တရားဝင်ပြန်လည် တောင်းပန်ပါက အမှုရုပ်သိမ်းသည်အထိ ကျေအေးပေးမည်ဟု ညှိနှိုင်းလာသဖြင့် ၂၀၁၆ ခုနှစ်၊ သြဂုတ်လ ၃၀ ရက်နေ့တွင် ၂ ဖက်တွေ့ဆုံရန် ချိန်းဆိုခဲ့သော်လည်း ပွဲပျက်သွားခဲ့ရသည်။\n“၂ ဖက်ညှိပြီးမှ မူလသဘောတူညီချက်ကို ချိုးဖောက်ပြီး မတောင်းပန်မီမှာ အမှုကိုအရင် ရုပ်သိမ်းခိုင်းတယ်။ ပြီးရင် ၂ ဖက်တွေ့ဆုံပြီး သတင်းမီဒီယာတွေရဲ့ ရှေ့မှာ ရှင်းမယ်လို့ ပြောတော့ ပွဲမဖြစ်တော့ပါဘူး”ဟု ယဉ်ကျေးမှုနှင့် သာသနာရေး ဝန်ကြီးဌာန ဒုညွှန်ချုပ် ဦးဇာနည်ဝင်းက ပြောသည်။\nလန်ဒန်ဆရာတော်ကမူ သာသနာရေးမှ ပုဂ္ဂိုလ်များကို ၄င်းအနေဖြင့် ယုံကြည်မှု မရှိကြောင်း၊ တောင်းပန်ပြီးမှ မှားလို့ တောင်းပန်သည်ဟု ဆိုကာ ထောင်ထဲသို့ တန်းပို့မည်ကို စိုးရိမ်ကြောင်း ဧရာဝတီသို့ ပြောသည်။\n“မယုံလို့ အမှုကို အရင်ရုပ်ပေးပါလို့ ပြောတာ။ သွားတောင်းပန်ရင် မှားလို့ တောင်းပန်တယ်ဖြစ်မယ်။ ကျုပ်တို့က ဘာအမှားမှလည်း မလုပ်ထားဘူး။ တောင်းပန်လိုက်တာနဲ့ တရားရုံးတင်ပြီး ထောင်ထဲပို့မှာ။ ဒါကြောင့် အဲဒီလိုဆုံးဖြတ်လိုက်ရတာ”ဟု လန်ဒန် ဆရာတော် က မိန့်သည်။\nသာသနာရေးဘက်ကမူ နှစ်ဖက်ပြေလည်အကျိုးရှိရန် ကြိုးပမ်းခဲ့သော်လည်း မအောင်မြင်သဖြင့် မဟနအဖွဲ့၏ ဆုံးဖြတ်ချက်အတိုင်းသာ ဆက်လက်ဆောင်ရွက်သွားမည်ဟု ယခုသတင်းစာရှင်းလင်းပွဲတွင် ပြောသည်။\nကျောင်းတော်ကြီး၏ ပိုင်ဆိုင်မှု မြေဂရမ်နှင့် ပတ်သက်၍လည်း ပီနန်ဆရာတော်ကြီးက ၄င်းတွင် မြေဂရန် အထောက်အထား မူရင်း ရှိကြောင်း ကြေညာခဲ့သကဲ့သို့ ယဉ်ကျေးမှုနှင့် သာသနာရေး ၀န်ကြီးဌာနကလည်း မြေဂရန်မူရင်းမှာ ၄င်းတို့လက်တွင်ရှိသည်ဟု ကြေညာခဲ့သည်။\nဧရာဝတီ၏ စုံစမ်းမှုအရ ပီနန်ဆရာတော်လက်ထဲတွင် ရှိသည့် မြေဂရန်မှာ ကျောင်းတော်ကြီး စတည်ထောင်စဉ် ၁၉၉၅ ခုနှစ်က မြေ ၂ ဧကပေါ်တွင် ပိုင်ဆိုင်ကြောင်း မြေဂရန်ဖြစ်ပြီး သာသနာရေးဝန်ကြီးဌာန၏ ပိုင်ဆိုင်မှုမှာ ၂၀၀၀ ခုနှစ်က မြေ ၂.၂၆၇ ဧက ပေါ်တွင် ပိုင်ဆိုင်ကြောင်း မြေဂရန် ဖြစ်နေသည်ကို တွေ့ရသည်။\n“ကျောင်းတော်ကြီးရဲ့ မြေဂရန် မူရင်းက သာသနာရေး ဝန်ကြီးဌာနမှာ ရှိပါတယ်။ ပီနန်ဆရာတော်မှာ ရှိတယ်လို့ ပြောနေတာကို မီဒီယာ တွေ အနေနဲ့ ချင့်ချိန်ပြီးယုံကြပါ”ဟု ဒုညွှန်ချုပ် ဦးဇာနည်ဝင်းက ပြောသည်။\nသာသနာရေးဝန်ကြီးဌာန အကြံပေး ဦးရဲမြင့်ကလည်း ယခုအချိန်တွင် ပီနန်ဆရာတော်ကြီးသည် နိုင်ငံခြားသား ဖြစ်နေသောကြောင့် နိုင်ငံခြားသားများအတွက် မရွှေ့ပြောင်းနိုင်သော ပစ္စည်းများကို ကန့်သတ်သည့် ဥပဒေရှိကြောင်း၊ နိုင်ငံခြားသားတဦးဦးကို ပေးခြင်း၊ ကမ်းခြင်း၊ လွှဲပြောင်းခြင်း၊ လှူဒါန်းခြင်း လုံးဝမပြုရဟု ဖော်ပြထားကြောင်း ပြောသည်။\n“သူ့(ပီနန်ဆရာတော်) အနေနဲ့ ဒီကို ပြန်ကြွလာမယ်ဆိုရင်လည်း အထောက်အကူပေးမယ်လို့ပဲ ပြောခဲ့တာ။ ဒီကျောင်းတိုက်ကြီး ပေးမယ် လို့ မပြောခဲ့ဘူး။ ဒီပစ္စည်းကို ပေးမယ်လို့လည်း လုံးဝ မပြောခဲ့ပါဘူး”ဟု ဦးရဲမြင့်က မီဒီယာများသို့ ပြောသည်။\nThe post မဟာသန္တိသုခကျောင်းကို ပီနန်ဆရာတော်အား ပြန်မပေးနိုင်ဟု သာသာနာရေး ရှင်းလင်း appeared first on ဧရာဝတီ.\nvia သတင်း – ဧရာဝတီ http://ift.tt/2dKghG9 http://ift.tt/1PXzsvq\nလန်ဒန်ဆရာတော်အပါအဝင် သံဃာ ၅ ပါး အမှု ဥပဒေအတိုင်း ဆက်လက်ဆောင်ရွက်မည်\nပိုင်ဆိုင်မှုအငြင်းပွားနေတဲ့ ရန်ကုန်တိုင်း တာမွေမြို့နယ်က မဟာသန္တိသုခ ကျောင်းတိုက်နဲ့ ပတ်သက်ပြီး တရားစွဲ ဆိုခံထားရတဲ့ ဆရာတော် ၅ ပါးအနေနဲ့ မဟန ဆရာတော်တွေကို မတောင်းပန်တဲ့အတွက် ဥပဒေအတိုင်း ဆက်လက်ဆောင်ရွက်သွားမယ်လို့ သာသနာရေးဝန်ကြီးဌာန ဒုတိယအမြဲတမ်းအတွင်းဝန် ဦးဇာနည်ဝင်း က ပြောပါတယ်။\nဒီနေ့ နေပြည်တော် သာသနာရေးနဲ့ ယဉ်ကျေးမှုဝန်ကြီးဌာနရုံးမှာ ကျင်းပတဲ့ သတင်းစာရှင်းလင်းပွဲမှာ ဦးဇာနည်ဝင်းက ပြောတာဖြစ်ပါတယ်။\nဒါ့အပြင် မဟာသန္တိသုခကျောင်းတိုက်ကို နိုင်ငံတော်သံယမဟာနာယက အဖွဲ့ထံ လှူဒါန်းထားပြီး ပုဂ္ဂိုလ်တစ်ဦး၊ အဖွဲ့တစ်ဖွဲ့ကို လွှဲပြောင်းပေးအပ်ဖို့ မရှိဘူးလို့လည်း ပြောပါတယ်။\nမဟာသန္တိသုခကျောင်းတိုက် ပိုင်ဆိုင်မှုနဲ့ပတ်သက်ပြီး အရင်အစိုးရလက်ထက် ၂ဝ၁၄ ခုနှစ် ဇွန်လ ၁ဝ ရက်နေ့ ညက ကျောင်းတိုက်မှာ သီတင်းသုံးနေတဲ့ လန်ဒန်ဆရာတော် ဦးဥတ္တရ အပါအဝင် သံဃာအပါး၂ဝ ခန့်ကို သံဃာ့မဟာနာယကအဖွဲ့အမိန့်နဲ့ ပြည်ထဲရေးဝန်ကြီးဌာနနဲ့ သာသနာရေးဝန်ကြီးတို့က ဝင်ရောက်ဖမ်းဆီး ခဲ့ပြီး ကျောင်းတိုက်ကို ချိတ်ပိတ်ခဲ့တာဖြစ်ပါတယ်။\nနောက်တစ်နေ့မှာ လန်ဒန်ဆရာတော် ဦးဥတ္တရနဲ့ သံဃာ ၄ ပါးကို လူဝတ်လဲပြီး ရန်ကုန်တိုင်း သာသနာရေးဦးစီး ဌာန တိုင်းဦးစီးမှူး ဦးစိန်မော်က တရားလိုလုပ်ပြီး သံဃာ့အဖွဲ့အစည်းဆိုင်ရာဥပဒေ ၂ဝ/၉ဝ နဲ့ တရားစွဲဆိုထား တာဖြစ်ပါတယ်။\nvia သတင်းမဵား http://ift.tt/2d2Y2JX http://www.rfa.org\nPosted in Monks, RIghts\t| Tagged Feedly, IFTTT, Monks, RIghts\t| Leaveacomment |\nPosted on October 6, 2016 by freeburma\nမြန်မာလူ့အခွင့်အရေးကော်မရှင်အဖွဲ့ဝင် ၄ ဦး နုတ်ထွက်\nရန်ကုန်မြို့က အင်းဝအပ်ချုပ်ဆိုင်မှာ အိမ်အကူ မိန်းကလေး ၂ ဦး ညှင်းပမ်းနှိပ်စက်ခံရမှုကို လိုက်ပါဆောင်ရွက်ရာမှာ ပျက်ကွက်ခဲ့တယ်လို့ စွပ်စွဲခံခဲ့ရတဲ့ မြန်မာနိုင်ငံ အမျိုးသား လူ့အခွင့်အရေးကော်မရှင် အဖွဲ့ဝင် ၄ ဦးကို နိုင်ငံတော်သမ္မတရုံးက နုတ်ထွက်ခွင့်ပြုလိုက်ပါတယ်။\nvia သတင်း | Burmese – VOA http://ift.tt/2dPVqVR http://ift.tt/Tf1V41\nvia BBCBurmese.com | ပငျမစာမကျြနှာ http://ift.tt/2dWiAJM http://ift.tt/2aCIDV8\nမန္တလေးမြို့ မဟာအောင်မြေမြို့နယ်အတွင်းရှိ ဓမ္မာရုံတခု ဝတ်ရွတ်နေချိန်မှာ အသံချဲ့စက်ကြိုးများကို ဆွဲဖြုတ်ပစ်ခဲ့တဲ့ ကမ္ဘာလှည့်ခရီးသည်ကို ပုဒ်မ ၂၉၆အရကျူးလွန်ကြောင်းထင်ရှားတဲ့အတွက် ထောင်ဒဏ်၃လနဲ့ ဗီဇာစည်းကမ်ဖောက်ဖျက်မှုအတွက် ငွေဒဏ်တစ်သိန်း ချမှတ်လိုက်ပါတယ်။ အေပီသတင်းကို အခြေခံပြီး ကိုငြိမ်းချမ်းက ပြောပြမှာပါ Originally published at – http://ift.tt/2dyIL6v\nvia VOA Burmese (uploads) on YouTube https://www.youtube.com/watch?v=q3n3gWU_b6c https://youtube.com/playlist?list=UUv-YbGueeYCp8_CdjgXQD3A\nPosted on September 30, 2016 by freeburma\nရန်ကုန်၊ စက်တင်ဘာ ၃၀ ။ ။ လန်ဒန် ဆရာတော် ဦးဥတ္တရအပါအ၀င် တရားဆွဲဆိုခံထားရသည့် မဟာသန္တိသုခကျောင်းမှ ဆရာတော် ငါးပါးကို လွှတ်ပေးရန် ရန်ကုန်တိုင်းဒေသကြီး တရားလွှတ်တော်ကို ထပ်မံတင်ပြသွားမည်ဟု ရှေ့နေ ဦးသိမ်းဝင်းက မဇ္စျိမကို ပြောသည်။\n“အရှေ့ပိုင်းခရိုင်တရားရုံးမှာ တရားလိုပျက်ကွက်ခြင်းနဲ့ ပတ်သက်ပြီး တရားသေ လွှတ်ပေးဖို့ တောင်းဆိုတာ ကို လက်မခံတဲ့အတွက် ခရိုင်တရားရုံးကို ၂၈ ရက်နေ့က တတ်တယ်။ ခရိုင်ကလည်း ပယ်တဲ့အတွက် အခွင့်အရေး တစ်ရပ်အနေ နှင့် ရန်ကုန်တိုင်းဒေသကြီး တရားလွှတ်တော်ကို ဆက်တက်ဖို့ စီစဉ်ဆောင်ရွက်နေတယ် “ လို့ ၄င်း က ပြောသည်။\nတရားလို ဖြစ်သူ ဦးစိန်မော်က သီရိလင်္ကာသို့ ခရီးသွားသည်ဟုဆိုကာ ၈ လ ပိုင်း ၁၉ ရက် ရုံးချိန်းတွင် ရောက်ရှိလာခြင်း မရှိဘဲ အခြားတစ်ဦးကို ကိုယ်စား ခွင့်တိုင်စေခဲ့သည်ဟု ဦးသိမ်းဝင်းက ပြောသည်။\nတရားလိုမှ ဦးတိုက်လျှောက်ထားရမည့် အမှုမျိုးတွင် ကိုယ်တိုင် ခွင့်တိုင်ဖို့ပျက်ကွက်ပါက တရားခံကို လွှတ်ပေးရန် ဥပဒေပါ အခွင့်အရေးတစ်ရပ်အနေဖြင့် ဆရာတော်တွေကို လွှတ်ပေးဖို့ လျှောက်ထားတာလို့ ၄င်းက ပြောဆိုသည်။\nလန်ဒန်ဆရာတော် အပါအဝင် တာမွေမြို့နယ် မဟာသန္တိသုခ ကျောင်းတိုက်မှ ဆရာတော်ငါးပါးကို စက်တင်ဘာ ၃၀ ရက်တွင် ၄၈ ကြိမ်မြောက်အဖြစ် တာမွေမြို့နယ်တရားရုံးတွင် ရုံးထုတ်ခဲ့သည်။\nအောက်တိုဘာ ၄ ရက်နေ့တွင် ရန်ကုန်တိုင်းဒေသကြီး တရားလွှတ်တော်သို့ ဆက်လက်တက်ရန်ရှိသောကြောင့် ရက်ချိန်း ယူရန် မြို့နယ်တရားရုံးတွင်လျှောက်ထားခဲ့ပြီး တာမွေမြို့နယ်တရားရုံးမှ လက်ခံခဲ့သောကြောင့် အောက်တို ၁၄ ရက်နေ့တွင် ၄၉ ကြိမ်မြောက်အဖြစ် ဆက်ချိန်းထားသည်ဟု လန်ဒန်ဆရာတော် ဦးဥတ္တရ မဇ္စျိမသို့ မိန့်သည်။\nဆရာတော် ငါးပါး တာမွေမြို့နယ် တရားရုံးမှာ အမှုတွဲအမှတ် ၁၆၃/၁၄ သံဃာတော် အဖွဲ့စည်းများဆိုင်ရာ ဥပဒေ ၂၀/၉၀ ပုဒ်မ ၁၄ နှင့် ၂၀၁၄ခုနှစ်က တရားစွဲဆိုထားခြင်း ဖြစ်သည်။\nသာသနာညှိုးနွမ်းစေမှုပုဒ်မဖြင့် အရှေ့ပိုင်းခရိုင်တရားရုံးတွင် တရားရင်ဆိုင်နေခဲ့ရာမှ ဒီဇင်ဘာ ၁၀ရက် ၂၀၁၅ တွင် တရားရှင်လွှတ်ပေးထားပြီး သံဃာတော် အဖွဲ့စည်းများဆိုင်ရာ ဥပဒေဖြင့် ယခုတရားရင်ဆိုင်နေခြင်းဖြစ်သည်။\nရန်ကုန်မြို့ တာမွေ မြို့နယ် နတ်ချောင်းရပ်ကွက်ရှိ မဟာသန္တိသုခကျောင်းတော်ကြီးကို ၂၀၁၄ခုနှစ် ဇွန်လ ၁၁ ရက်နေ့ ညပိုင်းတွင် စည်းကမ်းထိန်းသိမ်းရေး ဘုန်းကြီး ၂၈၁ ပါး၊ မြန်မာနိုင်ငံရဲတပ်ဖွဲ့၊ ယခင် သာသနာရေးဝန်ကြီးဌာနမှ တာဝန်ရှိသူများက ကျောင်းတိုက်ကို ၀င်ရောက်စီးနင်းခဲ့ပြီး ကျောင်းမှ သံဃာတော် ၇ ပါးကို ထိန်းသိမ်းခဲ့သည်။\nလန်ဒန် ဆရာတော် ဦးဥတ္တရ\nvia မဇ္ဈိမ မာလ်တီမီဒီယာ http://ift.tt/2dd0dxd http://ift.tt/1nfHMox\nPosted on September 26, 2016 by freeburma\nvia VOA News: မြန်မာသတင်း http://ift.tt/2dmtVhX http://ift.tt/Tf1V41\nအမျိုးသား လူ့အခွင့်အရေး ကော်မရှင် ဥက္ကဌ ဦးဝင်းမြနှင့် အဖွဲ့ဝင် ဦးဇော်ဝင်းတို့ကို ယနေ့ ကျင်းပသည့် လွှတ်တော် အစည်းအဝေးအပြီး တွေ့ရစဉ် (ဓာတ်ပုံ – ထက်နိုင်ဇော်/ဧရာဝတီ)\nအင်းဝ အပ်ချုပ်ဆိုင်မှ အိမ်အကူ အမျိုးသမီးငယ် ၂ ဦး ညှဉ်းပန်း နှိပ်စက်ခံရမှုကို ဖြေရှင်းရာတွင် လူ့အခွင့်အရေး ကော်မရှင်သည် နိုင်ငံသား များ၏ မူလ အခွင့်အရေးများကို ကာကွယ် စောင့်ရှောက်နိုင်ခြင်း မရှိသဖြင့် အဖွဲ့ဝင် တချို့ ကို ထိရောက်စွာ အရေးယူပေးရန် တိုက်တွန်းကြောင်း အရေးကြီးအဆိုကို ယနေ့ ကျင်းပသည့် ပြည်သူ့လွှတ်တော်က အတည်ပြုလိုက်သည်။\nယင်းအဆိုကို မဲခွဲ ဆုံးဖြတ်ရာတွင် ထောက်ခံမဲ ၃၇၄ မဲ၊ ကန့်ကွက်မဲ ၁ မဲနှင့် ကြားနေမဲ ၈ မဲ တို့ဖြင့် အတည်ပြုခဲ့သဖြင့် လွှတ်တော်၏ တိုက်တွန်းချက်ကို အစိုးရအနေဖြင့် အကောင်အထည် ဖော်ရမည် ဖြစ်ကြောင်း လွှတ်တော်ကိုယ်စားလှယ်များက ပြောသည်။\nပုလဲမြို့နယ် ပြည်သူ့လွှတ်တော် ကိုယ်စားလှယ် ဒေါ်ခင်စန်းလှိုင်က“လွှတ်တော်ရဲ့ လုပ်ငန်းတာဝန်ကတော့ ပြီးသွားပြီ။ ကော်မရှင်က လူတွေကို ဥပဒေကြောင်းအရ အရေးယူမှာလား။ မယူဘူးလား ဆိုတာကတော့ အစိုးရက ဆုံးဖြတ်ရမှာပါ”ဟု မီဒီယာများသို့ ပြောသည်။\nသမ္မတရုံး ဒုတိယညွှန်ကြားရေးမှူးချုပ် ဦးဇော်ဌေးက လွှတ်တော်၏ ဆုံးဖြတ်ချက်နှင့် ကော်မရှင်၏ သမ္မတရုံးသို့ တင်ပြချက်အပေါ် မူတည်၍ အင်းဝ အပ်ချုပ်ဆိုင် အမှုကိစ္စကို ဆက်လက် ဆောင်ရွက်သွားမည် ဖြစ်ကြောင်း ဧရာဝတီသို့ ပြောသည်။\n“လွှတ်တော်ကလည်း သူတို့ရဲ့ ဆုံးဖြတ်ချက်ကို သမ္မတရုံးဆီကို ပို့မယ်။ ကျနော်တို့ကလည်း ကော်မရှင်ကို ဒီဖြစ်စဉ်နဲ့ပတ်သက်ပြီး သမ္မတရုံးကို စောလျင်စွာ တင်ပြဖို့ ညွှန်ကြားထားတယ်။ အဲဒီ ၂ ခုအပေါ်မှာ မူတည်ပြီး ဆက်လက် ဆောင်ရွက်မှာပါ”ဟု ပြောသည်။\nသို့သော် အင်းဝ အပ်ချုပ်ဆိုင် အမှုကိစ္စကို အဓိက တာဝန်ယူ ဖြေရှင်းခဲ့သူ မြန်မာနိုင်ငံ အမျိုးသား လူ့အခွင့်အရေးကော်မရှင်၊ လူ့အခွင့် အရေးဌာနမှ ကော်မရှင် အဖွဲ့ဝင် ဦးဇော်ဝင်းကမူ “သဘောရိုးဖြင့်” ဆောင်ရွက်ခဲ့ခြင်းသာ ဖြစ်ကြောင်း လွှတ်တော်တွင် ခုခံခဲ့သည်။\n“အင်းဝ အပ်ချုပ်ဆိုင် အမှုဖြစ်စဉ်ကို ရန်ကုန်တိုင်းဒေသကြီး ရဲတပ်ဖွဲ့ထံသို့ လိုအပ်သလို စိစစ် အရေးယူ ဖြေရှင်းဆောင်ရွက်ပေးနိုင်ပါရန် အကြောင်းကြားခဲ့ကြောင်းနဲ့ ဒုတိယအချက်မှာ နစ်နာသူများအား ကုစားပေးနိုင်ရေးအတွက် သဘောရိုးဖြင့် ဆောင်ရွက်ခဲ့ခြင်းသာ ဖြစ်ပါ ကြောင်း လေးစားစွာ တင်ပြအပ်ပါတယ်”ဟု ဦးဇော်ဝင်းက ပြောသည်။\nယနေ့ အဆိုကို ဆွေးနွေးသူ အများစုကမူ ကော်မရှင်၏ လုပ်ဆောင်ချက်ကို ပြင်းပြင်းထန်ထန် ဝေဖန်ခဲ့ပြီး ကော်မရှင်ကို ထိထိရောက် ရောက် အရေးယူရန် တိုက်တွန်းခဲ့ကြသည်။\nဗုဗ္ဗသီရိမြို့နယ် ပြည်သူ့လွှတ်တော် ကိုယ်စားလှယ် ဦးရည်မွန်က“သမ္မတက အရေးယူတာ၊ အစိုးရအဖွဲ့က အရေးယူတာကို ထိုင်စောင့် နေမယ့်အစား ကိုယ့်ဘာသာကိုယ် အရေးယူသင့်ပါတယ်”ဟု လွှတ်တော်တွင် ဆွေးနွေးသည်။\nအင်းဝအပ်ချုပ်ဆိုင် မိသားစုသည် ရာဇ၀တ်မှု အကြိမ်ကြိမ် ကျူးလွန်ခြင်း၊ နိုင်ငံသား အခွင့်အရေးများကို အကြိမ်ကြိမ် ချိုးဖောက်ခြင်းများ ကျူးလွန်ခဲ့သည်ကို ဥပဒေ အရ ထိရောက်စွာ အရေးယူရမည့် အစား ငွေကြေးညှိနှိုင်းခဲ့သည့် ကော်မရှင်၏ လုပ်ရပ်သည့် လူ့အခွင့်အရေး ကော်မရှင်၏ အခန်းကဏ္ဍကို သေးသိမ်စေကြောင်း ဝေါမြို့နယ် ပြည်သူ့လွှတ်တော် ကိုယ်စားလှယ် ဦးတင်ထွေးက လွှတ်တော်တွင် ပြောသည်။\n“လူ့အခွင့်အရေး ချိုးဖောက်မှုကို ပေါ့ပေါ့တန်တန် သဘောထားခဲ့ပါတယ်။ ဖြစ်ပွားမှု အတိမ်အနက်ကို မသိဘဲ ဥပဒေကြောင်းအရ အမြင့်ဆုံး ပြစ်ဒဏ် ပေးရမယ့်အစား အနိမ့်ဆုံး ပြစ်ဒဏ်ဖြစ်တဲ့ ငွေကြေးနဲ့ ဖြေရှင်းစေခဲ့ပါတယ်။ ဒီကော်မရှင်ရဲ့ လုပ်ရပ်ကြောင့် တမျိုးသားလုံးရဲ့ ဂုဏ်သိက္ခာ ထိခိုက်စေခဲ့ပါတယ်”ဟု ဦးတင်ထွေးက ပြောသည်။\n၂၀၀၈ ဖွဲ့စည်းပုံ အခြေခံ ဥပဒေ ပုဒ်မ ၃၅၈ တွင် နိုင်ငံတော်သည် ကျေးကျွန်ပြုမှု၊ လူကုန်ကူးမှုကို တားမြစ်သည်ဟု ဖော်ပြထားကြောင်း လွှတ်တော်ကိုယ်စားလှယ် အများစုက ဆိုသည်။\nကော်မရှင်ကို ဖျက်သိမ်းပြီး အသစ်ပြန်လည် ဖွဲ့စည်းရန် လိုအပ်ကြောင်း၊ ကော်မရှင် အသစ်တွင် ပြည်သူပေးသော လစာကို ယူ၍ ကုလားထိုင်ပေါ်တွင် မှိန်းမနေဘဲ မြေပြင်ပေါ်တွင် ကိုယ်တိုင်ကိုယ်ကျ သွားရောက် လေ့လာနိုင်သူများကို ခန့်ထားရန် ၄င်းက အကြံပြုခဲ့ပြီး ယခင် အစိုးရ လက်ထက်က ရာထူးကြီးကြီး ရခဲ့သူများကို တာဝန်မပေးရန် မန်တုံမြို့နယ် ပြည်သူ့လွှတ်တော် ကိုယ်စားလှယ် ဒေါ်နန်းမိုးက အစိုးရကို တိုက်တွန်းခဲ့သည်။\n“မိမိကိုယ်သိ မိမိသည် အရာရာတတ်နေသည်ဟု ယူဆနေသူ မိမိ ကိုယ်မိ မာန်တက်နေသူသည် မိမိကိုယ်မိမိ တိုးတက်ပြောင်းလဲမှု ရှိအောင် မလုပ်ဘဲ မာန်တက်နေသည့် မျက်နှာ၊ မာန်တက်နေသည့် ပြောဆိုမှုများကို အသက်ပြီးသူ ရာထူးကြီးသူများတွင် တွေ့ရှိရပါသည်။ အသက်ကြီးတိုင်း ရာထူးကြီးရတိုင်း အသိညဏ် မမြင့်မားပါ” ဟု သူက လွှတ်တော်တွင် ဆွေးနွေးသည်။\nကော်မရှင် အဖွဲ့ဝင်တချို့က နိုင်ငံတော် အတိုင်ပင်ခံ ပုဂ္ဂိုလ်ကို ဒေါ်စုကြည်ဟု လည်းကောင်း၊ ကျမလည်း တခါတရံ အိမ်ဖော်မလေးများ ကို ရိုက်နှက်တာပါပဲဟု လည်းကောင်း ပြောကြားခြင်းသည် တရား ဥပဒေကို ချိုးဖောက်ပြီး သူတပါး၏ ဂုဏ်သိက္ခာကို ထိပါးစော်ကားမှု များ ပြုလုပ်ခြင်း ဖြစ်ကြောင်း ဗဟန်းမြို့နယ် ပြည်သူ့လွှတ်တော် ကိုယ်စားလှယ် ဦးထွန်းမြင့်က ပြောသည်။\n“ကော်မရှင်ဟာ မည်သို့ပင် ခုခံကာကွယ် ပြောကြားစေကာမူ လူမဆန်စွာ ကျူးလွန်ခဲ့တဲ့ ပြစ်မှုတခုကို ငွေကြေးနဲ့ ဖုံးဖိဖို့ ကြားဝင် စွက်ဖက် ကြိုးစားရာ ရောက်ခဲ့ပါတယ်”ဟု ဦးထွန်းမြင့်က ပြောဆိုခဲ့သည်။\nတပ်မတော်သားကိုယ်စားလှယ်များဘက်က လူ့အခွင့်အရေး ကော်မရှင်၏ ဆောင်ရွက်ချက်များသည် အားနည်းချက်များ ရှိသည်ဟု ဝေဖန်ပြောဆိုသော်လည်း ကြံ့ခိုင်ရေးနှင့် ဖွံ့ဖြိုးရေးပါတီ ကမူ ယခုကိစ္စနှင့် ပတ်သက်၍ တစုံတရာ ၀င်ရောက်ဆွေးနွေးခဲ့ခြင်း မရှိပါ။\nအင်းဝအပ်ချုပ်ဆိုင် နှိပ်စက်မှုကို ရဲတပ်ဖွဲ့နှင့် လူ့အခွင့်အရေးကော်မရှင်သို့ တိုင်ကြားခဲ့သူ Myanmar News Now မှ ကိုဆွေဝင်းက “လူမဆန်စွာ ဆုံးဖြတ်နေမှုကို မကျေနပ်ဘူးလို့ ကော်မရှင်ရုံးမှာ အော်ဟစ်ခဲ့တယ်။ တရားဥပဒေက ခွင့်ပြုသမျှ အမြင့်ဆုံးကို တက်လှမ်းမယ်။\nမိုးဆုံး၊ မြေဆုံးထိ လျှောက်မယ်လို့ ဝမ်းနည်းစွာ အော်ဟစ်ခဲ့မှုဟာ သစ္စာတရားရဲ့ အစွမ်းနဲ့ အမှန်တကယ် ဖြစ်လာခဲ့တယ်။ အားလုံးကျန်းမာကြပါစေ။ လောကဓမ္မရဲ့ အလင်းတန်းများ ကမ္ဘာတဝှမ်းနေရာအနှံ့ ကျရောက်ပါစေ”ဟု သူ၏ ကိုယ်ပိုင်ဖေ့စ်ဘုတ် စာမျက်နှာတွင် ရေးသားထားသည်။\nThe post လူ့အခွင့်အရေး ကော်မရှင်ကို အရေးယူရန် အရေးကြီးအဆို လွှတ်တော် အတည်ပြု appeared first on ဧရာဝတီ.\nvia သတင်း – ဧရာဝတီ http://ift.tt/2dmunwq http://ift.tt/1PXzsvq\nအိမ်အကူမိန်းကလေးနှစ်ဦးဖြစ်ရပ် လူ့အခွင့်အရေးကော်မရှင် ဖြေရှင်းပုံ\nလစာမပေးတဲ့အပြင် နှိပ်စက်ညှဉ်းပန်းခံရတဲ့ အိမ်အကူမိန်းကလေးငယ်နှစ်ဦးရဲ့ ဖြစ်ရပ်အပေါ် လူ့အခွင့်အရေးကော်မရှင်ရဲ့ ကိုင်တွယ်ဆောင်ရွက်ပုံနဲ့ပတ်သက်ပြီး ဆွေးနွေးထားပါတယ်။\nvia VOA News: မြန်မာသတင်း http://ift.tt/2dfMbxo http://ift.tt/Tf1V41\nPosted on September 23, 2016 by freeburma\nvia VOA News: မြန်မာသတင်း http://ift.tt/2cLob2o http://ift.tt/Tf1V41


Chandelle ~ The Truth About Me | My Burmese Blog\nChandelle ~ The Truth About Me\tOn November 21, 2011\tby Htoo Tay Zar\tWith\t1 Comments\t- Music\tဒီရက်ပိုင်း အလုပ်တွေ အရမ်းများနေတာနဲ့ ဘလော့ဂ်တောင် ပုံမှန် မရေးဖြစ်တော့ဘူး ဖြစ်သွားပါတယ်။ ဒီကြားထဲ တောင်ကြီးလဲ သွားလိုက်သေးတယ် မီးပုံပျံပွဲပေါ့ ပုံကတော့ နောက်ရက်မှ တင်တော့မယ်။ အခုကတော့ Dirty Girl ဆိုတဲ့ ဇာတ်ကားထဲက ဇာတ်ဝင်သီချင်းပါ။ movie trailer ကြည့်ရင်းနဲ့ ကြိုက်သွားလို့ Shazam app နဲ့ analyze လုပ်ကြည့်တယ် မရဘူး ဒါနဲ့ ကြားလိုက်ရတဲ့ စာသားကို Google မှာ ရိုက်ရှာမှ ရတော့တယ်။ Chandelle ဆိုထားပြီး The Truth About Me လို့ ခေါ်ပါတယ်။\nသီချင်းက ဂစ်တာသံက နားထောင်လို့ ကောင်းတယ်… အတက်အကျကလဲ ကျွန်တော့်အကြိုက်မျိုးပဲ အဆိုတော် အသံလဲ ကြိုက်ပါတယ်။ Dirty girl လိုကားရဲ့ ဇာတ်လမ်းနဲ့လဲ လိုက်ပါတယ်။ ကြိုက်မလားတော့မသိဘူး လောလောဆယ် စာရေးရမှာပျင်းလို့ သီချင်းတင်လိုက်ပါတယ်။ My picture’s in the magazines today\nAnd I should be excited but\nI’m really kinda tired of it\nI know curious minds\nThey’re all looking to find some story they can tell\nto sell to evening shows tonight\nWell they’ve got it wrong\nAnd you’re gonna see, they know my name\nBut they don’t knowathing about me This is my life and I’m gonna show you\nAll of the dreams and hopes I hold on too\nIt’s more than you ever thought you’d see\nThis is my chance and I’m gonna take it\nThis is the story, I’m gonna break it now\nIt’s the truth about me Forget about the rumors that you hear\nThey fill the page with this and that\nBut I’ll be sincere\nI’m not afraid to let you in\nCause I’matough girl, I’ve got skin\nThat’s thick enough to let you see\nThe good and bad, yeah all of me This is my life and I’m gonna show you\nIt’s the truth about me\nThis is my life and I’m gonna show you\nNah Nah Nah… Truth about me\nMusic\tOne Comment\tzaya\nကျနော် တောင်ကြီးမှာတုန်းကတောင် အစ်ကို့ကို သတိရသေးတယ်…\nအောင်ပန်းက ပန်းခင်းတွေကိုတွေ့တော့ လဲ အဲဒီတုန်းက ဒီနေရာကို အစ်ကိုမရောက်ခဲ့ဘူးလားဆိုပြီးတွေးမိသေးတယ်..အရမ်းလှတယ်အစ်ကို..\nအခု တောင်ကြီး ကပြန်လာတာဆိုတော့ ၀မ်းသာတယ်ဗျာ..ကျနော်စိတ်ထဲမှာရိုက်ခဲ့တဲ့ပုံတွေကို ပြန်ကြည့်ရတော့မယ်\nYour email address will not be published. Required fields are marked *\tYou may use these HTML tags and attributes:   <acronym title="">
      <q cite="">   Captcha *=3+6Notify me of follow-up comments by email. Notify me of new posts by email.\tRecent Posts


ကျော်သူကိုလည်း မယုံနဲ့ | MoeMaKa Burmese News & Media\nနာရေးကူညီမှုအသင်း (ရန်ကုန်) သည် အများပြည်သူတို့၏ နာရေး၊ ကျန်းမာရေး၊ ပညာရေး၊ သဘာဝဘေး (အရေးပေါ်ကယ်ဆယ်ရေး) စသည့် လူမှုကူညီရေးလုပ်ငန်းများအား ၂ဝဝ၁ ခုနှစ်၊ ဇန်နဝါရီလ (၁) ရက် နေ့မှစတင်၍ ယနေ့ချိန်ထိ (၁၂) နှစ်တိုင်ခရီးသို့ လျှောက်လှမ်း လုပ်ကိုင် ဆောင်ရွက်ပေးလျှက်ရှိသည်။ ထိုသို့ လုပ်ဆောင်ရာတွင် မြန်မာပြည်တွင်းမှအစပြု၍ ကမ္ဘာတစ်ဝှမ်းရှိ နိုင်ငံအသီးသီးမှ အများပြည်သူ (၇) ရက်သားသမီးများတို့၏ ယုံကြည်စွာလှူဒါန်းထားသည့် အလှူငွေများဖြင့်သာ ကူညီမှုလုပ်ငန်းရပ်များ အဆင်ပြေစွာလည် ပတ်နိုင်ရန် စနစ်တကျ စီမံခန့်ခွဲသုံးစွဲလျှက်ရှိသည်။ တကယ်လိုအပ်လျှက်ရှိသည့် နေရာဒေသအသီးသီးရှိ အသင်းအဖွဲ့များ၊ လူပုဂ္ဂိုလ်များအားထိရောက်စွာတဆင့်ပြန်လည် ပေးကမ်းလှူဒါန်းလျှက်ရှိပေသည်။ နာရေးကူညီမှုအသင်း (ရန်ကုန်) သည် မည်သည့်နိုင်ငံအစိုးရ၊ အဖွဲ့ အစည်းများထံသို့ အလှူငွေ (အသုံးစရိတ်များ) တင်ပြတောင်းခံခြင်း၊ အလှူခံခြင်းမရှိခဲ့ချေ။\nယနေ့အချိန်ကာလများတွင် လူမှုရေးအဖွဲ့အစည်းများကိုအဓိကပစ်မှတ်ထား၍ လိမ်လည်မှုဖြစ်ရပ်များ ဖြစ်ပေါ်ခဲ့ပါသည်။ နာရေးကူညီမှုအ သင်း (ရန်ကုန်) ၏ အမည်နာမအသုံးပြု၍ ငွေကြေးများလိုက်လံ တောင်းခံလိမ်လည်နေကြောင်း သိရှိရ၍ နာရေးကူညီမှုအသင်း (ရန်ကုန်)မှ ၁၄.၁ဝ.၂ဝ၁၂ ရက်နေ့ အလုပ်အမှုဆောင် အစည်းအဝေး (၄၁/၁၂) ဆုံးဖြတ်ချက်အရ ၂ဝ.၁ဝ.၂ဝ၁၂ ရက်နေ့တွင် ဒဂုံမြို့သစ် (မြောက် ပိုင်း) ရဲစခန်းသို့သွားရောက်၍ ၎င်းလိမ်လည်မှုအား နာရေးကူညီမှုအသင်း (ရန်ကုန်) မှအကြောင်းကြား၍ သိရှိပါကြောင်း ထောက်ခံချက် ပြုလုပ်ပြီး ၂၁.၁ဝ.၂ဝ၁၂ ရက်နေ့တွင် “အများပြည်သူများသိစေရန်” နိုင်ငံပိုင်သတင်းစာများဖြစ်သည့် မြန်မာ့အလင်းသတင်းစာစာမျက်နှာ (၁၆) နှင့် ကြေးမုံသတင်းစာစာမျက်နှာ (၁၆) တို့တွင် ထည့်သွင်းကြော်ငြာ၍ အသိပေးခဲ့ပြီး မြန်မာနိုင်ငံတစ်ဝှမ်းလုံးရှိ ပရဟိတလူမှုရေး အ သင်းအဖွဲ့များအနေဖြင့် မလိုလားအပ်သည့် ဆုံးရှုံးမှုများ၊ ပြဿနာများမဖြစ်ပွားရအောင် လူလိမ်၊ လူညာများရန်မှ ကင်းဝေးစေရန် သတိကြီး စွာထားရှိပြီး လုပ်ကိုင်ဆောင်ရွက်ကြရန် မေတ္တာစေတနာရှေ့ထား၍ လေးစားစွာအသိပေးအပ်ပါသည်။\nအောက်ဖော်ပြပါ ဖြစ်စဉ်ဖြစ်ရပ်များ (၃) ကြိမ်တိုင်တိုင်အပြင် ၂ဝ၁၂ ခုနှစ်၊ စက်တင်ဘာလ ကာလ အတွင်း၌ ယင်းဖြစ်စဉ်မျိုး ကြုံတွေ့ခဲ့ရသည့် မုံရွာမြို့ရှိ “ဂရုဏာမြင့်မိုရ် နာရေးကူညီမှုအသင်း” မှ ၂၁.၁ဝ.၂ဝ၁၂ ရက်နေ့ထုတ်သတင်းစာမှ “အများပြည်သူများသိစေရန်” ဖတ်ရှုပြီး တယ်လီဖုန်းဆက်သွယ်ခဲ့ရာမှ ၎င်းနာရေးအသင်းသည်လည်း လိမ်လည်မှုခံရကြောင်း ထပ်မံသိရှိခဲ့ရသည်။ နာရေးကူညီမှုအသင်း (ရန် ကုန်) သည် မည်သူတစ်ဦးတစ်ယောက်ကိုမှစေလွှတ်၍ အလှူခံခြင်း၊ အကူအညီတောင်းခံခြင်း မရှိချေ။ အသင်းမှ တာဝန်အရစေလွှတ်ပါက အသင်းရင်ထိုး၊ အသင်းသားကဒ်ပြား၊ ရုံးစာရွက်စာတမ်းများနှင့်အတူ သက်ဆိုင်ရာတာဝန်ရှိသူတစ်ဦးဦး၏ တံဆိပ်တုံးလက်မှတ်များဖြင့် ပြည့်စုံစွာပေးအပ်၍ အသင်း၏ ကိစ္စအဝဝအား ဆောင်ရွက်လုပ်ကိုင်စေပါကြောင်း အများပြည်သူ စေတနာရှင်တို့အား အသိပေးအပ်ပါသည်။\nအချုပ်ဆိုရသော် နာရေးကူညီမှုအသင်း (ရန်ကုန်) ၏ လုပ်ဆောင်ပေးဆပ်မှုများအား အားကျဂုဏ်ယူနေကြသည့် နာရေးကူညီမှုအသင်း အဖွဲ့များအနေဖြင့် နာရေးကူညီမှုအသင်း (ရန်ကုန်) ၏ အမည်နာမအားအသုံးပြု၍ အကူအညီတောင်းခံလာမှုအပေါ် နာရေးကူညီမှုအ သင်း (ရန်ကုန်) ရုံးချုပ် တယ်လီဖုန်း ၅၈ဝ၁၃၃၊ ၅၈၁၃၆၃၊ ဝ၉ ၈၆ ၄ဝ၂၂ဝ သို့ ဆက်သွယ်စုံစမ်းကြရန်နှင့် နာရေးကူညီမှုအသင်း (ရန်ကုန်) ၏ အမည်နာမအား ပြောကြားရုံဖြင့်လည်းကောင်း၊ ဥက္ကဋ္ဌ ဦးကျော်သူ၊ ဒုဥက္ကဋ္ဌ ဒေါ်သန်းမြင့်အောင်၊ အတွင်းရေးမှူး ဒေါ်ရွှေဇီးကွက်တို့၏ ဆွေ မျိုးမိတ်ဆွေဖြစ်ကြောင်း ကျေးဇူးရှင်ဖြစ်ကြောင်း ပြောကြားရုံဖြင့် အယုံမလွယ်သင့်ပေ။ ယင်းလူလိမ် ဦးစိုးမောင်ဆိုသူသည် နာရေးကူညီမှု အသင်းအဖွဲ့များသို့သာ အဓိကထား၍ လိုက်လံလိမ်လည်နေသူဖြစ်ကြောင်းသိရှိထားသဖြင့် နာရေးကူညီမှုအသင်း (ရန်ကုန်) နှင့် လက်တွဲ၍ အမြန်ဆုံးဖမ်းဆီးနိုင်ရေးအတွက် ပရဟိတလူမှုရေးလုပ်ဖော်ကိုင်ဖက်အသင်းအဖွဲ့များတို့မှ ဝိုင်းဝန်းကူညီကြိုးစား၍ ဖော်ထုတ်ဆောင် ရွက်ကြရန် မေတ္တာရပ်ခံအပ်ပါသည်။\nအောက်တိုဘာ(၂)ရက်နေ့ နံနက် (၇) နာရီခန့်တွင် သက်ရက်မြို့ “စေတနာဖြူ နာရေးကူညီမှုအသင်း” သို့ အကူအညီတောင်းရန် လာ ရောက်စုံစမ်းစဉ် အသင်းဝင် ဦးသိန်းဇော်ဦးမှ ဘဏ္ဍာရေးမှူးဦးဆာထံခေါ်သွားခဲ့ပြီး ဘဏ္ဍာရေးမှူးမှ ဥက္ကဌဦးဝင်းတင်ထံသို့ အကူအညီ တောင်းခံသူသည် ရန်ကုန်နာရေးကူညီမှုအသင်းမှဖြစ်ပြီး ၎င်းတို့ကား ရခိုင်သို့လှူဒါန်းရန် ပစ္စည်းများသွားရောက်ပေးပို့စဉ် ကားပျက်နေသဖြင့် အကူအညီပေးရန် လာရောက်ပြောကြားပြီးအသင်းရုံး၌ ဒုဥက္ကဌဦးလှဌေး၊ အတွင်းရေးမှူးဦးအောင်မျိုးထွန်း၊ တွဲဘက်အတွင်းရေးမှူး (၁) ဦးဇော်ထွန်းဦး၊ တွဲဘက်အတွင်းရေးမှူး (၂)ဦးဇော်ထွန်းမင်း၊ အမှုဆောင် ဦးမြင့်ဌေး (ခ) ပေါက်စီ တွေ့ဆုံခဲ့ကြသည်။\nထိုသို့တွေ့ဆုံစဉ် တောင်းခံသူသည် ဦးစိုးမောင်ဖြစ်ပြီး နာရေးကူညီမှုအသင်း (ရန်ကုန်) ၏ မော်တော်ယာဉ်မှူးဖြစ်ကြောင်း၎င်းသည် မင်း လှမြို့မှတဆင့် ရခိုင်သို့လှူဖွယ်ပစ္စည်းများ မီးစက် (၃) လုံးနှင့် သီတဂူဆရာတော်ကြီးမှလှူဒါန်းသည့် စောင်များပေးပို့ရန်အတွက်ထွက်ခွာလာစဉ် ပုသိမ်၊ မုံရွာလမ်း သရက်လမ်းဆုံ အနီးကံလည် တံတားမရောက်မီနေရာတွင် ကားပျက်နေသဖြင့် ၎င်းနှင့်ပါလာသူ (၁) ဦးမှ ရေတိုင် ကီပြုပြင်ရန်နှင့် ကား “လေး” များဝယ်ယူရန် အောင်လံနာရေးကူညီမှုအသင်းမှ အကူအညီပေးသူ (၁) ဦးနှင့်အတူ ဦးကုလားကြီးဝပ်ရှော့ တွင် ပြင်ဆင်နေကြောင်း ၎င်းပြန်အလာစောင့်၍ ကားပြင်ဆင်ရေး၊ ကားပေါ်ပါ မီးစက် (၃) လုံးအား သရက်မြို့သို့သယ်ယူရေး၊ သရက်မှ အောင်လံသို့ပို့ဆောင်၍ ရန်ကုန်သို့ဆက်လက်ပေးပို့နိုင်ရေးအတွက် အကူအညီပေးရန် တောင်းခံလာပါသည်။\n“သရက်နာရေးကူညီမှုအသင်း” အနေဖြင့် အသင်းပိုင်နိဗ္ဗာန်ယာဉ်တစ်စီးနှင့် စည်ပင်မှ ခေတ္တလွဲပြောင်းပေးအပ်ထားသည့် LIFAN ထော် လာဂျီယာဉ်တစ်စီးသာရှိ၍ မီးစက်သယ်ယူရန် ယာဉ်မရှိကြောင်းပြောကြားရာ ဦးစိုးမောင် (လူလိမ်) ဆိုသူမှ နာရေးအသင်းမှ ကားများမ သုံးလိုကြောင်း ပုပ္ပလိကကားကို ၎င်းအနေဖြင့် ငှားရမ်းလိုသဖြင့် ဆက်သွယ်ပေးရန်သာအကူအညီတောင်းခံခဲ့ပါသည်။သို့ဖြစ်ပါ၍ ယာဉ်ပိုင် ရှင် ဦးပေါက်စီ (ခ) မြင့်ဌေးမှ ခရီးစဉ်အားငှားရမ်းမည်ဆိုပါက အသွားအပြန် (၁) သိန်းကျမည်ဖြစ်ကြောင်း ပြောကြားရာ နှစ်ဦးနှစ်ဖက် သဘောတူစွာဖြင့် ငှားရမ်းခဲ့ပြီးအသင်းရုံးမှ ကူညီဆောင်ရွက်ပေးရန် တွဲဘက်အတွင်းရေးမှူး (၁) ဦးဇော်ထွန်းဦးနှင့် အသင်းဝင် ဦးသိန်း ဇော်ဦးနှစ်ဦးတို့အား လိုက်ပါဆောင်ရွက်ရန် တာဝန်ပေးစေလွှတ်ခဲ့ပါသည်။\n(ယင်းဖြစ်စဉ် မှတ်တမ်းအားသရက်မြို့ “စေတနာဖြူ နာရေးကူညီမှုအသင်း” မှ ရေးသားပေးပို့ခြင်းဖြစ်ပါသည်။)\n• ဒေါက်တာစင်သီတာမောင်မှ နာရေးကူညီမှုအသင်း (ရန်ကုန်) သို့ စောင်အထည် (၆ဝဝဝ) အား ရခိုင်ပြည်နယ်အတွက် ပေးအပ်လှူဒါန်းခဲ့ပြီး မုတ္တမမြို့နှင့် ပေါင်မြို့ကြား၌ ကားပျက်သွားသည့်အတွက် သထုံမြို့တွင် ကားပစ္စည်းများအပ်နှံထားသည့်အတွက် ရွေးယူရမည်ဖြစ်သည်။ ထို့ကြောင့် ပေါင်မြို့ရှိ နာရေးကူညီမှုအသင်းသို့ ဝင်ရောက်အကူအညီတောင်းခဲ့ရာပေါင်မြို့ နာရေးအသင်းမှ တာဝန်ရှိသူများအား၎င်း ဦး စိုးမောင် (လူလိမ်) မှ မိမိသည် နာရေးကူညီမှုအသင်း (ရန်ကုန်) ၏ မော်တော်ယာဉ်မှူးတစ်ယောက်ဖြစ်ကြောင်းပြောပြီး သထုံသို့ပြန်၍ ကားပစ္စည်းများရွေးယူရန်အတွက်ပေါင်မြို့ နာရေးအသင်းမှ ပိုက်ဆံ ၄ဝဝဝဝိ/- ကျပ်အား ကူညီပေးအပ်ပြီး ၎င်းမှ သထုံသို့သွားမည်။ ကား ပျက်နေသည့် မုတ္တမနှင့်ပေါင်မြို့လမ်းပေါ်တွင် အဖော်တစ်ဦးရှိနေသည့်အတွက် ၎င်းကားနေရာသို့ သွားရောက်စောင့်နေပေးရန် ပြောကြားခဲ့ သည်။ ပေါင်မြို့ နာရေးအသင်း မှ တာဝန်ရှိသူများသည် ၎င်းဦးစိုးမောင် (လူလိမ်) ပြောကြားလိုက်သည့် နေရာတွင် မည်သည့် ကားပျက်မျှ မတွေ့သည့်အတွက် အသင်းရုံးသို့ ပြန်ရောက်ခဲ့ပြီးနာရေးကူညီမှုအသင်း(ရန်ကုန်)သို့ တယ်လီဖုန်းဖြင့် ဆက် သွယ်မေးမြန်းခဲ့ရာနာရေးကူညီမှုအသင်း (ရန်ကုန်) မှလည်း ၄င်းနေရာဒေသသို့ အသင်း၏ကိစ္စရပ်များအား သွားရောက်ခြင်းမရှိကြောင်း ပြန်လည်ပြောကြားခဲ့သည် အတွက် လိမ်လည်မှုဖြစ်ကြောင်းသိရှိရသည်။\n(ယင်းဖြစ်စဉ်အား ပေါင်မြို့နာရေးအသင်းမှ တယ်လီဖုန်းဖြင့် ဆက်သွယ်ပြောကြားခြင်းဖြစ်သည်။)\nနာရေးကူညီမှုအသင်း (ရန်ကုန်) ဒုဥက္ကဋ္ဌ ဒေါ်သန်းမြင့်အောင်ထံသို့ ၁၂.၁ဝ.၂ဝ၁၂ ရက်နေ့ ည (၁ဝးဝဝ) နာရီအချိန်တွင် နတ္တလင်းမြို့ရှိ နာရေးကူညီမှုအသင်းမှတယ်လီဖုန်းဖြင့် ဆက်သွယ်၍ ၄င်းတို့ဆီသို့ နာရေးကူညီမှုအသင်း (ရန်ကုန်) ၏ မော်တော်ယာဉ်မှူးဆိုသူတစ် ယောက်မှ ည (၇းဝဝ) နာရီအချိန်ခန့်တွင် ရခိုင်အတွက် ပစ္စည်းများသွားရောက်ပို့ဆောင်ရင်း လမ်းတွင်ကားပျက်သွားသည့်အတွက် အကူ အညီတောင်းခံသည့်အတွက် နတ္တလင်းမြို့ရှိ နာရေးအသင်းမှလူငယ်များတို့သည် ၎င်း ဦးစိုးမောင် (လူလိမ်) အား မိမိတို့၏ ကားဖြင့်ခေါ် ဆောင်၍ ကားပျက်နေသည့် ဇီးကုန်းနှင့် နတ္တလင်းမြို့ကြားသို့ မောင်းနှင်တင်ခေါ်သွားခဲ့သည်။ ထိုစဉ် နတ္တလင်းမြို့ရှိ NLD ရုံးသို့ဝင်ရောက်ရန် ကိစ္စရှိသည့်အတွက် ခေတ္တဝင်ရောက်ရန်ပြောကြားသည့်အတွက် NLD ရုံးသို့ ဝင်ရောက်ပြီးပြန်လည် ထွက်လာကာ နတ္တလင်း နာရေး အသင်းမှ တာဝန်ရှိသူများအား ကားပျက်နေသည့်နေရာသို့ အရင်သွားရောက်ရန်ပြောကြားပြီး ၎င်းဦးစိုးမောင် (လူလိမ်) မှ NLD ရုံးအဖွဲ့နှင့် အနောက်မှ လိုက်လာမည်ဖြစ်ကြောင်းပြောကြားခဲ့သည်။ ဇီးကုန်းနှင့် နတ္တလင်းမြို့ကြား၌ မည်သည့်မော်တော်ယာဉ်တစ်စီးမှပျက်နေခြင်းအားမတွေ့ရှိခဲ့သည့်အတွက် ည (၁ဝးဝဝ) နာရီအချိန်ခန့်တွင် နာရေးကူညီမှုအသင်း (ရန်ကုန်) ဒုဥက္ကဋ္ဌ ဒေါ်သန်းမြင့်အောင်ထံသို့ တယ် လီဖုန်းဖြင့် ဆက်သွယ်ပြောကြားခဲ့ရာ ဆရာမ ဒေါ်သန်းမြင့်အောင်မှ ၃.၁ဝ.၂ဝ၁၂ ရက်နေ့တွင် ပြည်မြို့ရှိ သုခကုသိုလ်ဖြစ်ဆေးခန်း (ပြည်)သို့ နာရေးကူညီမှုအသင်း (ရန်ကုန်) မှ မော်တော်ယာဉ်ဖြင့် အုပ်ချုပ်ရေးမှူးနှင့် စာရင်းစစ်အဖွဲ့တို့ သွားရောက်ခဲ့ပြီးနောက် ထပ်မံ၍ အသင်းကိစ္စများဖြင့် သွားရောက်ခဲ့ခြင်းမရှိကြောင်းသိရှိရ၍ ၄င်းဖြစ်စဉ်လည်း လိမ်လည်မှု ဖြစ်ကြောင်းသိရှိ ရသည်။\n(ယင်းဖြစ်စဉ်အား နတ္တလင်းမြို့ နာရေးအသင်းမှ တယ်လီဖုန်းဖြင့် ဆက်သွယ်ပြောကြားခြင်းဖြစ်သည်။)\n9 Responses to ကျော်သူကိုလည်း မယုံနဲ့\nsuhlaingkyaw on October 23, 2012 at 9:46 am\nဒါတော့မကောင်းပါဘူး ကိုယ့်လူမျိုးတွေဂုဏ်ကျတယ် ဒီလိုလူကလေသေရင်တောင်ငရဲပြည်ကလက်ခံမှာမဟုတ်ဘူး\nအောက်တန်းကျလိုက်တာ တို့ကတော့မရှိလို့ငတ်သေရင်သေပါစေ ဒီလိုတော့ဘယ်တော့မှမလုပ်ဘူး။\nဘုရင် on October 23, 2012 at 2:44 pm\nဒီလိုမျိုးလျှောက်ပြီးလိမ်လည်နေတဲ့သူတွေကို သေဒဏ်ပေးသင့်ပါတယ်။ဖြူစင်သန့်ရှင်းတဲ့ကိုကျော်သူတို့အပေါ်မှာ အများ သူငါထင်ယောင်ထင်မှားဖြစ်အောင်မလုပ်ကြစေချင်ပါဘူး။\nkyawnyunt on October 23, 2012 at 3:13 pm\nCertis on October 23, 2012 at 5:54 pm\nCase 1 and Case3occurred about within 10 days, there is no date stated for the Case 2. This means cheating case happened3times within 10 days. This was not only the fault of the liar but also the fault of the responsible persons of the organization.\nngaba on October 23, 2012 at 11:11 pm\nဦးကျော်သူတို့ တစ်ဖွဲ့လုံး ကျန်းမာချမ်းသာကြပါစေ…\nမွန်မြတ်သန့်စင်လွန်းတဲ့ အလုပ်တွေအတွက် လေးစားကြည်ညိုမိပါတယ်။\nဒီလို ရိုးသား မြင့်မြတ်တဲ့ အသင်းအဖွဲ့အပေါ်မှာတောင် ခုတုံးလုပ် လိမ်လည်သူကို အံ့သြမိတယ်။\nစာအရေးအသား ၀ါကျတွေ လွန်စွာရှုပ်ထွေး ရှည်လျားလွန်းပါတယ်။ ၀ါကျအတိုများဖြင့်သာ ရှင်းလင်းစွာ ရေးသားဖို့ လေးစားစွာ အကြံပြုပါတယ်။\nyan kyaw kyaw on October 24, 2012 at 2:41 am\nyes exactly ,we should be carefully in future ,anyway those things will happen , pls be carefully in future , it will come more and more……..be carefully………we should have do serious action to those kind of people but right now we can’t do anything……..i so sad.\nမြတ် on October 24, 2012 at 1:56 pm\nသူလိမ်တာက ရီစရာဘဲ စီးပွါးဖြစ်လဲမဟုတ် ညံ့တဲ့ကောင်ခံပေါ့ သူမှာ အပြစ်မရှိပါဘူး အယုံလွယ်တဲ့ မြန်မာတွေကို သင်္ခန်းစာလိုက်ပေးနေတာ ဖြစ်မယ် ကျေးဇူးတောင်တင်ရအုံးမယ်\nnaung naung on October 25, 2012 at 8:10 am\nsonhtet on October 30, 2012 at 6:32 pm


နာရေး ကူညီ မှုအသင်း ( ရန်ကုန် ) ၏ (၁၅.၅.၂၀၁၀) နေ့ ရေကုသိုလ် ထပ်မံ ပြုလုပ်သည့် ဓာတ်ပုံမှတ်တမ်း\nနာရေးကူညီမှု အသင်း(ရန်ကုန်)၏ ဆယ့်တစ်မီးငြိမ်းစေသည့် ရေအလှူ ကို (၁၅.၅.၂၀၁၀)ရက် နေ့တွင်\nPosted by မြတ်လေးငုံ at Saturday, May 15, 2010 Links to this post\nအမျိုးသာဒီမိုကရေစီ ဌာနချုပ်ရုံးတွင် ဘဘ ဦးဝင်းတင် အင်တာဗျူးရုပ်သံမှတ်တမ်း\nLabels: ရုပ်သံမှတ်တမ်း, အင်တာဗျူး\nအမျိုးသားဒီမိုကရေစီအဖွဲ့ချုပ် မှ ဤစာရင်းပါ အဖွဲ့ဝင်(၁၃)ဦး အား အနားပေးလိုက်ပါသည်..\n၁။ ဦးခင်မောင်ဆွေ(ဗဟို အလုပ် အမှုဆောင်)\n၂။ DR သန်းငြိမ်း ( ဦးခင်ညွှန့်( ယခင် ဝန်းကြီးချုပ်ဟောင်းနှင့် မယား ညီအကို ))\n၈။ ဦးကြီးမြင့် ( လာသာ ) (ရွှေဥရွှေဆိုင်ပိုင်ရှင်)\n၁၂။ ကိုမြင့်ငွေ (ရေနံချောင်း ) ( လူငယ်လုပ်ငန်းများဖော်ဆောင်ရေး)\nစစ်အစိုးရကပြည်သူတွေကိုဒုက္ခမျိုးစုံပေးနေပါပြီ ရန်ကုန်မြို့ရှိစက်မှုဇုံ၊ပုဂ္ဂလိကဆေးရုံ၊မောလ်များ၊စူပါမားကတ်၊များကို လျှပ်စစ်ဓာတ်အားဖြတ်တောက်လိုက်ပါပြီး\nအဆိုပါညွှန်ကြားချက်အရ ဓာတ်အားဖြတ်တောက်ထားမည့် ကိစ္စရပ်နှင့်ပတ်သက်၍ သက်ဆိုင်ရာမြို့နယ်တာဝန်ရှိသူများမှတစ်ဆင့် ဓာတ်အားဖြတ်တောက်ခံရမည့် လုပ်ငန်းများထံသို့ အကြောင်းကြားစာများပေးပို့ခြင်းနှင့် ဓာတ်အားဖြတ် တောက်ခြင်းများကို မေလ ၁၄ ရက် နေ့ညနေပိုင်းမှစတင်၍ လုပ်ဆောင်လျက်ရှိကြောင်းလည်း သိရသည်။ "မြန်မာနိုင်ငံရဲ့ လျပ်စစ်ဓာတ်အားပေးတဲ့သမိုင်းမှာတော့ အဆိုးဝါးဆုံး ဖြစ်ရပ်လို့ဆိုရမှာပါ။ နာဂစ်တုန်းကပျက်တာကို လက်ခံခွင့်လွှတ်လို့ရပေ မယ့် အခုလိုလုံးဝဖြတ်တောက်မျိုးတော့ မဖြစ်သင့်ပါဘူး။ အချိန်အပိုင်းအခြားတစ်ခုနဲ့ ကန့်သတ်မှုမျိုးပဲ ဖြစ်သင့်ပါတယ်။ ဒီလိုလွဲမှားတဲ့မူဝါဒမျိုးကတော့ မဖြစ်သင့်ဘူး။ စက်မှုဇုန်တွေတင်မဟုတ်ဘဲ၊ ပုဂ္ဂလိကဆေးရုံဆေးခန်းတွေပါ မီးမပေးတာက လည်း မဖြစ်သင့်ပါဘူး။ ထရန်စဖော်မာတပ်ဆင်ထားတဲ့ လုပ်ငန်းတွေကို ဖြတ်တာဆိုတော့ အခြားလုပ်ငန်းလုပ်မယ့်သူတွေအတွက်လည်း နောက်ဆိုရင် ငွေကုန်ကြေးကြခံပြီး ထရန်စဖော်မာတပ်ဖို့ကိုတောင် စဉ်းစားရတော့မယ်။ ဒီကိစ္စအတွက် စီး ပွားရေးလုပ်ငန်းတွေတင် မဟုတ်ဘဲ၊ ပြည်သူလူထုပါ ထိခိုက်နစ်နာမှာပါ" ဟု Eleven Media Group မှ တာဝန်ရှိသူတစ်ဦးက ပြောကြားပါသည်။\nယခုကဲ့သို့ လျှပ်စစ်ဓာတ်အား ဖြတ်တောက်မှုနှင့်ပတ်သက်၍ "ကျွန်တော်တို့ တာမွေမြို့နယ်ထဲမှာတော့ Eleven Media Group ၊ စူပါဝမ်း စူပါမားကတ်၊ ILBC ၊ ရွှေဗဟို အထူးကုဆေးခန်း စတဲ့လုပ်ငန်းတွေ ပါတယ်လို့သိရပါတယ်"ဟု လျှပ် စစ်ဓာတ်အားဖြတ်တောက်မည်ဟု အကြောင်းကြားစာရရှိပြီး ဓာတ်အားဖြတ်တောက်ခံရသည့် တာမွေမြို့နယ်မှ လုပ်ငန်းရှင်တစ်ဦးက ဆိုပါသည်။\nထို့ပြင် ယခုကဲ့သို့ လျှပ်စစ်ဓာတ်အားဖြတ်တောက်မှု၏ နောက်ဆက်တွဲအနေဖြင့် ဈေးတက်ခြင်း၊ လုပ်ငန်းအချို့ရပ်ဆိုင်းသွားနိုင်ခြင်း၊ ပုဂ္ဂလိကဆေးရုံဆေးခန်းကဲ့သို့ အများပြည်သူကို ၀န်ဆောင်မှုပေးသည့် လုပ်ငန်းများတွင် အခက်အခဲများ တွေ့နိုင်ကြောင်း သုံးသပ်လျက်ရှိကြောင်း သိရသည်။ ''လျှပ်စစ်ဓာတ် အားဖြတ်တောက်မှုက ဘယ်လောက်ကြာမယ်ဆိုတာ တိတိကျကျမသိရ သေးပါဘူး။ ကျွန်တော်တို့အနေနဲ့ နေ့စဉ် (၂၄) နာရီလုံးလုံး မီးစက်မောင်းဖို့ အခက်အခဲရှိပါတယ်။ ပုံမှန် အားဖြင့် တစ်နေ့ (၁၆) နာရီဝန်းကျင်ပဲ မီးစက်မောင်းနိုင်တာပါ။ ကျန်တဲ့ (၈)နာရီမှာ လူနာတွေကို ဒီအတိုင်းထားရမလိုဖြစ်နေတယ်။ ဒါပေမယ့် လက်ရှိရာသီဥတုအခြေအနေအပါအ၀င် လူနာတွေရဲ့အသက်အန္တရာယ်အတွက်တော့ ဒီအတိုင်းဆိုရင် အခက်အခဲရှိနေပါပြီ''ဟု စမ်းချောင်းမြို့နယ်အတွင်းရှိ အထူးကုဆေးခန်းကြီးတစ်ခုမှ တာဝန်ရှိသူတစ်ဦးက ဆိုပါသည်။\n"ဓာတ်အားဖြတ်တောက်ခံရတဲ့အတွက် (၂၄)နာရီ မီးစက်နဲ့ လုပ်ကိုင်ဖို့ဆိုတာ မဖြစ်နိုင်ပါဘူး။ ဒါကြောင့် ထုတ်ဝေနေတဲ့ ဂျာနယ်တွေကို လက်ရှိစောင်ရေထက် လျှော့ထုတ်မှရပါတော့မယ်"ဟု Eleven Media Group မှတာဝန်ရှိ သူတစ်ဦးက ပြောပါသည်။\n"စက်မှုဇုန်တွေနဲ့ ပုဂ္ဂလိကစီးပွားရေးလုပ်ငန်းတွေကို လျှပ်စစ်မီး မပေးနိုင်တော့ဘူးဆိုပြီး ကျန်ခဲ့တဲ့ (၃)ရက်လောက်က အကြောင်းကြားလာပါတယ်။ စက်မှုဇုန်တွေ ပိတ်လိုက်တာတော့မဟုတ်ဘူး။ တကယ်လို့ လည်မယ်ဆိုရင်လည်း ကိုယ့်စရိတ်နဲ့၊ ကိုယ့်အစီအစဉ်နဲ့လည်ရမယ်။ ကြားတာတော့ ထားဝယ်ဘက်က ဂက်စ်ပိုက်လိုင်းပေါက်တယ်လို့ သိရတယ်။ အခုက မိုးမရွာတော့ ရေလည်းမရှိဘူး။ အဓိကကတော့ မိုးမရွာလို့ ရေမရှိတဲ့ပြဿနာပါ။ ဒါပေမယ့် (၂၄) လက်မပိုက်လိုင်းကတော့ ဆင်ပြီးသွားပြီလို့ သိရတယ်။ ပေးလို့ရတဲ့အဆင့်ရောက်ရင်တော့ ပြန်ရမယ်လို့သိရပါတယ်။ အခုတော့ ရန်ကုန်မြို့ကို အလှည့်ကျစနစ်နဲ့ (၄) သုတ်ခွဲပေးမယ်ဆိုတော့ လုပ်ငန်းတွေနဲ့ စက်မှုဇုန်တွေကို ရပ်လိုက်ရတာပါ။ လူထုကိုတော့ နဂိုရတဲ့ လျှပ်စစ်မီးပမာဏရဲ့ သုံးပုံတစ်ပုံပေးသွားမယ်လို့ သိရတယ်"ဟု စက်မှုဇုန်တာဝန်ခံတစ်ဦးက ပြောပါသည်။\nရန်ကုန်မြို့အနေဖြင့် မိုးကာလကုန်ဆုံးသည့် နိုဝင်ဘာလမှ မိုးတွင်းမရောက်မီ ဇွန်လခန့်အထိ (၇) လခန့်မှာ နှစ်စဉ် အချိန်ပိုင်းဖြင့် လျှပ်စစ်ဓာတ်အားပေးသည့် ကာလဖြစ်ကြောင်းလည်း သိရသည်။ဤသတင်းအား weeklyeleven တွင်ဖော်ပြ ထားပါသည်.။\nမြန်မာပြည်သူတွေ အပူချိန်လွန်ကဲမှုကြောင့် သောက်သုံးရေ ခမ်းခြောက်နေသောဒုက္ခဘဝခံစားချက်တွေကို ရုပ်သံမှတ်တမ်းဖြင့်ဖော်ပြပေးထားခြင်း\nမြန်မာပြည်သူတွေ ရဲ့ သောက်သုံးရေ ပြတ်လပ်နေမှု ဘဝ ပုံရိပ်တွေပါ\nမြန်မာပြည်တွင်း၌ ငြိမ်းချမ်းရေးစတစ်ကာ ကပ်ခဲ့သူ Mr.Garette နှင့် အင်တာဗျူး ( အပိုင်း ၂ )\nမြန်မာပြည်တွင်းက ပြည်သူတွေရဲ့အခြေအနေနဲ့ပတ်သတ်ပြီး သင်ဘယ်လိုခံစားရပါသလဲ။\nဒီမေးခွန်ကိုဖြေဖို့တော်တော်ခက်ခဲရှုပ်ထွေးပါတယ်။ ကျနော့်အမြင်အရကတော့ မြန်မာပြည်သူတွေဟာ တိုင်း ပြည်ရဲ့အဖိုးအတန်ဆုံး အရင်းအမြစ်တွေပါ။ အမှားမှားအယွင်းယွင်းတွေများနေတဲ့ တိုင်းပြည်ထဲကို ကျနော်သွား တဲ့အကြောင်းကတော့ အဲ့ဒီပြည်သူတွေဆိအလည်သွားဖို့ပါဘဲ။ ဒါမှ သူတို့ဆီက သင်ယူနိုင်မယ်။ သူတို့နဲ့ ရင်းနှီး ခင်မင်နိုင်မယ်။ သူတို့ကို အားပေးထောက်ခံရာရောက်မယ်။ ဒီလောက်ဖိနှိပ်နေတဲ့အခြေအနေဆိုးတွေအောက် မှာ သူတို့ဟာ အပြုံးမပျက်နေနိုင်ကြတယ်။ တစ်နေ့နေ့မှာ သူတို့ဟာ ဒီစနစ်ဆိုး၊ အခြေအနေဆိုးဘ၀ကနေ လွတ်မြောက်ပြီး လွတ်လပ်ပွင့်လင်းပြီး ကိုယ့်ကြမ္မာကိုယ်ဖန်တီးနိုင်မယ့် ဘ၀မျိုး ကျနော်မျှော်လင့်ပါတယ်။\nကျနော်နဲ့တွေ့ခဲ့သူအများစုကတော့ စစ်အာဏာရှင်စနစ်ကို အဆိုးမြင်ပြစ်တင်ကြတယ်။ သူတို့အနေနဲ့ ပြည်ပက တစ်ခုခုပေါ်လာမယ်လို့မျှော်လင့်နေပုံရပါတယ်။ ကျနော်ကတော့ ပြည်ပကိုဘဲ စောင့်ဆိုင်းမနေဖို့နဲ့ စစ်မှန်၊ ခိုင်ခံ့ တဲ့ ပြောင်းလဲမှုဟာ ပြည်တွင်းမှာသာရှိကြောင်း ပြောခဲ့ပါတယ်။ ပြည်ပရောက်သူတွေအနေနဲ့ အားပေးမှု၊ လှုံ့ ဆော်မှု နဲ့ ထောက်ခံမှုလောက်ဘဲ လုပ်ပေးနိုင်မှာဖြစ်တယ်လို့ ပြောခဲ့ပါတယ်။\nတစ်ယောက်၊ နှစ်ယောက်လောက်ကသာ ဒီနှစ် ၂၀၁၀ အတွင်း ရွေးကောက်ပွဲနှင့်အတူ သိသာတဲ့ဖြစ်ထွန်းမှု တွေ ဖြစ်လာလိမ့်မလား မျှော်လင့်နေကြတယ်။ အများစုကတော့ ဒီရွေးကောက်ပွဲဟာ လွတ်လပ်ပြီး တရားမျှတ တဲ့ ရွေးကောက်ပွဲဖြစ်မယ်ဆိုတာကို ယုံကြည်မှုမရှိကြပါဘူး။ တစ်ယောက်ကဆိုရင် NLD မပါတဲ့ ရွေးကောက်ပွဲ ကို မယုံကြည်ကြောင်းနဲ့ မထောက်ခံကြောင်း ပြောပါတယ်။ ဆန္ဒမဲလည်း သွားပေးမှာ မဟုတ်ကြောင်း ပြောပါ တယ်။\nနိုင်ငံခြားခရီးသွားများဟာ မြန်မာ့အရေးနဲ့ပတ်သတ်ပြီး တစ်ခုခုလုပ်ပေးဖို့ ၀တ္တရားရှိတယ်လို့ သင်ထင်ထားပါ သလား။\nရှိတယ်လို့ ကျနော်ထင်ပါတယ်။ ခရီးသွားတွေအနေနဲ့ မြန်မာနိုင်ငံရဲ့ အခြေအနေကို မဖတ်ဘဲ မသွားသင့်ဘူးလို့ ထင်ပါတယ်။ ကျနော့်အနေနဲ့ စစ်အာဏာပိုင်တွေ ချုပ်ကိုင်ထားတဲ့ ဟိုတယ်တွေတည်းခိုရတာ၊ သူတို့နဲ့ပတ် သတ်တဲ့လေကြောင်းကို စီးရတာ၊ မန္တလေးနန်းတော်ထဲ လည်ဖို့ပေးရတာကိုတောင် မှားနေတယ်လို့ ခံစားမိ တယ်။ ဒီငွေတွေဟာ စစ်အာဏာရှင်တွေတစ်နည်းနည်းနဲ့ အားပေးသလိုဖြစ်နေတယ်လေ။\nစစ်အာဏာပိုင်တွေအတွက် တတ်နိုင်သလောက်ငွေကိုချွေတာသုံးပြီး မြန်မာပြည်သူတွေကို တိုက်ရိုက်ထောက် ပံ့နိုင်မယ့်နည်းလမ်းတွေကို ရှာဖွေသင့်ပါတယ်။ ပြီးတော့ ဒေသခံပြည်သူတွေရဲ့ အသံတွေကို နားထောင်ရမယ်၊ လေ့လာရမယ်။ ဒါမှသာ သူတို့ဘာကို တကယ်လိုအပ်တယ်ဆိုတာကို သိလာနိုင်တယ်လေ။\nခရီးသည်တွေအနေနဲ့ မြန်မာနိုင်ငံ ဒီမိုကရေစီရေး၊ လွတ်မြောက်ရေးအတွက် မြန်မာပြည်သူတွေနဲ့အတူ ရှိနေ တယ်ဆိုတာကိုလည်း ပြသဖို့လိုပါတယ်။ ပြီးတော့ မြန်မာ့အရေးဟာ မေ့ပျောက်ကောင်းတဲ့အရာ၊ လက်လျှော့ရ မဲ့အရာမဟုတ်ကြောင်းကိုလည်း သတိပေးရပါမယ်။\nဒီမေးခွန်းအတွက် အောင်းဆန်းစုကြည်ပြောဖူးတဲ့ စကားတစ်ခုကို ကိုးကားပါရစေ။ သူမက “ သင်ဟာ မတရား မှုမှာ ကြားနေတယ်ဆိုရင် သင်ဟာ ဖိနှိပ်သူဘက်ပါတယ်လို့ဘဲ ပြောရမယ် ” ( If you are neutral inasituation of injustice, you have chosen to side with the oppressor. )။ ဒီစကားကို တောင်အာဖရိကမှ ငြိမ်းချမ်းရေးနိုဗယ်ဆုရှင် ဘုန်းတော်ကြီး DesmondTu Tu လည်း သုံးဖူးသည်။ ( ဘာသာပြန်သူ )\nသင့်ရဲ့လုပ်ရပ်ဟာ သင်နဲ့ဆက်သွယ်ခဲ့တဲ့ဒေသခံလူတွေကို အန္တရာယ်ဖြစ်စေမလား။\nဒါဟာ အလွန်အလေးထားစရာပါ။ ဒါကြောင့်လည်း ကျနော့်အနေနဲ့ ဘုန်းကြီးတစ်ချို့၊ လူတစ်ချို့နဲ့ ကြိုတင်ဆွေး နွေးခဲ့ပါတယ်။ ကျနော်နဲ့ဆက်သွယ်ခဲ့တဲ့သူများကို ကြိုတင်သတိပေးခဲ့တာကိုလည်း လုပ်နိုင်ခဲ့ပါတယ်။ ကျနော့် စတစ်ကာကပ်ခဲ့တဲ့နေရာတွေဟာလည်း တစ်ဦးနဲ့ဆက်နွယ်ပတ်သတ်မှုမရှိတဲ့ အများနဲ့သက်ဆိုင်တဲ့ နေရာတွေ မှာဘဲ ဖြစ်ပါတယ်။\nသင့်ကို ဖမ်းတဲ့အခါ ဘာတွေဖြစ်ခဲ့သလဲ။ မြန်မာအာဏာပိုင်တွေကကော ခင်ဗျားကို ဘာတွေပြောခဲ့သလဲ။ သင့် အနေနဲ့ ရှေ့နေရခဲ့သလား (သို့) သံရုံးက တစ်စုံတစ်ယောက်ကိုတွေ့ခဲ့သလား။\nအာဏာပိုင်တွေအနေနဲ့ မဖမ်းခင်ကတည်းက နောက်ကနေ တကောက်ကောက်လိုက်နေတာ ကျနော်သိပါ တယ်။ အဲ့ဒါဟာ တော်တော်သိသာပါတယ်။ ကျနော်နဲ့ဆက်သွယ်တဲ့ ဒေသခံလူတွေကလည်း အာဏာပိုင်တွေ က သူတို့ကို အနည်းဆုံး စစ်ဆေးနိုင်တယ်ဆိုတာ သိပြီးသားပါ။ ဒါပေမယ့် ကျနော်နဲ့တွေ့ဆုံဖို့ မပျက်ကွက်ခဲ့ ပါဘူး။\nကျနော်ခရီးစဉ်အတိုင်း လက်မလျှော့ဘဲ လုပ်ကိုင်ဖို့ ဆုံးဖြတ်ခဲ့ပါတယ်။ ရန်ကုန် အမေရိကန်သံရုံးက အရာရှိတ ယောက်နဲ့စကားပြောပြီးကတည်းက ကျနော့်ခရီးစဉ်အတိုင်း ဆက်လက်လုပ်ကိုင်ဆောင်ရွက်မယ်လို့ ဆုံးဖြတ်ခဲ့ တာပါ။ ကျနော်ခေါ်ယူစစ်ဆေးခံရနိုင်တယ်။ နှင်ထုတ်ခံရနိုင်တယ်ဆိုတာ တွေးပြီးသားပါ။ ကချင်ပြည်နယ်ကို သွားဖို့လည်း ဆုံးဖြတ်ခဲ့တယ်။ ကျနော်အလွယ်တကူ အလျော့မပေးဘူး၊ မကြောက်ဘူးပေါ့။\nမန္တလေးပြန်ရောက်ပြီး နောက်တစ်နေ့မနက်မှာတော့ လူဝင်မှုကြီးကြပ်ရေးအရာရှိတစ်ချို့နဲ့ အရပ်ဝတ်အရာရှိ တစ်ချို့ ကျနော်တည်းတဲ့ တည်းခိုခန်းမှာ လာစောင့်နေတာတွေ့ရတယ်။ ဒီနေ့ဘဲ မြန်မာပြည်က ထွက်ခွာပေးရ မယ်လို့ပြောပါတယ်။ ဘာမှ ထူးထူးထွေထွေမပြောကြပါဘူး။ အရာရှိတွေကလည်း အင်္ဂလိပ်စကားမပြောနိုင်ကြ ဘူး။ စကားပြန်ရှာဖို့လည်း ခက်တာနဲ့ ကျနော့်ကိုဘာမှ မေးမြန်းတာမလုပ်တော့ပါဘူး။ ကျနော့် ပတ်စ်ပို့ ကို ဘန် ကောက်သွားမယ့်လေယဉ်မတတ်ခင်အချိန်အထိ သူတို့ သိမ်းထားခဲ့ကြတယ်။\nကျနော်တည်းခိုခန်းကမထွက်ခွာခင် ကျနော်နှင်ထုတ်ခံရတဲ့အကြောင်း အမေရိကန်သံရုံးကို သတင်းပို့ပေးဖို့ အ ခြားနိုင်ငံခြားသားတစ်ဦးကို စာရေးပေးနိုင်ခဲ့တယ်။ တခြားနိုင်ငံခြားတွေရဲ့ အတွေ့အကြုံအရ မြန်မာပြည်မှာ ရှေ့နေတွေ့ဖို့ဆိုတာ တော်တော်မဖြစ်နိုင်တဲ့ ကိစ္စဖြစ်တယ်ဆိုတာ ကျနော် မှတ်သိခဲ့ရပါတယ်။\nမန္တလေးလေဆိပ်ကို တက္ကဆီနဲ့ခေါ်သွားတယ်။ ထူးထူးဆန်းဆန်း တက္ကစီ စီးနေစဉ် ကျနော် iPod နားထောင်ခွင့် ရတယ်။ ဘယ်သူမှကျနော့်ကိုစကားမပြောကြပါဘူး။ ကျနော်ထင်တာက ရန်ကုန်ရောက်ရင်တော့ စစ်ဆေးကြ မှာပဲလို့ တွေးမိခဲ့တယ်။ ကျနော့်ကို လက်ထိပ်မခတ်ကြပါဘူး။ ကြမ်းကြမ်းတမ်းတမ်းမကိုင်တွယ်ကြပါဘူး။ လေ ဆိပ်မှာတော့ စစ်ထောက်လှမ်းရေးက လူတွေထင်ပါတယ် ကင်မရာတွေနဲ့ စောင့်နေကြတယ်။ ကျနော့်ကို အချိန် ပြည့်ဓါတ်ပုံရိုက်နေကြတယ်။ ကျနော့်ကို အစောင့်တစ်ယောက်နဲ့လေယဉ်ပေါ်တင်ခဲ့တယ်။ ကံမကောင်းစွာဘဲ ကျနော် MAI လေယဉ်စီးခဲ့ရတယ်။ ဒါပေမယ့် လေယဉ်ရေချိုးခန်းမှာ ကျနော့်ရဲ့နောက်ဆုံးငြိမ်းချမ်းရေးစတစ် ကာလေးကို ကပ်နိုင်ခဲ့ပါတယ်။\nမန္တလေးက နေပြည်တော်(ကြပ်ပြေး)၊ ဒီနောက်မှ ရန်ကုန်ကို ကျနော်အပို့ခံခဲ့ရတယ်။ ဒါပေမယ့် မေးခွန်းထုတ် ခြင်း၊ နှိုက်နှိုက်ချွတ်ချွတ်ရှာဖွေခြင်းတစ်ခုမှ အလုပ်မခံရပါဘူး။ ရန်ကုန်လေဆိပ်ရုံးခန်းတစ်ခုရောက်တော့ “Blacklist 2005” စာရင်းဆိုတာကိုတွေ့ခဲ့ရတယ်။ ကျနော်က “Blacklist 2010” မှာ ကျနော့်နံမည်ပါမှာလားလို့ အရာရှိကိုမေးမိတယ်။ သူကသေချာတာပေါ့လို့ပြောတယ်။ အဲ့ဒီတော့မှ ကျနော်လည်း စိတ်သက်သာသွားတော့ တယ်။\nဘာကြောင့်ကျနော့်ကို နှင်ထုတ်ရတာလည်းလို့မေးတဲ့အခါ “ ငါတို့မသိဘူး ” လို့ဘဲ အဖြေပေးကြတယ်။ ကျနော် သဘောပေါက်ပါတယ်။ ဆုံးဖြတ်ချက်ချသူတွေဟာ ကန့်လန့်ကာနောက်ကွယ်မှာဘဲဆိုတာ။ နောက်ဆုံး ကျနော့် ကို ဘန်ကောက်သွားလေယဉ်ပေါ်တင်လိုက်ပြီး ကျနော့်ပတ်စ်ပို့စ်ကိုလည်း ပြန်ပေးခဲ့တယ်။\nလှုပ်ရှားမှုတွေကတော့ အားလျော့သွားမှာမဟုတ်ပါဘူး။ အခုပြည်ပလှုပ်ရှားမှုတွေအတွက် အာရုံစိုက်နေပါ တယ်။ ဘန်ကောက်ရောက်ရောက်ချင်း မိတ်ဆွေ ၁၅ ဦး လောက်ထံကို ကျနော်နှင်ထုတ်ခံရတဲ့အကြောင်းနဲ့ ဘေးကင်းတဲ့အကြောင်း အီးမေးလ်ပို့ခဲ့ပါတယ်။ ကျနော့် အီးမေးလ် အချက်အလက်တွေကိုအခြေခံပြီး ကျနော့် မိတ်ဆွေတစ်ဦးက မြန်မာလိုဘာသာပြန်ရေးသားပြီး ဖြန့်ဝေခဲ့ပါတယ်။ နောက်နေ့မှာ BBC ကနေ ကျနော့်ကိုအင် တာဗျူးပါတယ်။ ဒါ့အပြင် ဘလော့ခ် ၂၀ ကျော်ကလည်း ကျနော့်သတင်းကို ဖော်ပြတာကိုတွေ့ရပါတယ်။\nနောက်ပိုင်း ကျနော့်ရဲ့ ငြိမ်းချမ်းရေးလှုပ်ရှားမှုတွေကတော့ The Best Friend Library နဲ့ အများကြီးဆက်စပ် နေပါလိမ့်မယ်။ နောက်တစ်ပတ်မှာ “ Burma VJ ” မှတ်တမ်းရုပ်ရှင်ကို ချင်းမိုင်မှာ အရှင်သောပါကနဲ့အတူ ရှင်း လင်းပြသပါမယ်။ ဇွန်လ မှာလည်း ဒေါ်အောင်ဆန်းစုကြည်ရဲ့ ၆၅ နှစ်မြောက်မွေးနေ့ကို ဂုဏ်ပြုသောအားဖြင့် ၂ ရက်ကြာမယ့်လှုပ်ရှားမှုတစ်ခုရှိပါတယ်။ ဒီနှစ်နှောင်းပိုင်းမှာလည်း ဒုတိယအကြိမ် “ ငြိမ်းချမ်းရေးလမ်းလျှောက် ပွဲ ” ( Peace Walk ) ကို မဲဆောက်မှာလုပ်မလို့ စီစဉ်ထားပါတယ်။ နောက်ထပ် ငြိမ်းချမ်းရေး စတစ်ကာ အခု ၁၀၀၀၀ ထုတ်ဝေမယ်လို့လည်း သတင်းကောင်းကြားရပါတယ်။ မြန်မာပြည်တွင်း ငြိမ်းချမ်းစွာအသွင်ပြောင်းလဲ ရေးအတွက် ကျနော်တို့ရဲ့ ငြိမ်းချမ်းလှုပ်ရှားမှုတွေဟာ ရပ်တန့်သွားမှာမဟုတ်ပါဘူး။ ကျနော်တို့ဟာ ဒေါ်စုပြော ခဲ့တဲ့ “ Please use your Liberty to promote ours. ” ဆိုတဲ့ မိန့်မှာချက်ကို အလေးထားရပါမယ်။\nTranslated - Alinsek\nနာရေး ကူညီမှု အသင်း(ရန်ကုန်) ၏ ဆယ့်တစ်မီး ငြိမ်းအေးစေမည့် ရေအလှူ\nဆယ့်တစ်မီး ငြိမ်းအေးစေမည့် ရေအလှူ\nနာရေးကူညီမှုအသင်း(ရန်ကုန်)သည် ၁၄ - ၅ - ၂၀၁၀ ရက်နေ့တွင် ပဲခူးမြို့သို့ သွားရောက်ပြီး ဦးစွာ ပဲခူးမြို့ နယ်ခံဖြစ်သော ဦးကျော်ကျော်တို့၏ အစီအစဉ်ဖြင့် ပဲခူးမြို့ပေါ်ရှိ ရေလှူဒါန်းသော နေအိမ်များရှိ သောက်ရေကန်များနှင့် စက်ရေတွင်းများမှ သုံးရေ သောက်ရေများကို အသင်းမှ ငှားရမ်းထားသော ၂၂ ပေ အရှည်ရှိ ဟီးနိုးကားကြီးဖြင့် မိမိတို့ ၀ယ်ယူထားသော ပလပ်စတစ် ရေတိုင်ကီများဖြင့် ရေဂါလံပေါင်း ၂၀၀၀ ကျော်ကို ဖြည့်ဆည်းပြီး ယင်းနေ့ နံနက်ပိုင်းတွင် က၀မြို့နယ် ကျေးရွာများရှိ ရေဘေးဒုက္ခသည်များဆီသို့ သွားရောက်လှူဒါန်းခဲ့ပါသည်။ နေ့လည်ပိုင်းတွင်လည်း ရေလိုအပ်လျက်ရှိသော ကျေးရွာများသို့ ထပ်မှန် သွားရောက်လှူဒါန်းမည် ဖြစ်ပါသည်။\nထိုသို့ သွားရောက်လှူဒါန်းရာတွင် နာရေးကူညီမှုအသင်း(ရန်ကုန်) ဥက္ကဌ ဦးကျော်သူမှ ရေဘေး ဒုက္ခသည်များနှင့် မြန်မာပြည်သူ ပြည်သားအပေါင်း ၁၁ မီး ငြိမ်းအေးစေရန် ရည်ရွယ်ပြီး ၁၁၀၀,၀၀၀/- (တစ်ဆယ့်တစ်သိန်းကျပ် တိတိ)ကို မတည် လှူဒါန်းငွေအဖြစ် စတင်ပြီး အလှူရှင်များ မှလည်း ပါဝင်လှူဒါန်းခဲ့ပါသည်။ ၄င်းခရီးစဉ်တွင် ဥက္ကဌ ဦးကျော်သူ၊ ဘဏ္ဍာရေးမှူး ဒေါ်ရွှေဇီးကွက်နှင့် အသင်းသားဖြစ်သူ ဦးစိုင်းရဲကျော်စွာမြင့်တို့ ဦးဆောင်ပြီး အသင်းသူ အသင်းသားများနှင့် နယ်ခံ လုပ်အားပေး လူငယ်များမှလည်း တက်တက်ကြွကြွ ပါဝင်ကူညီ ဆောင်ရွက်ခဲ့ကြပါသည်။\nပဲခူးမြို့ပေါ်တွင် ခရီးတစ်ထောက်နားစဉ် မြို့ခံပြည်သူလူထု များမှလည်း လှိုက်လှဲစွာ ကြိုဆိုပြီး ပဲခူးမြို့ လမ်းပြကြယ်အဖွဲ့ခေါင်းဆောင် ဦးအေးမြင့်၊ နယ်ခံတာဝန်ရှိ ပုဂ္ဂိုလ်များနှင့် သံဃာတော် တစ်ချို့မှလည်း လာရောက်ပြီး တွေ့ဆုံနှုတ်ဆက် စကားပြောကြားပါသည်။\n(ရေလှူဒါန်းခြင်း အတွေ့အကြုံများနှင့် ခံစားချက်များကို ထပ်မံ တင်ပြသွားမည် ဖြစ်ပါသည်။)\nPosted by မြတ်လေးငုံ at Friday, May 14, 2010 Links to this post\nပန်းချီ သန်းမြင့်အောင် ဈာပန ဓါတ်ပုံများ\nပန်းချီ အနုပညာရှင် ကိုသန်းမြင့်အောင်သည် မေလ ၁၁ ရက် ညနေ ၃ နာရီ ခွဲက ကွယ်လွန်ခဲ့ပါသည်။ မေလ ၁၃ ရက် နံနက် ၁၀ နာရီတွင် ရန်ကုန် ဆေးရုံကြီး အအေးခန်းမှ နာရေးကူညီမှုအသင်း ဥက္ကဌ ဦးကျော်သူ ကိုယ်တိုင် ကားမောင်းပြီး ရေဝေး သုဿန်သို့ သယ်ဆောင် သဂြိုင်္ဟ်ခဲ့ပါသည်။\n၄င်း ဈာပန အခမ်းအနားသို့ အနုပညာရှင် အသိုင်းအ၀ိုင်းမှ စာရေးဆရာများ၊ ပန်းချီဆရာများ၊ ကဗျာဆရာများနှင့် အတူ နာရေးကူညီမှုအသင်း(ရန်ကုန်)မှ လုပ်အားပေး အသင်းသူ အသင်းသားများ တတ်ရောက်ခဲ့ကြပါသည်။ (ပန်းချီသန်းမြင့်အောင်သည် နာရေးကူညီမှုအသင်း(ရန်ကုန်)မှ စာရေးဆရာမ သန်းမြင့်အောင် မဟုတ်ပါ။)\nသောက်ရေရဘို့ပြည်သူတွေကိုယ့်အားကိုယ်ကိုးပြီးလက်ရေတွင်းတွေ တူးဖော်နေတယ်ဆိုတော့နအဖစစ်အာဏာရှင်များ ဒီတိုင်းကြည့်နေတာနားတွေမျက်စေ့တွေကန်းကုန်ကြ လို့လားရှင်\nမင်းတုန်းမြို့နယ် ပန်းတောကျေးရွာတွင် သောက်ရေသန့်ရရှိရန် တစ်ဖက်ပိတ်ကန်တူးဖော်ပြီး ကန်ဘောင်အောက်ဘက်မှ လက်တူးတွင်းတူး၍ အသုံးပြုနေရကြောင်းသိရသည်။\nအဆိုပါ ပန်းတောကျေးရွာသည် ပုသိမ်-မုံရွာကားလမ်းပေါ်တွင် တည်ရှိသဖြင့် လမ်းပန်းဆက်သွယ်ရေး၊ စီးပွားရေးတို့ ဖွံ့ဖြိုးတိုးတက်မှုရှိသော်လည်း တိုးတက်လာသောလူဦးရေ၊ တွဲဖက်အထက်တန်းကျောင်းတို့အတွက် သောက်သုံးရေ လိုအပ်လာသဖြင့်စာသင်ကျောင်းအနီးတွင် ကျေးရွာအုပ်စု ၄ အုပ်စု၏ ထည့်ဝင်ငွေများဖြင့် ၂၀၀၉ ခုနှစ် နှစ်ဦးပိုင်းတွင် မြေကျင်းပေါင်း ၄၆၉ ကျင်းကို ငွေကျပ် ၁၁ သိန်းကျော် အကုန်ကျခံ၍ သုံးရေကန်တူးဖော်ခဲ့ပြီး တာဘောင်အောက်မှ လက်တွင်း များဖြင့် သောက်ရေကို အသုံးပြုနေရကြောင်းသိရသည်။\nနွေရာသီရေခန်းချိန်တွင် သောက်သုံးရေ အခက်အခဲရှိနိုင်သောကြောင့် မန္တလေးမြို့အလှူရှင်များ၏ လှူဒါန်းမှုဖြင့်သန့်ရှင်းသော မြေအောက်ရေရရှိနိုင်ရန် စက်ရေတွင်း နှစ်တွင်း ကို ပေ ၄၀၀ ကျော်အထိ တူးဖော်ခဲ့သော်လည်း မအောင်မြင်ခဲ့ကြောင်း ပန်းတောကျေးရွာမှ ရေရှိရေးအကျိုးဆောင်ဦးတင်လှိုင်က ပြောသည်။\nပန်းတောကျေးရွာတွင် ရာသီမရွေး သောက်သုံးရေအလုံအလောက် ရရှိနိုင်ရန် အသုံးပြုနေသော ရေကန်အား ထပ်မံပြုပြင်တူးဖော်ခြင်းလုပ်ငန်းကို ကျေးရွာပြည်သူတို့၏လုပ်အား ထည့်ဝင်ငွေတို့ဖြင့် ကိုယ့်အားကိုယ်ကိုးဆောင်ရွက်မည်ဖြစ်ကြောင်း weeklyeleven မှဖော်ပြပေးထားပါသည်.။\nအာဏာရှင်မိသားစုရဲ့စိတ်တိုင်းကျသုံးဖြုန်းနေပုံ ထင်တိုင်းကျဲနေသော” စိန်စီသောည ”နှင့် ပြည်သူတွေရဲ့ ဘဝ\nစစ်တပ်ဆိုတာ ပစ်ရင် မှန်အောင်ပစ်တယ် မိုးပေါ်ထောင် မခြောက်ပါဘူးဆိုတဲ့ စစ်ဘီလူးကြီး ဦးနေဝင်းရဲ့စကား\nနိုင်ငံရေးအကျဉ်းသားများ မရှိဘူးလို့ ပြောင်လိမ်နေပေမယ့် နေအိမ်အကျယ်ချုပ် ချခံထားရတဲ့ခေါင်းဆောင် အပါအဝင် နိုင်ငံရေးယုံကြည်ချက်နဲ့ အကျဉ်းချခံထားရသူ တွေစုစုပေါင်း ၂၀၀၀ကျော်ဟာ ယနေ့ထိမြန်မာနိုင်ငံရှိ အကျဉ်းထောင် အသီးသီးမှာရှိနေဆဲပါ\nပြည်သူ လူထု တွေကတော့ ယနေ့အချိန်မှာ ရေဘေး ဒုက္ခ၊ မီးဘေး ဒုက္ခ၊ မင်းဘေး ဒုက္ခ၊ လေဘေး ဒုက္ခ ၊တွေကတော့ အာဏာရှင်တွေနဲ့ မဆိုင်သလို အာဏာရှင် တွေကလုပ်နေတုံးပါဘဲ.။ အာဏာရှင်မိသားစု ပြုလုပ်ခဲ့တဲ့ မင်္ဂလာပွဲမှာကုန်ကျနေသော ငွေကြေးများမှာ ပြည်သူပိုင်ငွေများ သာဖြစ်ပြီး ပြည်သူတွေရဲ့ဒုက္ခတွေကို ဖြေရှင်းဆောင်ရွက်ဘို့ ဆိုတာတော့အလွန်ဝေးလှပါသည်.။ ကိုယ်ချင်းစာစိတ်ကို အာဏာရှင် မိသားစု မွေးသင့်ပါသည်.။\nကိုကျော်သူ ရဲ့ ခွေးသူခိုး နာဂစ်\nဝေးရပ်မြေမှ အလှူရှင်များက ငွေ၊ ပစ္စည်း၊ အသုံးအဆောင်၊ အ၀တ်အစား၊ အစားအသောက် စသဖြင့် လူမှုရေး အသင်းအဖွဲ့များသို့ လှူကြ တန်းကြနှင့် လူမှုရေး အသင်းအဖွဲ့များကလည်း စည်ကားသိုက်မြိုက်စွာဖြင့် စည်းကမ်းရှိစွာ၊ တက်ကြွစွာ၊ အနစ်နာခံကာ ပေးဆပ်ကြနှင့်။ ရရှိလာသော အလှူပစ္စည်း၊ အလှူငွေများကို လူမှုရေး အသင်းအဖွဲ့ (ကျွန်တော်တို့ နာရေးကူညီမှုအသင်း(ရန်ကုန်) အပါအ၀င် စည်းကမ်း စနစ်ကြစွာနှင့် ဒုက္ခသည်များရှိရာ နေရာဒေသ အသီးသီးသို့ ခဲရာခဲဆစ် ပင်ပန်းကြီးစွာ သွားရောက်၍ ဒုက္ခသည်များ၏ လက်ထဲသို့ ရောက်ရှိအောင် စွမ်းဆောင်ပေးခဲ့ကြသည်။\nမမြင်ဘူးသော စားသောက်ဖွယ်ရာများကို မြင်တွေ့သောအခါ .. သီလများ ချိုးဖေါက်မှုများ ဖြစ်လာတော့သည်။ ကျွန်တော်တို့ လူမှုရေးအဖွဲ့ ခေါင်းဆောင်များ မည်မျှပင် စည်းကမ်းရှိ၊ တာဝန်သိ၊ သစ္စာရှိ၊ သီလလုံပါစေ။ အချို့သော လူမှုရေးသမား အမည်ခံတို့သည် ကွယ်ရာတွင် ဖေါက်လွဲ ဖေါက်ပြန် သီလများ ချိုးဖေါက် လာကြတော့သည်။\nစေတနာရှင်များက မည်မျှပင် စေတနာအရင်းခံ၍ မိမိတို့၏ ချွေးနည်းစာ စုဆောင်းငွေ၊ စားသောက်ဖွယ်ရာ ပစ္စည်းများကို လှူဒါန်းပါစေ … ဒုက္ခသည်တို့၏ လက်တွင်းသို့ ဖေါက်ပြန်ရေး သမားများကြောင့် အပြည့်အ၀ မရောက်ရှိခဲ့ချေ။\nရှေ့တည့်တည့်မှ ဓါးပြပြီးထိုးမည့်လူ . . .\nကျွန်တော့်ကို လူ့ဘ၀ ကမ္ဘာမြေပြင်သို့ ပို့ဆောင်ခဲ့ခြင်းမှာ လူပီသစွာ လူလူချင်း ကူညီဖေးမ ပေးဖို့များလားဟု ထင်မိတော့သည်။ ကျွန်တော်သည် စိတ်သန့်စွာ သီလလုံစွာ ကူညီပေးဆပ်မှုများကို ကုသိုလ်စိတ်နှင့်သာ လုပ်လိုသူဖြစ်သည်။\nကျွန်တော်၏ နေအိမ်ခြံဝန်းသည်လည်း သစ်ပင်များကျိုး၊ ခေါင်မိုးများလှန်၊ ရှုပ်ယှက်ခတ်နေစဉ် အချိန်ကာလ … ။\nတစ်နေ့ … ကျွန်တော်တို့ အဆောက်အဦး ပနက်ချရန် ကိစ္စအတွက် မြောက်ဒဂုံခြံထဲသို့ သွားစဉ် … လုပ်အားပေးအဖွဲ့ လူငယ်များကလည်း ဓါးစက်များဖြင့် ချုံများကို ရှင်းလင်းနေခိုက် … ချုံထဲမှ အသံတစ်သံ ထွက်လာတော့သည်။ ( ဂွီး … ဂွီး … ဂွီး )ဟူသော အသံတစ်သံ ထွက်လာသည်။ လုပ်အားပေး လူငယ်တို့သည် ဓါးစက်ကို ရပ်၍ မ၀ံ့မရဲနှင့် တုတ်ရှည်များ၊ ဓါးများ၊ တူရွှင်းများ ကိုင်၍ ချုံကို ရိုက်တော့သည်။ အသံ ပိုကျယ်လာသည်။ ချုံတစ်ခုလုံး လှုပ်ရှားသွားသည်။\nလုပ်အားပေး လူငယ်တို့ နောက်သို့ ခြေတစ်လှမ်း ဆုတ်၍ ဓါး၊ တုတ်၊ တူရွှင်းတို့နှင့် အသင့်အနေအထားဖြင့် စောင့်ကြည့်နေသည်။ ချုံထဲမှ မဲမဲ သဏ္ဍန် လှုပ်ရှားလာသည်။ ၀ါ ကြင်ကြင် မျက်လုံးပြူးကြီး ထွက်ပေါ်လာသည်။ တစ်ယောက်သော လူငယ်မှ ချုံထဲသို့ အတင်းဝင်၍ ထိုသတ္တ၀ါအား ၀င်ရောက်လုံးတော့သည်။ ထိုလူငယ်လည်း ခေတ္တ ငြိမ်သွားသည်။ နောက်မှ တဖြည်းဖြည်းနှင့် ချုံထဲမှ ထွက်လာသော် … သူ၏ လက်ထဲတွင် ခွေးငယ်လေး တစ်ကောင် ပါလာတော့သည်။ နာဂစ်မုန်တိုင်းသင့် ခွေးငယ်လေးပင် ဖြစ်သည်။ မည်သည့်အရပ် မည်သည့်ဒေသ မည်သည့်ခြံမှ မသိ။ လသားအရွယ် ခွေးပေါက်ကလေးပင် ဖြစ်တော့သည်။ ထိုစဉ် မြောက်ဒဂုံခြံစောင့် စံအောင်မှ “ ဟာ .. ဒီခွေးစုတ် အမြီးလည်း မပါ .. ဟိုချုံထဲဝင် သည်ချုံထဲဝင် လုပ်လုပ်နေလို့ ကျွန်တော် ဂွနဲ့ ပစ်ပစ်ပြီး မောင်းထုတ်နေတဲ့ အကောင်၊ နာဂစ်မုန်တိုင်းနဲ့ အတူ ဒီကို ရောက်လာတာ ” ဟု ပြောတော့သည်။ ခွေးစုတ်ဟု ပြောလိုက်သောကြောင့် အားလုံး တွန့်သွားကြသည်။ အမှန်မှာ ယင်းခွေးငယ်လေးသည် ကာလတန်ဖိုးအားဖြင့် ငါးသောင်းမှ တစ်သိန်း ပေါက်ဈေး ရှိသည်။ ( ဒိုဘာမင် ) ခွေးမျိုးပင် ဖြစ်တော့သည်။ မည်သူမှ မကိုင်ချင် မယူချင်၍ အကြောက်လွန်၍ တုန်နေသော ခွေးငယ်လေးကို ကျွန်တော်ကိုယ်တိုင် ချီပိုး၍ ကားပေါ်တင်ကာ အိမ်သို့ ခေါ်လာခဲ့တော့သည်။ ပိန်လှီနေသော ခွေးလေးမှာ ကာကွယ်ဆေးထိုးပေးခြင်း၊ အားတိုးဆေးများ ထိုးပေး၍ ၀၀ လင်လင် ကျွေးမွေးမှုကြောင့် ယခုဆိုလျှင် သန်မာထွားကျိုင်း၍ သူစိမ်းများပင် ကြောက်လန့်၍ အိမ်နားသို့ မကပ်ရဲကြပေ။\nယင်းခွေးငယ်လေးသည် နာဂစ်မုန်တိုင်းနှင့်အတူ ရောက်ရှိလာ၍ အမည်ကို “ နာဂစ် ” ဟု ငယ်စဉ်ကတည်းက ခေါ်ခဲ့သည်မှာ ယခုဆိုလျှင် ၂ နှစ်ပင် ရှိပြီဖြစ်သည်။ သို့သော် … ဗီဇ ပါလာသည်။ ခိုးစားသည်၊ ခိုးကိုက်သည်၊ ခိုးကြောင်ခိုးဝှက် အလွန်လုပ်သည်။ မီးဖိုခန်းမှ အိုးသံ ခွက်သံ ဇလုံသံ ကြားရလျှင် ဒီကောင် နာဂစ် လက်ချက်ပင် ဖြစ်တော့သည်။ နံနက်လင်း၍ ကျွန်တော်တို့ ရုံးသွားမည် အလုပ် ကျွန်တော်တို့၏ ဖိနပ်များ ပျောက်နေလျှင် သေချာပြီ … ဒီကောင် နာဂစ် ကိုက်၍ တစ်စစီ ပြတ်သွားပြီ ဖြစ်တော့သည်။ အစားအစာ မည်မျှပင် ၀၀ လင်လင် ကျွေးကာမူ သူ၏ ဗီဇကို မဖျောက်နိုင်။\nထို့ကြောင့် … ကျွန်တော် အဆုံးသတ်ပါတော့မည်။\nဆုတ်ကပ်ကြီးတွင် မြန်မာပြည်တွင်မက ကမ္ဘာနိုင်ငံ အသီးသီးတို့၌ သဘာဝဘေးဒဏ်များ၊ ရန်သူမျိုး ငါးပါးဒဏ်များ … များစွာ ကြုံတွေ့ရဦးမည်။ ဆုံတွေ့ရဦးမည်။ ခံစားရဦးမည်။ သေကြ ကျေကြ ပျက်ကြ ဖျက်ကြဦးမည်သာ ဖြစ်တော့သည်။\nထိုသို့သော အချိန်အခါတွင် ရှေ့သို့ ဆက်လက်ချီတက် ပေးဆပ်၊ ဖေးမကြမည့် လူမှုရေးသမား စစ်စစ်တို့သည် . . . လူမှုရေး လုပ်စားကြသူ၊ သီလမလုံသူ၊ လိပ်ပြာမသန့်သူ၊ ဗီဇ မကောင်းသူ၊ နောက်ကျောမှ ဓါးနှင့် ထိုးမည့်သူ၊ နံဘေးမှ ဓါးနှင့် ထိုးမည့်သူ၊ ရှေ့တည့်တည့်မှ ဓါးပြပြီး ထိုးမည့်သူ … နာဂစ်လို ခွေးသူခိုးများကို အထူးသတိ ပြုကြပါရန် စေတနာ ရှေ့ထား၍ သတိပေးလိုက်ရပါတော့သည်။\nPosted by မြတ်လေးငုံ at Thursday, May 13, 2010 Links to this post\nပြည်သူတွေ ရေငတ် ရေပြတ်နေချိန်မှာနအဖအာဏာရှင်တွေကတော့ရေသန့် ဗူးလေးတွေကိုမာန်အပြည့်ဟန်အပြည့်နဲ့သောက်နိုင် လို့နေပါရဲ့လားရှင်။\nရေအသက် တစ်မနက်တဲ့။ ပြည်သူများ ရေငတ်ခြင်း ရေပြတ်ခြင်းဘေးမှ ကင်းလွတ်ကြပါစေလို့ဆုတောင်းလိုက်ရပါတယ်။ ဒီဆုတောင်းပြည့်ဖို့ ကတော့ တိုင်းပြည်မှာ အရည်အချင်းရှိရှိ ဥာဏ်ပညာအမြော်အမြင်ရှိရှိ တရားမျှတမှုရှိရှိ တိုင်းသူပြည်သားများအကျိုးကို ဆောင်ရွက်ပေးလိုသောစိတ်ရှိရှိနဲ့ပြည်သူ့ အစိုးရမျိုး ပေါ်ပေါက်မှသာလျှင် ဆုတောင်းပြည့်မှာပါ။\nနအဖအာဏာရူးတွေဟာ ပြည်သူတွေအတွက် သောက်သုံးရေကန်တွေကြတော့ မတည်ဆောက်၊ နိုင်ငံခြားကို လျှပ်စစ်ဓါတ်အားရောင်းစားဖို့ ကြတော့ ရေလှောင်ကန်တွေ အတင်းဆောက်။ ပြည်သူတွေအတွက် ရေပေးဝေရေး အဆင်ပြေဖို့ရေပိုက်လိုင်းတွေကြတော့ မတည်ဆောက်၊ နိုင်ငံခြားကို ဓါတ်ငွေ့ ရောင်းစားဖို့ကြတော့ ဓါတ်ငွေ့ ပိုက်တွေ မဟားဒယားဆောက်။ ပြည်သူတွေအတွက် မြစ်ချောင်းအင်းအိုင်ကရေတွေ သန့် စင်ပေးပြီး သောက်သုံးရေစီမံကိန်းတွေကြတော့ မဆောင်ရွက်၊ မြေအောက်လိုဏ်ခေါင်းတွေကြတော့ တူးပြီး ညူကလီးယား စီမံကိန်းတွေကြတော့ ဆောင်ရွက်။ ပြည်သူတွေ ရာသီဥတု မျှမျှတတနေထိုင်နိုင်အောင် သဘာဝတောတောင်ရေမြေတွေကို ထိန်းသိမ်းတာမျိုးကြတော့ မလုပ်၊ နိုင်ငံခြားငွေရဖို့ အတွက် ရောင်းစားဖို့ ကြတော့ သစ်တောတွေ စိတ်ကြိုက် ခုတ် ဆိုတော့ အခုနွေရာသီအချိန် အပူပြင်းတာနဲ့ရင်ဆိုင်ရချိန်မှာတော့ တွင်းရေတွေ ခန်းခြောက်တာကအစ မြစ်ချောင်းအင်းအိုင်တွေကအထိ ရေတွေ တိမ်ကောကုန်တာ ပိုဖြစ်တော့တာပါဘဲ။ ဒီအတွက် မြန်မာပြည်မှာ သောက်ဖို့ရေ မရှိ၊ သုံးစွဲဖို့ရေ မရှိ၊ စိုက်ပျိုးရေးဆောင်ရွက်ဖို့ရေ မရှိ၊ မီးလောင်ရင် ဖြန်းဖို့ရေ မရှိ။ ပြည်သူတွေရဲ့အခြေခံ စားဝတ်နေရေးအတွက် ပြည့်စုံအောင် မလုပ်ပေးတဲ့ မလုပ်နိုင်ဘဲ တိုင်းပြည်ကို အုပ်ချူပ်နေရင်တော့ ပြည်သူတွေအတွက် တစ်နေ့ စားဖို့ထမင်း၊ တစ်မနက်သောက်ဖို့ရေ ဘယ်တော့မှ ပြည့်စုံမယ်ဆိုတာ ရှိမှာမဟုတ်ပါဖူး။\nပြောရဦးမယ့် အခြားအချက်တစ်ခုကတော့ နအဖသန်းရွှေတို့ ကတော့ နာဂစ်ဘေးကြုံတုန်းကလည်း နိုင်ငံတကာက အလှူငွေတွေ ရက်ရက်ရောရောရလိုက်လို့နာဂစ်ကို ကျေးဇူးတင်နေသလို အခုလည်း ရေပြဿနာကြုံနေတာကို ဘန်းပြပြီး နိုင်ငံတကာက အလှူငွေတွေ တောင်းဖို့ကြံစီနေပြီထင်ပါရဲ့ ။ မြစ်ချောင်းအင်းအိုင်ပေါများလှတဲ့ မြန်မာပြည်မှာ ပြည်သူတွေ ရေငတ်ဘေး ကြုံနေရတာ ပူပြင်းတဲ့ ရာသီဥတုကြောင့်ဆိုတာထက် သောက်ရေသုံးရေ စီမံကိန်းတွေ၊ ရေလှောင်တာတမံ စီမံကိန်းတွေ၊ ရေပေးဝေရေး စီမံကိန်းတွေကို ကြိုတင်စီမံဆောင်ရွက်မှုမရှိဘဲ လစ်လျူရှူပစ်ပယ်ထားတဲ့ နအဖအာဏာရူးတွေ တိုင်းပြည်ကို အုပ်ချူပ်နေတဲ့ နှစ်ပေါင်းကြာ ဖြစ်နေတာရဲ့ဆိုးကျိုးတွေကို ပြည်သူတွေ လက်တွေ့ ကြုံရတာပါဘဲ။ ပြည်သူတွေ နှစ်ကြာရှည်စွာ သောက်ရေသုံးရေ ပြတ်လတ်နေချိန်မှာ နအဖ သန်းရွှေတို့အာဏာရူး ဗိုလ်ချူပ်ကြီးများတော့ စည်းစိမ်ခံပြီး ရေမီးအပြည့်အစုံနဲ့နန်းတော်ဆံဆံ တိုက်အိမ်ယာတွေမှာ နေကြ၊ စားသောက်ကြတော့လည်း ရေသန့် ဗူးက ရေကိုမှ သောက်သုံးကြဆိုတော့ နှိုင်းယှဉ်ကြည့်နိုင်ဖို့ဖေါ်ပြလိုက်ရပါတယ်။\nပေးပို့ ပေးသော ကိုနစ်နေမန်း အားကျေးဇူးတင် ရှိပါသည်.။\n၀န်ကြီးများအနေဖြင့် ပါတီတည်ထောင်ခွင့် လျှောက်ထားခြင်းမှာ ဥပဒေနှင့် ညီ/မညီ၊ ပါတီတည်ထောင်ခွင့် ပြုနိုင်/မပြုနိုင် မေးမြန်းမှုကို တရားဝင်ဖြေကြား လိုက်ပါသည်။\nအမေရိကန်သံရုံး ယာယီတာဝန်ခံ Mr. Larry M. Dinger က ပြည်ထောင်စုကြံ့ခိုင်ရေးနှင့် ဖွံ့ဖြိုးရေးပါတီနှင့် စပ်လျဉ်း၍ မေးမြန်းလိုကြောင်း၊ ၀န်ကြီးများ အနေဖြင့် ပါတီတည်ထောင်ခွင့် လျှောက်ထားခြင်းမှာ ဥပဒေနှင့် ညီ/မညီ၊ ပါတီတည်ထောင်ခွင့် ပြုနိုင်/မပြုနိုင် မြေမြန်းရာ ဥက္ကဋ္ဌ ဦးသိန်းစိုးက ပါတီတည်ထောင်လိုသူများတွင် နိုင်ငံ့ဝန်ထမ်းများ မပါဝင်ရန်သာ ဥပဒေပြဋ္ဌာန်းချက် ရှိပါကြောင်း၊ ၀န်ကြီးများသည် နိုင်ငံ့ဝန်ထမ်း မဟုတ်ဘဲ Political Post သာဖြစ်ပါကြောင်း၊ ၂၀၀၈ ခုနှစ် ဖွဲ့စည်းပုံ အခြေခံဥပဒေ ပုဒ်မ ၄၄၈ ၌ ဤဖွဲ့စည်းပုံ အခြေခံဥပဒေ အာဏာ စတင်တည်သည့်နေ့တွင် နိုင်ငံတော်အေးချမ်းသာယာရေးနှင့် ဖွံ့ဖြိုးရေးကောင်စီလက်အောက်၌ ဖွဲ့စည်းထားရှိသည့် တပ်မတော် အပါအ၀င် ဌာနဆိုင်ရာ အဖွဲ့အစည်းများ၌ အမှုထမ်းရွက်ဆဲဖြစ်ကြသော နိုင်ငံ့ဝန်ထမ်းများသည် ပြည်ထောင်စုသမ္မတ မြန်မာနိုင်ငံတော်အစိုးရက အခြားပြဋ္ဌာန်းခြင်း မပြုသမျှ ဆက်လက်အမှုထမ်းရမည်ဟု လည်းကောင်း၊ အခြေခံဥပေဒပုဒ်မ ၄၄၄(က) ဤဖွဲ့စည်းပုံ အခြေခံဥပဒေ အာဏာတည်သည့်နေ့၌ တည်ရှိနေသော အစိုးရအဖွဲ့သည် ဖွဲ့စည်းပုံ အခြေခံဥပဒေအရ တာဝန်ပေးအပ်သည့် အစိုးရအဖွဲ့ မပေါ်ပေါက်မီ မိမိတို့ သက်ဆိုင်ရာ တာဝန်များကို ဆက်လက်ဆောင်ရွက်ရမည်ဟု လည်းကောင်း ပြဋ္ဌာန်းထားရှိ်သည်ဖြစ်ရာ လက်ရှိဝန်ကြီးများက ပြည်ထောင်စုကြံ့ခိုင်ရေးနှင့် ဖွံ့ဖြိုးရေးပါတီ တည်ထောင်ခြင်းမှာ ဥပဒေနှင့် ညီညွတ်ပါကြောင်း၊ အခြားနိုင်ငံများတွင်လည်း သမ္မတ၊ ၀န်ကြီးများက ပါတီလုပ်ငန်းများတွင် ဆောင်ရွက်နေမှုများ ရှိပါကြောင်း၊ နောင်တွင် မြန်မာနိုင်ငံ၏ ဖွဲ့စည်းပုံ အခြေခံဥပဒေသစ်အရ ဖွဲ့စည်းမည့်အစိုးရအဖွဲ့တွင် ၀န်ကြီးအဖြစ် ခန့်အပ်ခြင်းခံရသူများသာ ပါတီလုပ်ငန်းများတွင် ပါဝင်လုပ်ကိုင်မှုမပြုရန် လိုအပ်ကြောင်း ၂၀၁၀ခုနှစ် မေလ ၁၂ရက်နေ့ထုတ် မြန်မာ့အလင်း သတင်းစာတွင် ဖော်ပြထားပါသည်။\nနိုင်ငံရေးအကျဉ်းသားတွေကျတော့ မတရားဖမ်းဆီးးထိမ်းသိမ်းအကျဉ်းချထားပြီး စစ်အာဏာရူးများ\nကျတော့၂၀၁၀ရွေးကောက်ပွဲကြီးကို ကြိုက်သည့်ပုံစံ နှင့် ဝင်ရောက် ယှဉ်ပြိုင်ခွင့်ရှိကြောင်းကိုဖော်ပြ\nတော့ အရပ်ဝတ် တွေလုပ်လိုက် တိုင်းပြည်ကိုဆက်လက် အုပ်ချုပ်ဘို့ နည်းလမ်းပေါင်းစုံ ကိုသုံးပြီးပြု\nလုပ်နေတာဟာ လုံးဝလုံးဝ မတရား ခြင်းတခုသာ ဖြစ်နေပါသည်.။\nနအဖစစ်အုပ်စု ၏လက်ထဲတွင် လက်နက်၊အာဏာ၊ဥပဒေ ၊ကိုကြိုက်သလိုသုံး၊လိုသလိုသုံးနေကြ\nတာကတော့ ဒီသတင်းတခု နဲ့သက်သေ ဖော်ဆောင်လိုက်ခြင်းသာဖြစ်ပါသည်.။\nမြန်မာပြည်သူအပေါင်းတို့ နအဖစစ်အစိုးရကတော့ ပြည်တွင်းသုံး ကမ်းလွန်သဘာဝဓာတ်ငွေ့ ၂၄ လက်မပိုက်လိုင်း ရန်ကုန်မြို့သို့ သွယ်တန်းမှုပြီးစီးတဲ့ မီးတော့လာမယ်မထင်\nမုတ္တမကမ်းလွန်မှ ပြည်တွင်းလိုအပ်ချက်အရ သွယ်တန်းလျက်ရှိသော အရှည် ၁၇၉ မိုင်ရှိ ပြည်တွင်းသုံး ၂၄ လက်မ ကမ်းလွန်သဘာဝ ဓာတ်ငွေ့ပိုက်လိုင်းသွယ်တန်းခြင်း လုပ်ငန်းများအားလုံးပြီးစီးနေပြီ ဖြစ်ကြောင်း အဆိုပါစီမံကိန်းမှ တာဝန်ရှိသူ တစ်ဦး၏ ပြောကြားချက်အရ သိရှိရသည်။\nအဆိုပါ ဓာတ်ငွေ့ပိုက်လိုင်းမှ ရရှိသော သဘာဝဓာတ်ငွေ့များဖြင့် ပြည်တွင်း၌ သဘာဝဓာတ်ငွေ့ ပိုမိုသုံးစွဲနိုင်ရန် ရည်ရွယ်ထားကြောင်း၊ ရန်ကုန်မြို့၌ သဘာဝဓာတ်ငွေ့ဖြင့် လည်ပတ်နိုင်သည့် လျပ်စစ်တာဘိုင်ငါးလုံး ၀န်းကျင်အထိရှိကြောင်း၊ ယင်းဓာတ်အားပေး တာဘိုင်များကို သဘာဝဓာတ်ငွေ့များ အသုံးပြု၍ပြန်လည် လည်ပတ်နိုင်ရန် စီစဉ်လျက်ရှိကြောင်း ရန်ကုန်တိုင်းစက်မှုဇုန်များ လုပ်ငန်း ဆွေးနွေးပွဲတက်ရောက်ခဲ့သည့် တာဝန်ရှိသူတစ်ဦးက ပြောကြားခဲ့သည်။\n''ပြည်တွင်းလိုအပ်ချက်အရ သွယ်တန်းတဲ့ ၂၄ လက်မ ကမ်းလွန် သဘာဝဓာတ်ငွေ့ပိုက်လိုင်းကို မုတ္တမကမ်းလွန်ကနေ ရန်ကုန်မြို့အထိ သွယ်တန်းပြီးစီးသွားပြီ ဖြစ်ပါတယ်။ ပိုက်လိုင်းသွယ်တန်းမှုမှာ ကမ်းလွန်ပိုင်း ၉၃ မိုင်အရှည်ရှိပြီး ကုန်းတွင်းပိုင်းကတော့ ၈၆ မိုင် အရှည်ရှိပါတယ်။ ခုဆိုရင်ပိုက်လိုင်းအားလုံး သွယ်တန်းပြီးစီးနေပြီဖြစ်ပါတယ်''ဟု ၄င်းကဆက်လက်ပြောကြားခဲ့သည်။\n'အခု ရန်ကုန်မြို့တော်အတွင်း မှာရှိတဲ့ သဘာဝဓာတ်ငွေ့သုံး လျှပ်စစ်ဓာတ်အားထုတ်ရုံတွေဖြစ်တဲ့ အင်းစိန်၊ ရွာမ၊ အလုံ၊ သာကေတ၊ လှော်ကားတွေအတွက် ဧရာဝတီတိုင်း ရေနံတွင်းတစ်ခုကနေ သဘာဝ ဓာတ်ငွေ့ကို ၂၄ လက်မပိုက်လိုင်းနဲ့ မကြာမီမှာ စတင်လွှတ်တော့မှာပါ။ အဲဒါကြောင့်မို့လို့ ရန်ကုန်မြို့တော်အတွက် မဂ္ဂါဝပ် ၆၀၀ ကျော်ကို ပေးနိုင်တော့မှာပါ။ အခုလက်ရှိအချိန်မှာတော့ မဂ္ဂါဝပ် ၃၀၀ ကျော်ကိုပဲ ပေးနိုင်သေးပါတယ်''ဟု ရန်ကုန်မြို့တော် လျှပ်စစ်ဓာတ်အားပေးရေးအဖွဲ့မှ တာဝန်ရှိသူတစ်ဦးက ပြောကြားခဲ့သည်။\nရန်ကုန်တိုင်း စက်မှုဇုန်တာဝန်ရှိသူ တစ်ဦးကလည်း ''အခုဓာတ် ငွေ့ပိုက်လိုင်းတွေ အားလုံးပြီးစီးပါပြီ။ အဲဒါကြောင့် ရန်ကုန်မြို့တော် အတွင်းမှာရှိတဲ့ စက်မှုဇုန်လေးဇုန်ကို အခုလက်ရှိ မီးရရှိတဲ့ပုံစံထက်ပိုပြီး ရရှိမယ်လို့ သိရပါတယ်'' ဟုလည်း ပြောကြားခဲ့သည်။\nကုန်းတွင်းပိုင်းပိုက်လိုင်းများ အပြီးသတ်လုပ်ငန်းများကို ဧရာဝတီတိုင်း ဖျာပုံခရိုင် အမာမြို့နယ်အတွင်းရှိ ဒေါ်ညိမ်းကျေးရွာအနီးတွင် Pipe Line Centre ထားရှိကာ ဆောင်ရွက်သွားမည် ဖြစ်ကြောင်းလည်း သိရှိရသည်။\nရန်ကုန်တိုင်းအတွင်းတွင် ယခင်က လျှပ်စစ်ဓါတ်အား မဂ္ဂါဝပ် ၄၀၀ သုံးစွဲရာမှ ယခုအခါတွင် စက်ရုံများတိုးချဲ့တည်ဆောက်ခြင်း နှင့် အိမ်သုံးလျပ်စစ်ပစ္စည်းများပိုမို သုံးစွဲခြင်းတို့ကြောင့် လျပ်စစ်မဂ္ဂါဝပ် ၅၅၀ ကျော်မှ ၆၀၀ အထိ တိုးချဲ့ သုံးစွဲလာကြောင်းလည်း သိရှိရ ပါသည်။\nရန်ကုန်ုမြို့ လှိုင်မြို့နယ် EPC မှ မတရား လျှပ်စစ်မီးဖြတ်တောက်ခံနေရသောရပ်ကွက်ကလေးမှပြည်သူအော်သံ\nမြန်မာနိုင်ငံတွင် စွမ်းအင်လိုအပ်ချက် အရ အာဏာပိုင် အဖွဲ့အစည်း အနေနဲ့ အချိန်အလိုက် လျှပ်စစ်မီး ပေးနေရတာ အားလုံးအသိပါ၊ အဲဒီလို အချိန်ပိုင်း လျှပ်စစ်မီးပေးရာမှာ သက်ဆိုင်ရာ နယ်မြေအလိုက် အနည်းဆုံး (၆) နာရီတော့ ပေးပါတယ်။\nဟုတ်ကဲ့ပါ အဲဒီတစ်ရက် ခြောက်နာရီတောင် မရတဲ့ နေရာတစ်နေရာ ကတော့ ရန်ကုန်မြို့ ၊ လှိုင်မြို့ နယ်၊ ၃-ရပ်ကွက်က တိုင်းရင်းသား လုပ်သားပြည်သူ အများစုပါပဲခင်ဗျာ။ ညနေ ငါးနာရီဆို မီးလွတ်ပေးတယ်၊ ငါးနာရီ ၅ မိနစ်ဆို မီးပြန်ဖျက်လိုက်တယ်၊ အဲ ခုနှစ်နာရီလောက် မီးပြန်လွတ်ပေးတယ် ၊ ရှစ်နာရီ လောက် ဆိုပြန်ဖျက်လိုက်တယ်။ ညဆယ့်တစ်နှာရီ နောက်ပိုင်းဆို ပြန်လွတ်ပေးတယ်၊နာရီဝက်လောက်နေရင် ပြန်ဖျက်ပြန်ရော၊ အဲဒါညပိုင်းလာရက် ပြောတာနော်၊ နေ့ခင်းပိုင်းလာရက်ဆိုရင်တော့ ဘယ်တော့မှ မပေးသလောက်နီးပါးပါပဲ။ ရာသီဥတုကပူ၊ မီးကပျက်၊ ရေကမလာနဲ့ အကုန်လုံး ငါးပျံကို လူးနေတော့တာပဲ၊ တစ်ကယ်ပါ ခင်ဗျာ မီးကို တစ်ရက်နေမှာ နှစ်နာရီ၊ သုံးနာရီလောက်ပဲ လောက်ပဲရပါတယ်၊တစ်ခါတလေဆို တစ်နာရီလောက်တောင် မရချင်ဘူး။\nလျှပ်စစ်မီးကို အဲဒီလောက် ဖြတ်နေရအောင် ဘာဖြစ်လို့၊ ညာဖြစ်လို့ ဆိုတဲ့ အသံလည်း မကြားရပါဘူး။ လှိုင်မြို့ နယ် EPC က ၃-ရပ်ကွက်ကို မီးဖျက်နေတာ တရားလွန်လွန်းပါတယ်၊ ဘေးက (၂) ရပ်ကွက်ရယ်၊ (၅) ရပ်ကွက် ရယ်ဆို (၃) ရပ်ကွက် မီးပြတ်နေပြီဆို ကြည့်လိုက် လင်းနေတာပဲ၊ အဲဒါနဲ့ အကုန်လုံးပျက်နေတာလား ဆိုပြီး ဘေးပတ်ဝန်းကျင် ရပ်ကွက်တွင် လိုက်မေးကြည့်ပါတယ်၊ လာချိန်တန်လာတယ်၊ ပျက်ချိန်တန် ပျက်ပါတယ်တဲ့။ အေး မင်းတို့ ရပ်ကွက်လောက်တော့ မပြတ်ဘူးတဲ့ဗျာ။\nမျှမျှတတ ပေါ့ဗျာ၊ သူ့ကို ခြောက်နာရီ ပေးရင် ကျွန်တော်တို့ (၃) ရပ်ကွက်လည်း ခြောက်နာရီ လိုချင်တာပေါ့၊ အခုတော့ လှိုင်မြို့ နယ် EPC ရဲ့  မတရား လျှပ်စစ်မီး ဖြတ်တောက်ခံ နေရတဲ့ ရပ်ကွက်ကလေးကို တာဝန်ရှိ သူတွေ လာရောက်ကြည့်ရှု စစ်ဆေးပြီး တရားမျှတစွာ လျှပ်စစ်မီး ဖြန့်ဝေပေးပါရန် မေတ္တာရပ်ခံ ပန်ကြားလိုက်ရပါတယ်။\nမေလ်းထဲသို့ ပေးပို့ပေးသည့် အတိုင်း ပြန်လည် မျှဝေ လိုက်ပါသည်.။\nနအဖကရေအားလျှပ်စစ်တွေလုပ်နေတော့ ရေတွေခမ်းကုန်းပြီပေါ့ (ကာတွန်းသရော်ပုံ)\nပေးပို့ ပေးသော အမျိုးသားဒီမိုကရေစီအဖွဲ့ချုပ်(လွန်မြောက်နယ်မြေ)ဂျပန်ဌာနခွဲ-နာဂိုယာ အားကျေးဇူးတင်ပါသည်.။\nမန္တလေးမြို့တွင် ရာသီဥတုပူပြင်းလျက်ရှိပြီး မိုးရွာသွန်းမှု မရှိသလောက်နည်းပါးသည့်အတွက် ရပ်ကွက်အသီးသီးမှ မြန်မာ့ရိုးရာအစဉ်အလာအတိုင်း ရန်ကင်းတောင် ငါးရံ့မင်းလိုဏ်ဂူအတွင်းရှိ ဘုရားအလောင်းငရံ့ မင်းရုပ်ထုကိုပင့်ဆောင် ကာ ငါးရံ့မင်းပရိတ်များရွတ်ဖတ်သည့် ဓလေ့ထုံးတမ်းများပြုလုပ်၍ မိုးခေါ်လွန်ဆွဲပွဲများ ကျင်းပကြလျက်ရှိကြောင်း သိရှိရသည်။\n"ပုံမှန်ဆိုရင် သင်္ကြန်မတိုင်မီမှာ သင်္ကြန်လက်ဆေးမိုး ရွာလေ့ရှိတယ်။ ပြီးတော့ ကဆုန်လပြည့်နေ့ဝန်းကျင်မှာ မိုးသည်းကြီးမည်းကြီး ရွာလေ့ရှိတယ်။ ဒါပေမယ့် ဒီနှစ်မိုးက တော်တော်ခေါင်လေတော့ မီးရေးထင်းရေးသာမက သောက်ရေသုံးရေ ပါ ရှားပါးလာတယ်။ ဒါ့ကြောင့် မြန်မာ့ရိုးရာအစဉ်အလာအတိုင်း မန္တလေးမြို့ပေါ်က မြန်မာအများစုနေတဲ့ ရပ်ကွက်တိုင်းမှာ မိုးခေါ်လွန်ဆွဲပွဲတွေကျင်းပကြတယ်။ မိုးခေါ်လွန်ဆွဲတယ်ဆိုတာ ရှေးကတည်းကကျင်းပလေ့ရှိတဲ့ ပွဲတစ်ပွဲပေါ့။ လွန်မဆွဲမီ မိုး ခေါင်ကျော်စွာနတ်ကိုပင့်ပြီး မိန်းကလေး၊ ယောက်ျားလေးတစ်ဖက်စီ လွန်ဆွဲကြလေ့ရှိပါတယ်"ဟု လူကြီးသူမတစ်ဦးက ရှင်းပြသည်။\nယင်းရိုးရာလွန်ဆွဲပွဲများကို ဆိုင်းသံဗုံသံများဖြင့်ကျင်းပခြင်းဖြစ်ပြီး မိုးခေါင်ကျော်စွာနတ်ကို ပင့်ဖိတ်ပူဇော်ကာ ရပ်ကွက်များအတွင်းရှိ အမျိုးသားများနှင့် အမျိုးသမီးများနှစ်ဖက်အပြိုင်အဆိုင် သူနိုင်ကိုယ်နိုင်နှင့် ယှဉ်ပြိုင် ကြခြင်းဖြစ်သည်။ ဤသတင်းအား weeklyeleven တွင်ပါဝင်သောကြောင့်ပြန်လည်တင်ပြပေးလိုက်ပါသည်။\nPosted by မြတ်လေးငုံ at Wednesday, May 12, 2010 Links to this post\nရဲဘော်သုံးကျိပ်ဝင် ဗိုလ်ဇေယျ၏ ဇနီးဒေါ်ခင်တင့်(၈၅)နှစ် ကွယ်လွန် (ဟေမာနေဝင်း၊ ရာဇာနေဝင်း နှင့် အိန္ဒြာကျော်ဇင် တို့၏အဘွား )\nရဲဘော်သုံးကျိပ်ဝင် ဗိုလ်ဇေယျဇနီး ဒေါ်ခင်တင့် (၈၅) နှစ် ကွယ်လွန်\nစစ်အစိုးရသတင်းစာတို့က “ရဲဘော်သုံးကျိပ်ဝင်” စာသားကို ဆင်ဆာဖြတ်\nယမန်နေ့ နံနက် အစောပိုင်း ၂ နာရီ ၀န်းကျင်က ရဲဘော်သုံးကျိပ်ဝင် ဗိုလ်ဇေယျရဲ့ ဇနီး ဒေါ်ခင်တင့် ၈၅ နှစ်ဟာ ဗဟန်းမြို့နယ်၊ ရွှေတောင်ကြား၊ ၂ ရပ်ကွက်၊ ကုက္ကိုင်းရိပ်သာလမ်း အမှတ် ၁၁ နေအိမ်မှာ လူကြီးရောဂါနဲ့ ကွယ်လွန်ခဲ့ပါတယ်။\nဒေါ်ခင်တင့်ရဲ့ ဈာပနကို ညနေ ၄ နာရီခွဲ အချိန်က ရေဝေးသုဿန်မှာ မီးသဂြိုဟ် ပြီးစီးခဲ့ပါတယ်။ ဈာပနကို ဆွေမျိုးသားချင်းများ၊ အနုပညာနဲ့ နိုင်ငံရေးအသိုင်းအ၀ိုင်းမှ ပုဂ္ဂိုလ်များ လိုက်ပါပို့ဆောင်ခဲ့ကြပါတယ်။\nကွယ်လွန်သူကို ရည်စူးပြီး မေလ ၁၆၊ တနင်္ဂနွေနေ့ နံနက် ၇ နာရီမှ ၁၀ နာရီအထိ ရက်လည်ဆွမ်းကျွေး တရားတော်နာယူမှာ ဖြစ်တဲ့အတွက် အမှတ် ၁၁၊ ကုက္ကိုင်းရိပ်သာလမ်း၊ ရွှေတောင်ကြား ၂ ရပ်ကွက်၊ ဗဟန်းမြို့နယ် နေအိမ်သို့ ကြွရောက်နိုင်ရန် ဆွေမျိုးမိသင်္ဂဟများကို ဖိတ်ကြားထားတယ်လို့ သိရပါတယ်။\nဒေါ်ခင်တင့်ရဲ့ ဈာပနကို မီးသဂြိုဟ် ပြီးစီးကြောင်းနဲ့ ရည်လည်ဆွမ်းသွပ်တရားနာ ကြွရောက်နိုင်ရန် နိုင်ငံပိုင်သတင်းစာများမှာ နာရေးကြော်ငြာထည့်တဲ့အခါ ကြေးမုံသတင်းစာက ဗိုလ်ဇေယျရဲ့ အမည်ရှေ့မှာ ရဲဘော်သုံးကျိပ်ဝင် ဆိုတဲ့စာသားကို ဖြုတ်ခိုင်းပြီး၊ မြန်မာ့အလင်းသတင်းစာက ရဲဘော်သုံးကျိပ်ဝင် ဗိုလ်ဇေယျလို့ ဖော်ပြချင်ရင် အထက်သို့ဆက်လက် တင်ပြရမှာ ဖြစ်ကြောင်း ပြောကြားခဲ့ကြောင်း ဒေါ်ခင်တင့်ရဲ့ ဆွေမျိုးနီးစပ်တို့ရဲ့ ပြောကြားချက်အရ သိရပါတယ်။\nရဲဘော်သုံးကျိပ်ဝင် ဗိုလ်ဇေယျနဲ့ ဇနီးဒေါ်ခင်တင့်တို့ဟာ ဒေါ်ခင်မာလာ၊ ဒေါ်နီနီ၊ ဒေါ်မြသီတာ၊ ဒေါ်အင်ကြင်းဇေယျ၊ ဒေါ်ဧကရီဇေယျ စတဲ့ သမီး ၅ ဦးထွန်းကားခဲ့ပါတယ်။ မြေး ၁၅ ဦး၊ မြစ် ၁၅ ဦး ရရှိခဲ့ပြီး၊ မြန်မာနိုင်ငံရဲ့ ထင်ရှားတဲ့ အဆိုတော် ဟေမာနေ၀င်း၊ နာမည်ကြီး သရုပ်ဆောင် ရာဇာနေ၀င်း၊ အောင်မြင်ကျော်ကြားတဲ့ သရုပ်ဆောင် အိန္ဒြာကျော်ဇင် တို့ဟာ ဗိုလ်ဇေယျ၊ ဒေါ်ခင်တင့်တို့ရဲ့ မြေး တော်စပ်ကြောင်း သိရပါတယ်။\nနာရေး ကူညီ မှုအသင်း ( ရန်ကုန် ) ၏ (၁၅.၅.၂၀၁၀) နေ့ ...\nအမျိုးသာဒီမိုကရေစီ ဌာနချုပ်ရုံးတွင် ဘဘ ဦးဝင်းတင် ...\nအမျိုးသားဒီမိုကရေစီအဖွဲ့ချုပ် မှ ဤစာရင်းပါ အဖွဲ့ဝ...\nမြန်မာပြည်သူတွေ အပူချိန်လွန်ကဲမှုကြောင့် သောက်သုံးေ...\nမြန်မာပြည်သူတွေ ရဲ့ သောက်သုံးရေ ပြတ်လပ်နေမှု ...\nမြန်မာပြည်တွင်း၌ ငြိမ်းချမ်းရေးစတစ်ကာ ကပ်ခဲ့သူ Mr....\nနာရေး ကူညီမှု အသင်း(ရန်ကုန်) ၏ ဆယ့်တစ်မီး ငြိမ်းအေး...\nပြည်သူတွေ ရေငတ် ရေပြတ်နေချိန်မှာနအဖအာဏာရှင်တွေကတော...\nမြန်မာပြည်သူအပေါင်းတို့ နအဖစစ်အစိုးရကတော့ ပြည်တွင်...\nရန်ကုန်ုမြို့ လှိုင်မြို့နယ် EPC မှ မတရား လျှပ်စစ်...\nရဲဘော်သုံးကျိပ်ဝင် ဗိုလ်ဇေယျ၏ ဇနီးဒေါ်ခင်တင့်(၈၅)နှ...\nKurt Campbell ရဲ့ မြန်မာပြည် ဒုတိယ ခရီးစဉ် ရုပ်သံမ...\nအမျိုးသားဒီမိုကရေစီ အဖွဲ့ချုပ်ဗဟိုအလုပ်မှုဆောင် ဘဘ...\nရန်ကုန်မြို့ တွင် အမျိုးသမီးတဦးအားသူ၏နေအိမ်သို့တက...\nမဲဆောက်တွင် တရားမဝင်အလုပ်သမား(၃၀၀)ခန့် အားထိုင်းအစ...\nသမိုင်းဝင် ဒေါင်း အလံအား အလွဲသုံးစားလုပ်သူ အေးလွင်...\nမြောက်ကိုရီးယား မှ လက်နက် တင်သွင်းမှု နှင့် ပတ်သက်၍...\nU.S. "profoundly disappointed" at Myanmar polls\nအမေရိကန် လက်ထောက် နိုင်ငံခြားရေး ၀န်ကြီး ကာ့တ်ကမ့်...\nတပ်မတော်အပေါ် သစ္စာဖောက်ပြီး ပြည်သူတွေကိုပါ လိမ်ပြီး...\nလူကြီးဖြစ်သူ အောင်သိန်းလင်း ကိုယ်တိုင်က ဘုရား မသိ ...\nယနေ့ တွင် အမျိုးသားဒီမိုကရေစီအဖွဲ့ချုပ် အထွေထွေအတ...\nလူထုစိန်ဝင်း ရဲ့ ပြောပြီးရင်လည်း ထပ်ပြော နေရတာပါဘဲ...\nဂျပန်နိုင်ငံမှာ ပညာတော်သင်ရောက်ရှိနေတဲ့ ရန်ကုန်မြိ...\nနအဖ ကအေးချမ်းသာယာပြီးခေတ်မှီဖွံ့ဖြိုးတိုးတက်သည့် န...\nအမေရိကန်လက်ထောက်နိုင်ငံခြားရေးဝန်ကြီး ကာ့ ကန့်(မ်)...


တရုတ်နိုင်ငံ၏ အိုမီခရွန်ကာကွယ်ဆေး သုံးလေးလအတွင်း လက်တွေ့စမ်းသပ်မှုများ ပြီးစီးရန် မျှော်မှန်း - Xinhua News Agency\nတရုတ်နိုင်ငံ ပေကျင်းမြို့ရှိ ကာကွယ်ဆေးထိုးနှံသည့်နေရာတစ်ခု၌ ကျန်းမာရေးဝန်ထမ်းတစ်ဦးက COVID-19 ကာကွယ်ဆေး ထိုးနှံပေးရန် ပြင်ဆင်နေသည်ကို ၂၀၂၁ ခုနှစ် ဒီဇင်ဘာလ ၉ ရက်တွင် တွေ့ရစဉ်(ဆင်ဟွာ)\nတရုတ်နိုင်ငံ၏ အိုမီခရွန်မျိုးဗီဇကွဲအား တိုက်ဖျက်ရေးကာကွယ်ဆေးအတွက် လက်တွေ့စမ်းသပ်မှုများကို သုံးလေးလအတွင်း အဆုံးသတ်ရန် မျှော်မှန်းထားပြီး အသုံးပြုရန် တဖြည်းဖြည်းချင်း လုပ်ဆောင်သွားမည် ဖြစ်ကြောင်း ကာကွယ်ဆေး ထုတ်လုပ်သူက ဧပြီ ၂၇ ရက်တွင် ပြောကြားခဲ့သည်။\nကြိုတင်လက်တွေ့သုတေသနပြုရာတွင် ကာကွယ်ဆေးသည် အိုမီခရွန်မျိုးဗီဇကွဲအား တိုက်ဖျက်ရာ၌ ကောင်းမွန်သော လျော့ပါးစေသည့်လှုပ်ရှားမှု ရှိခဲ့ကြောင်း Sinopharm နှင့် မိတ်ဖက်ဖြစ်သော ကာကွယ်ဆေးထုတ်လုပ်သူ တရုတ်နိုင်ငံ အမျိုးသားဇီဝနည်းပညာအုပ်စု (CNBG)၏ ဒုတိယဥက္ကဋ္ဌ နှင့် သိပ္ပံပညာရှင်ခေါင်းဆောင် Zhang Yuntao က အွန်လိုင်းမှတစ်ဆင့် ပြုလုပ်သော သတင်းစာရှင်းလင်းပွဲတွင် ပြောကြားခဲ့သည်။\nတိရစ္ဆာန်စမ်းသပ်လုပ်ဆောင်ချက်များတွင်လည်း ကာကွယ်ဆေးသည် အိုမီခရွန်ကူးစက်မှုများအား ဆန့်ကျင်တိုက်ဖျက်ရာတွင် ကာကွယ်မှုတစ်ချို့ ပေးအပ်ခဲ့ကြောင်း ပြသခဲ့သည်ဟု ၎င်းက ပြောကြားခဲ့သည်။\nကာကွယ်ဆေး၏ အကာအကွယ်ထိရောက်မှုအား နောက်ထပ်လက်တွေ့စမ်းသပ်မှုများတွင် စောင့်ကြည့်ရန် လိုအပ်မည် ဖြစ်ကြောင်း မှတ်ချက်ပြုခဲ့သည်။\nယင်းကာကွယ်ဆေးအား ဧပြီ ၂၆ ရက်တွင် အမျိုးသားဆေးဘက်ဆိုင်ရာထုတ်ကုန်များ စီမံခန့်ခွဲရေးအဖွဲ့က လက်တွေ့စမ်းသပ်မှုများအတွက် အတည်ပြုပေးခဲ့ကြောင်း သိရသည်။\nလက်တွေ့စမ်းသပ်မှုများအတွင်း ကျပန်းရွေးချယ်မှု ၊ double-blind နှင့် cohort လေ့လာသည့်နည်းလမ်းများအား inactivated ကာကွယ်ဆေး၏ ဘေးကင်းမှု နှင့် ခုခံအားတုံ့ပြန်မှုအား လှုံ့ဆော်ရန် စွမ်းရည်တို့အား အကဲဖြတ်ရန် COVID-19 ကာကွယ်ဆေး နှစ်ကြိမ် သို့မဟုတ် သုံးကြိမ် ထိုးနှံထားပြီးသူ အသက် ၁၈ နှစ်နှင့်အထက် ရှိသူများကို ရွေးချယ်သွားမည် ဖြစ်ကြောင်း သိရသည်။\nအိုမီခရွန်မျိုးဗီဇကွဲတိုက်ဖျက်သည့် ကာကွယ်ဆေးကို အောင်မြင်သောထုတ်လုပ်မှုနှင့်အတူ CNBG သည် ကာကွယ်ဆေးအသစ်အား ထုတ်လုပ်ရန် ၎င်းတို့၏ အဓိက ထုတ်လုပ်ရေးစွမ်းရည် နှင့် ပစ္စည်းကိရိယာများအား ညှိနှိုင်းဆောင်ရွက်သွားမည် ဖြစ်ကြောင်း တရုတ်နိုင်ငံ အမျိုးသားဇီဝနည်းပညာအုပ်စု (CNBG)၏ ဒုတိယဥက္ကဋ္ဌ နှင့် သိပ္ပံပညာရှင်ခေါင်းဆောင် Zhang Yuntao က ပြောကြားခဲ့သည်။ (Xinhua)\nBEIJING, April 27 (Xinhua) — Clinical trials for China’s vaccine against Omicron variants are expected to conclude in three to four months and will be gradually put into use, according to the vaccine developer on Wednesday.\nPre-clinical research showed the vaccine has good neutralizing activity against Omicron variants. said Zhang Yuntao, chief scientist and vice president of vaccine developer China National Biotec Group (CNBG), affiliated with Sinopharm, during an online press conference.\nAnimal experiments have also shown that the vaccine offers some protection against Omicron infections, he said, noting that the protective effect of the vaccine needs to be observed further in clinical trials.\nThe vaccine was approved for clinical trials by the National Medical Products Administration on Tuesday.\nDuring the clinical trials,arandomized, double-blind and cohort study method will be adopted among people aged 18 and above who have already received two or three doses of COVID-19 vaccines to evaluate the safety and immunogenicity of the inactivated vaccine.\nWith the successful development of the vaccine against Omicron variants, CNBG will coordinate its main production capacity and equipment to manufacture the new vaccine, said Yang Huichuan, chief scientist and vice president of CNBG. Enditem\nPhoto – A medical worker preparesadose of COVID-19 vaccine atavaccination site in Beijing, capital of China, Dec. 9, 2021. (Xinhua/Zhang Yuwei)\nရုရှား-ယူကရိန်းပဋိပက္ခဆိုင်ရာ အချက်အလက်များ : ယူကရိန်းသို့ ကုလအတွင်းရေးမှူးချုပ် ရောက်ရှိ


အနက်ရောင် အိပ်မက်တစ်ခု၏ ၀ိဥာဉ်များ...: ခွဲခွာသွားသူနှင့် အလွဲတစ်ခု\nPosted by Pyiet Oo Aung at 6:45 PM\nပြန်လာမှာပါ ဗျ :)\naww... than yaw zin kyi lite tar Too yal :(\nhope u r not crying while posting this one!\nI'm sure He will be missing u guys too.\nအမှတ်တရပို့စ်လေးအတွက် ကျေးဇူးပါကွာ.... တစ်နေ့တော့ငါတို့တွေပြန်တွေ့ကြအုန်းမှာပါ ... အဲဒီအခါကျ မင်းကအေစီနော် ငါကမန်ယူ... တစ်ပွဲတစ်လမ်းလောက်တော့ အကဲစမ်းလိုက်ချင်သေးတယ်.. ခုချိန်မှာ ငါစကားတွေ အများကြီးပြောမထွက်တာကိုတော့ နားလည်ပေးပါကွာ eot လုပ်ပေးခဲ့တဲ့မင်းကို ကျေးဇူးတင်ပါတယ်။ လွဲခဲ့တဲ့အလွဲလေးကိုလည်း ငါအမှတ်ရနေမှာပါ ... :(\nဒီအကြောင်းကို သူအွန်လိုင်းမှာပြောပြတုန်းက တစ်ခါ သိပြီးပြီဗျ အဲ့အဖိုးကြီးက ဂလိုပဲ ကြောင်တောင်တောင်နဲ့ ရယ် မိန်းမရပြီးမှ ပိုဆိုးးး) အစ်ကိုရေ့ ကျနော်တို့တွေ လည်းတစ်နေ့ တော့ ဒီရပ်ဝန်းလေးကို နှုတ်ဆက်ကြရမှာပဲလေ စိတ်မကောင်းဖြစ်ရုံက လွဲလို့ဘာမှမတက်နိုင်ဘူးနော်း(\nအဲဒီမုန်တိုင်းပေါ့... ငါတို့ကို အိပ်မက်ပေးသွားတာ....\nအဲဒီမုန်တိုင်းပေါ့... ငါတို့ကို အမှတ်တရတွေနဲ့ ထားခဲ့တာ။\nအဲဒီမုန်တိုင်းပေါ့... ငါတို့ကို အနိူင်နဲ့ပိုင်းသွားတာ\nMan U ဒိုင်းကြီး ပိုက်ပြီးတော့ပေါ့.......\nInn grade 10 ka gabyar ko twe tadi ya mi tal. For men may go and men may come, but I go on forever.. so lar :) arr lone ta yarr ne hpye kya bar naw :) :P\nဘာမှပြောမထွက်တော့ပါဘူးကွာ ငါတို့ကိုသံယောဇဉ်တွေပေးပြီးခုတော့ထားသွား ပြီ ကွာ ..........\nကိုနွေမုန်းတိုင်နဲ့ အမြဲတမ်း အစ်ကိုရဲ့ အတင်းတွေအုပ်နေကျ အစ်ကိုကြောင့် သူဘလော့တွေလုပ်ဖြစ်တယ်ဆိုတဲ့အကြောင်းတွေ၊ အကို စာရေးကောင်းတဲ့အကြောင်းတွေကို အမြဲတမ်းပြောနေကြတယ်။ နောက်ကျရင် ညီမလေး အကိုစာရေးကောင်းတဲ့အကြောင်းတွေ ဘယ်သူ့ကို သွားပြောရမှာလဲဟင်။\ncame to read it..\nစေတနာအလွဲလို့ပဲ ခံယူလိုက်ဗျာ...။ ထူးအိမ်သင်က ဒီလိုဆိုထားတယ်...။\nနေတတ်ရင် အေးဆေးလေး´ တဲ့\nဖြစ်မှဖြစ်ရလေ .. တွေးတွေးရင်း ရယ်မိတယ်..\nအစ်ကို ရယ်လဲရယ်ရတယ်။ ကိုနွေးမုန်တိုင်းကြီးကိုလွမ်းလဲလွမ်းတယ်။\n[p]Compared to those products prices you normally find at retail stores, prices offered by outlet stores are cheaper and more [url=http://www.uggssbottespascher.info]ugg pas cher du tout[/url] reasonable . This step is performed at room temperature, around 25 degrees Celsius, and aroundapH of2. Ugg boots can be expensive, [url=http://www.uggsoldescanada.com]ugg soldes femme canada[/url] however, there are places you can find Ugg boots on sale or foradiscounted price . Hearing the matter, [url=http://www.uggssbootscanada.info]ugg boots canada sale[/url] officials said: "the evidence overwhelmingly supports the recommendations of the UGG isageneric term, the Word can be used to describeaparticular Sheepskin boots, UGG is one of the first and most natural ways to describe these boots" . UGG Classic Short Boots-Eternal Fashion Trend for Every OccasionMore and more [url=http://www.cheapuggsbootsukonline.co.uk]cheap ugg boots uk[/url] girls pay attention to what shoes they should go for . children sizes are recognized to suit real [url=http://www.authenticuggaustraliaboots.co.uk]authentic ugg australia boots[/url] to size . We hope [url=http://www.cheapuggbootukonline.co.uk]cheap ugg boots uk[/url] the above 11 tips have taught you how to tell fake ugg boots from real ugg boots . In other words, the advertisements for nike shox fetched [url=http://www.kiduggboot.co.uk]cheap kids ugg boots uk[/url] in massive consumers . They are fabricated out of affidavit which is the absolute insulator to accumulate your anxiety warm.[/p]


Gyaw Dee – နောင်လွှတ်တော်ထဲ ဆီးလို့ ကြိုကွယ်… မောင်ကြီးလာပါမယ် | MoeMaKa Burmese News & Media\n>Tayar Wayyn - Generation Wave's 4th Birthday.\n>Tun Wain (tokyo) - Poem\n>Burmese Model earning beyond belief\nGyaw Dee – နောင်လွှတ်တော်ထဲ ဆီးလို့ ကြိုကွယ်… မောင်ကြီးလာပါမယ်\n“ နောင်… လွှတ်တော်ထဲ ဆီးလို့ ကြိုကွယ်… မောင်ကြီးလာပါမယ်”\nဂျော်ဒီး၊ ဧပြီ ၂၄၊ ၂၀၁၂\n“ရော့ … ဒါက… ဆန်ပြုတ်။ မကုန်လို့ တိုက်တာ မဟုတ်ဖူးနော်။ အဟဲ… ငါလည်း ဆန်ပြုတ်ပဲ သောက် တဲ့ အတူတူ… မင်းတို့ဖို့ ပိုပြုတ်ထားတာ… ။လိုချင်သေးရင် အိုးထဲကြည့်။ရှိရင် ထည့်သောက်… ။ကုန်ရင်တော့ လည်း…တတ်နိုင်ဘူးအေ… ”\n“ဂလုံ… ဂလွမ်… ဂျစ်… ဂျစ်… ဂျစ်” ။\nကလေး တသိုက်လဲ ဘယ်လောက်ဆာလောင် လာသည် မသိ… ။ဂျီးဒေါ် ဒန်အိုး ပိန်ပိန်ကလေးခမျာ… သူတို့ဇွန်းခြစ်ရာတွေပရပွ နဲ့သနားစရာ… ။ ပိုသနားစရာ ကောင်းတဲ့…လေလွင့် \nကလေးငယ်တသိုက်… ကတော့ ဆန်ပြုတ်အိုးကို ရေကျင်းသောက် ဖို့ ကြံနေရှာသေးဧ။်။\n“ ဟိုင်း… ဂျီးဒေါ် … ၂၀၁၅ အတွက်… ပြင်ဆင် နေတာလား… ဟဲ… ဟဲ”\nစပ်ဖြဲဖြဲ နဲ့အော်ကျယ်ဟစ်ကျယ် လုပ်လာသူကား … ဘာညာမသိ တဲ့အာပလာ သာဂိ… ။\nဂျီးဒေါ်က အလန့် တကြား … “ဟဲ့၂၀၁၅ မှာ ကမ္ဘာ ပျက်ဦးမှာ တဲ့လား… ငါက ဘာတွေ ပြင်ဆင်ရ မတုံး”\nနဝေ တိမ်တောင် နဲ့ မေးလိုက်တော့… တူမောင်သာဂိက ဂျီးဒေါ်ကို အရေးမလုပ်ပဲ… ဆန်ပြုတ်အိုးကို ရေကျင်းမော့ နေသော ကလေးတသိုက်ကိုသာ… အသေအချာ ကြည့် ရင်း…\n“မင်းးးးးးးးး ၁၈နှစ်….ပြည့်ပြီလားးးးးးအားးးး အာ “ ဆို တဲ့သီချင်းကို အသံနေအသံထားနှင့် ဆိုပြီး ကလေးတွေကို လိုက်မေးနေသည်…။ကလေးတွေက သာဂိအမေးကို လားလားမှ ဂရုမစိုက်… ။ ဆန်ပြုတ်အိုးကပ်ကိုသာ အသားကုန် နှိုက်ချွတ်ကြကုန်ဧ။်။ ဒီတော့မှ ကလေးတွေကိုဆက် မမေးပဲ… ဂျာနယ်မလစ်တလစ် စတိုင်ချိုးကာ ဂျီးတော်ကို နိမိတ်ပြ မေးခွန်းပေါင်းစုံ နှင့် ကြပ်တော့ သည်… ။\n“ဒီမှာ ဂျီးဒေါ် ၂၀၁၅ အတွက် လေလွင့် ကလေးတွေကို ကြိုတင်မဲဆွယ် စည်းရုံးနေတယ်ပေါ့ … ”\n“အလိုတော်… ကြံကြီးစီရာ… ငါ့ ဖာသာ ငါ ကလေးတွေကို စေတနာရှိလို့ စားပါစေဆိုပြီး ကုသိုလ်ယူနေတာ… ။”\n“ညှင်းးး ညှင်းးးး ဒီလိုပဲ ပြောကြတာပါပဲ ဗျာ… ။နောက် မေးခွန်း တခု မေးဦးမယ်… ။၂၀၁၅ မှာ ဂျီးတော် အရွေးမခံရရင်ကော ဆန်ပြုတ်ဆက်ကျွေးဦးမှာလား… ။ဟို… ဖွတ်စေတနာ ဆေးခန်းတွေလို မဲရှုံး ရင် ပြန်ပိတ်မှာလား… ။နေပူတော်က ဘဘကြီးတွေရဲ့ဖွတ်ရေတွင်းတွေလို တူးပြီးသား တွင်းတွေကို မဲရှုံးရင် ပြန်ပိတ်မှာလား”\nညစ်ကျယ်ကျယ် မေးခွန်းတွေ နဲ့မခိုးမခန့် မေးခွန်းထုပ်နေသောသာဂိကို ကြည့်ရင်း… ဂျီးဒေါ် စိတ်ချဉ်ပေါက်လာသည်… ။ သာဂိကား မရပ်မနား သေး… ။\n“ဒါမှ မဟုတ် မီဒီယာ တွေ ကို ဖိတ်ပြီး ကိုယ့် အစုပ်ထုပ် ကို ကိုယ် ဖြေပြ မလား… ”\nဂျီးဒေါ် ဧ။် စိတ်ချဉ် မှတ်ကား.တစီစီ.ပေါက်ရုံမက… အမြှုပ်တောင် ထလာလေပြီ… ။ဒီ … ဘာညာမသိတဲ့အာပလာသာဂိကိုတော့ပညာပြန်ပေးဦးမှ… ။\nအဟမ်း…ငါဟဲ့ … အိုင်စီဂျေ… ဆိုလား.။ကြားဖူးနားဝ ရှိတာ လေးနဲ့ကြုံးဝါးလိုက်သည်…။ ဘယ့်နှယ်တော်… စတုတ္ထတန်း မဏ္ဍိုင် ဆိုတာနဲ့သူတို့ မေးတာတွေချည်း ဖြေနေရမတဲ့ လား…။ ကိုယ်ကလည်း ဆဌမတန်း မဏ္ဍိုင် လောက် တော့ ရှိလောက်ပါရဲ့… ။သူ့ ကိုလဲ နဲနဲပါးပါး ပြန်ဗျူး လိုက်ဦးမှ… ။\n“အင်း…မင်းမေးတော့ငါကလည်း နဲနဲပါးပါး ပြန်မေးမပေါ့ .ကွယ်.။တကယ်လို့မင်းရော ၂၀၁၅မှာ ရှုံးရင် ကျနော့်မှာ ရှိတာလေး ပြောင်ပါဘီ… ။တနားကြပါဗျာ… ။ကျနော်က သူတို့ လို လေယာဉ်ပျံ နဲ့ စည်းရုံးရေး မထွက်နိုင်ဘူးဂျာ… ။ခုံဖိနပ်စုတ် စီးပြီး စည်းရုံးရေးဆင်းရရှာတာ မှ မသနား.ကြ ပါလား…အဟင့့်။အမှတ်မရှိလို့ရွေးကောက်ပွဲ မှာ ၅သိန်း အကုန်ခံမိတာပါဗျာ… ။အခုလို မနိုင်မှန်းသိရင် အစကတည်းက ၂လုံးထီ အပြီးပေါက် ဂဏန်းတွက်ပြီး အာ… လိုက်ရင်ကောင်းမှာ… ။ရက်စက်ကြတယ် ဗျာ… လို့လူလည်ခေါင်မှာငိုပြမှာလား… ”\n“ ဟဲဟဲ…လုပ်သင့် ရင် လုပ်ရမပေါ့ ဗျာ… ။ရွေးကောက်ပွဲ မသမာ ပါဘူးလို့တိုင်ချင်ရင် ငွေ၁၀သိန်း စဘော်တင်ရဦးမှာ… ။မီဒီယာ သမားတွေ ခေါ်ပြီး သတင်းစာ ရှင်းလင်းပွဲ လုပ်လိုက်ရတာကမှ မရှိတဲ့ သိက္ခာလေး ကျရုံတင် ကျရှာတာ။ နံမယ်ကြီးတဲ့ သူတွေကို များများ အပုပ်ချနိုင်လေ… ကိုယ်လဲ ပုပ်စော်နံလေပေါ့ ဗျာ… ဟီး… ဟီး”\nထိုစဉ်… ခပ်လှမ်းလှမ်းမှ ကွတ ကွတ နှင့်လမ်းလျှောက်လာသော ဦးသာကူးက… လက်အုပ်ကလေး ချီရင်း\n“ဟေး… သာဂိ… ။ နေကန်းတယ် နော်… ။ဂျီးဒေါ်ကော… ကျန်းမာပါရဲ့လားခင်ညာ”\nလို့ပီယ၀ါစာ နှုတ်ဆက်ရှာဧ။်။အနားရောက်မှ သေသေချာချာ ကြည့် တော့ဦးသာကူးရင်ဘတ်တွင် လူထု အချော်တစ်ပါတီဧ။် ရင်ထိုးတံဆိပ် ကြီးက ခန့် ခန့် ညားညား… ။\nစပ်စုစိန် ဂျီးဒေါ်က… မနေနိုင်ဘဲ\n“ဟင်… ဦးသာကူး… ပါတီ ပြောင်းသွားပြန်ပြီလား… ။အပြောင်းအလည်း ကလည်း မြန်ပါ့ … ။နံမယ် နဲ့ လိုက်ပါ့ တော်”\nဦးသာကူးက အပြုံး မပျက်ပဲ.\n“အိုးးးးး… ပါတီစုံ ဒီမိုကရေစီ စနစ်ကို ကျင့် သုံးနေတဲ့နိုင်ငံမှာ ပါတီအစုံဝင်နိုင်လေ… ကောင်းလေပေါ့ … ဂျီးဒေါ်ရဲ့ ။ကျနော်ဆို ပါတီစုံရုံတင် မကဘူး…ဗျ။ ဘ၀ပါစုံသေး….။အရင်က တပ်မတော်အရာရှိ…။နောက် စီးပွါးရေးသမား စားဖား.။ နောက် ၂၀၁၀မှာ စပါးနှံခိုးပါတီကနေ ၀င်အရွေးခံတယ်… ဟဲဟဲ”\nဦးသာကူး စကားကြားပြီး နားကြားပြင်းကပ်လာပုံရသော သာဂိက…\n“ ၀က်ဝက်ကွဲ ကြက်ပျံမကျ ရှုံးတယ် မဟုတ်လား… ။ကျနော် တောင် ….” ပလုံ”… ဆိုတဲ့အသံလေး ကြားလိုက်သေးတယ်… ။ဦးသာကူးကြီး ငွေ ၅သိန်း နိုင်ငံတော်ကို လှူလိုက်တော့ရေစက်ချသံထင်တယ်… ။ဟီး… ဟီး”\n“အို… ကိုယ်တို့ က တသက်လုံးဝါးလာတာ ဒီလောက်က ပါးပါးလေးပါ… ။အခုလည်း ၂၀၁၅ မှာ ၀င်အရွေးခံဖို့လူထု အချော်တစ်ပါတီကြီးထဲကို ခြေစုံပစ် ရုံမကဘူး….။ လေးဖက်ထောက် ပြီးတော့ … ကို ၀င်ထားလိုက်ပြီ… ။ကြားဖြတ်တောင်… ၀င်ချင်တာ… ။အိမ်က ဘွားတော်က နိုင်ငံတော် ကို ချစ်လို့ လှူတာတော့လှူပါ… ။ ၁၅ သိန်းကြီးတော့ များပါတယ်… ။ ၂၀၁၅ကျမှ ၅သိန်းထပ်လှူ နော်… လို့ တားထားလို့ … ။ကိုယ့် သဘော အရဆိုရင်တော့လုပ်သမျှ ရွေးကောက်ပွဲ တိုင်းလဲ ၀င်ချင်တာ… ။ရှုံးရင်လည်း ရှုံးမဲမဲ… အဲလေ… မဟုတ်မခံ တရားပြန်စွဲချင်တာ… ။ အိမ်က ဘွားတော်က ရှင် ခိုးထားသမျှ လေးတွေ ကုန်ပါပြီ… ဆိုဆိုပြီး ငိုနေလို့ … ။ဒီတခါ မရှုံးအောင်\nအခြေအနေကောင်းလောက်တဲ့လူထု အချော်တစ်ပါတီကနေ ၀င်အရွေးခံဖို့ကြံနေတာ… ဟဲဟဲ။ခေါင်းဆောင် ကြီးကိုယ် တိုင် ပြောထားတာလေ…လူကို မကြည့်ပါနဲ့ပါတီမူဝါဒတွေကို ကြည့် ပါတဲ့ …။ ဒီပါတီကသာ ၀င်ပြိုင်ခွင့် ရရင် သေချာပေါက် ဒဲ့ ဂဏန်းရထားသလိုပဲ… ဟဲ… ဟဲ ”\nဂျီးဒေါ်ကား ဦးသာကူးကြီးကို ကြည့် ရင်း သံဝေဂ ရစွာ ရေရွတ်မိရှာဧ။်… ။\n“ အင်း ဟို… မဆလာ ပါတီကြီးတုံးကလည်း မူမကောင်းတာလား…။ လူမကောင်းတာလား… ။ နှစ်ခုစလုံးမကောင်းတာလား… ။တိုင်းပြည် မြောင်းထဲ ရောက်သွားတာ တော့\nသေချာတယ်… ။လူ မကောင်းလဲ ပြန်အထွန့်တက်တဲ့လူ မပါဖို့ အရေးကြီးတယ်… ဆိုလား.။လူထု အချော်တစ်ပါတီကြီးလည်း လွန်ခဲ့တဲ့အနှစ်(၂၀)ကဆို ဖြုတ်ထုပ်ရှင်းတွေ လုပ်ခဲ့ တာ ။ ခု… လျှမ်းလျှမ်းတောက်နေတဲ့ခေါင်းဆောင်ကြီးကိုတောင် အဖွဲ့ ကထုတ်ခဲ့ သေးတာကလား… ။အထက်အမိန့်ဆို တသွေမသိမ်းနာခံ ။ မဟုတ်လဲ ကလန်ကဆန် မလုပ်ရ ဆိုတဲ့ရှော့ပင်န်ဝတ်သူကြီးများ ကြီးစိုးခဲ့စဉ်ကဆိုလား… ကြား ဖူးတာပါ.။ ထောင်ထောင်… ထောင် ထောင် … လုပ်တယ်ထင်ရင် သူတို့ က လက်တို့ ပြီးတော့ပြောရဦးမယ် ဆိုပြီး ထောင်ထဲနှစ်ရှည်ထည့်ခံခဲ့ရသူတွေလည်း နည်းဘူးကြီး ဆိုလား။ ဧ၀ံ မေသုတံပါ… ဘုရား… ။ဘုရား… ဘုရား…တရားကျစရာ… ”\nသာဂိက တွေးတွေးဆဆ နှင့် ….\n“နေဦးဗျ… ။လူထု အချော်တစ် ပါတီက … ဆိုတိုင်းလဲ လွှတ်တော်ထဲ ရောက်မယ် မထင် နဲ့ ။လူထုကတော့တခဲတနက်… မဲပေးမှာ သေချာပေမယ့် … ။ ရှေးမှာ ၁၉၉၀ ရွေးကောက်ပွဲ ရလဒ်ကို လျစ်လျူ ရှု ခံခဲ့ ရ ဖူးတယ်နော်.။ဘာမှ အပိုင်တွက် မထားနဲ့ ဦး…။ အခု ကြားဖြတ်မှာတောင် ဘယ်လိုမှ မဲခိုးမရ ညစ်မရလို့တောင်ပြိုကမ်းပြို အနိုင်ရ သွားပေမယ့် … အခု လွှတ်တော် တက်ကာနီးမှ ဆင်ပြောင်ကြီး အမြီးတစ်နေတာကော… သိလား”\n“အင်းးးးး ဗျာ။စကားလုံးလေး လေးလုံးကျမှ ကပ်နေလိုက်ကြတာ… ။ပြည်သူတွေမဲပေးထားတဲ့ မျက်နှာမှ မထောက်ကြဖူးလား… ။ပြည်သူတွေက လူထုအချော်တစ်ပါတီကို လွှတ်တော်ထဲမှာ အရမ်းမြင်ချင်နေပြီ။ သူတို့၄၃ ယောက် အဆင်ပြေပြေ ၀င်သွားမှ ၂၀၁၅ကျ ရင် ကျနော်တို့ လည်း အဆင်ပြေမှာ… အဟိ။ ကျနော်ကလည်း လွှတ်တော်ထဲ အရမ်း အရမ်းကို ၀င်ချင်နေတာပါပဲ ခင်ညာ.။”\nဦးသာကူးက စိတ်ပျက်လက်ပျက်ညည်းတွားလိုက်ရာ … ပြည်သူတွေ မျက်နှာမှ မထောက် ဆိုသော စကားရပ်ကို အမြင်ကပ်သွားသောဂျီးဒေါ်က မနေနိင် မထိုင်နိုင် ပြောပစ်လိုက်သည်။\n“ ပြည်သူတွေမျက်နှာမထောက်လို့ကတော့ … လူထုလည်ပင်းကြိုးကွင်းစွပ်တဲ့ အခြေခံဥပဒေကို ကာကွယ်စောင့်ရှောက်ရုံတင်မက… လူထု ကို နည်းမျိုးစုံ နှိပ်စက်ညှင်းပန်းခဲ့တဲ့ စစ်ရာဇ၀တ်ကောင်ကြီးတွေကိုပါ ဦးထိပ်ရွက်… ပါ့ မယ်… ဆိုပြီး … လွှတ်တော်ထဲ လေးဖက်ထောက်ကလေး အသာဝင်သွားလိုက်ရုံပေါ့ တော့ ။ လူထုက သဘောကျလို့ တခဲတနက် မဲပေးထားတဲ့ပါတီကို လွှတ်တော်ထဲ ၀င်ကာနီးမှ မဖြစ်ညစ်ကျယ် ကပ်ဖဲ့ ပြီး ပြင်သင့်တာ ပြင်မပေးဘဲနေတဲ့သူတွေသာ လူထုမျက်နှာ မထောက်တဲ့ သူတွေ”\n”အခု လူထု အချော်တစ် ပါတီက လွှတ်တော်ထဲကို အပြောအဆိုခံပြီး ၀င်ဖို့ဆုံးဖြတ်တာကိုက ပြည်သူ့ဆန္ဒနဲ့ မကိုက်ညီတဲ့ အခြေခံဥပဒေတွေကို ပြင်ဖို့ပါလို့တရားဝင် ကမ္ဘာသိကြွေးကြော်ခဲ့တာ… ။ ပြည်သူတွေကလည်း ဒီကြွေးကြော်သံတွေ လက်တွေ့ဆောင်ရွက်နိုင်အောင် သူတို့ အသည်းကြားက မဲတပြားကို ယုံယုံကြည်ကြည် ပုံအပ်ခဲ့တာပဲဗျ… ။ ဒါကြောင့် နောင်ပြင်သင့်တဲ့ ဥပဒေတွေကို ပြင်ခွင့်ရှိအောင် အစကောင်းမှ အနှောင်းသေချာအောင် တောင်းဆို နေတာပဲလေ။ လွှတ်တော်ထဲဝင်ဖို့ ဆုံးဖြတ်ခဲ့တာ ငုတ်တုပ်ကလေး ငြိမ်ထိုင်ပြီးနေဖို့ ၀င်ခဲ့တာမှမဟုတ်တာ ”\n“အေးလေ… နောက်ပြီး လူထု အချော်တစ်ပါတီကလည်း လွှတ်တော် မတက်ဘူးလို့  အပြီးအပြတ်ပြောနေတာ မဟုတ်ဖူး။ ဒါပေမယ့် ပြည်သူက လူထုအချော်တစ်ပါတီကို လွှတ်တော်ထဲ အရမ်းရောက်စေချင်တဲ့ ဆန္ဒပြင်းပြနေရင်… ပြည်တင်းရင် မင်းမခံနိုင် ဆိုသလို တနည်းနည်း နဲ့အဆင်ပြေအောင် ညှိပေးသင့်တာပေ့ါ။ တိုင်းပြည်အုပ်ချုပ်နေတဲ့ သူတွေမှာ တာဝန်ရှိတယ်… ။ ငါတို့ပြည်သူတွေ နှစ်ကြိမ်နှစ်ခါ တခဲတနက်\nမဲပေးထားတဲ့ပါတီကို ၁၉၉၀ တုံးကလို ညစ်ပတ်ပြီး လွှတ်တော် တက်ခွင့် မပေးလို့ ကတော့ ပြည်သူ့အင်အား ပြကြရသေးတာပေါ့ ဟယ်… …ဟင်းးးဟင်းးး”။\n“ စိတ်အေးအေး ထားပါ ဂျီးဒေါ်ရယ်… ။လူထု အချော်တစ်ပါတီက လွှတ်တော် အမတ်တွေက ခေါင်းပေါင်းတွေတောင် ၀ယ်ထားပြီး… အစမ်းဝတ်ကြည့် နေပါပြီဗျ။ နိုင်ငံတော် သမတကြီး ကလည်း နိုင်ငံတကာကို လူကုန်သွားကူး နေရလို့ပါ… ။သူသာ ပြန်လာရင် ပွဲပြီးမှာပါ… ။ကြည့် နေ…။ သမတအမိန့်် နဲ့အကုန် ညှိပစ်လိုက်မှာပေါ့ … ဗျ… ။အခုဆိုညှိဖို့ … ဂျပန်ကနေ ရွေပေါ်ထိုးစက် တွေ မြေညှိစက်တွေ တောင် လက်ဆောင်ပေးလိုက်ဦးမှာ… ။ ဟို … ခေါင်းမာ ဂိုဏ်းသားတွေကို တခါထဲ ရွေပေါ်ထိုး ပြီး မြေညှိစက်နဲ့တွင်းတူးကို မြှုပ်ပစ်ဖို့တိုးတိုးတိတ်တိတ် သင်ဥာဏ်ပေးတဲ့ သူက ပေး လိုက်ဦးမှာ… ။ဘာပဲဖြစ်ဖြစ် ဒီလောက်ကမ္ဘာသိရှင်ကြား နှစ်ကြိမ်နှစ်ခါ အနိုင်ရထားတဲ့လူထုအချော်တစ်ပါတီ လွှတ်တော်တက်ခွင့်မရလို့ကတော့ သူတို့လွှတ်တော်ကြီး ဘယ်သူက လူရာသွင်းမှာတဲ့တုံး … ။ နောက်ပြီး …သူတို့လုပ်မယ့် ရွေးကောက်ပွဲ ဘယ်သူက ယုံယုံကြည်ကြည် ၀င်ဦး မှာလဲ… ။ ဦးသာကူးတို့ ကလွဲလို့ … ပေါ့ ”\nဂျီးဒေါ်တို့တူအရီး နှစ်ယောက် စကားကို ကြားမှ ဦးသာကူးတယောက် ၀မ်းထဲမှ အလုံးကြီးကျသွားသလို စိတ်သက်သာ သွားဟန်ဖြင့် \n“အော်… ဂလိုလား… ။ဒါဆို ၂၀၁၅ အတွက် မျှော်လင့်ချက် ရှိသေးသပေါ့ နော်… ။လူထုကို ဆက်စည်းရုံးထားဦးမှ… ။လူထု ဂုဏောအနန္တော… ။လူထု … ဂုဏော … အနန္တော…။ နောက်မို့ဆို အိမ်က ဘွားတော်ကြီးက ငွေကုန်ပြီး အရာမရောက်လို့ပွမ်လှပြီ… ။ ဘွားတော်ကြီး ဂုဏော အနန္တော… ။ဘွားတော်ကြီး ဂု ဏော… အနန္တော”\nသာဂိကား ပွစိပွစိ နှင့် ရောက်တတ်ရာရာ ရေရွတ်နေရှာသော ဦးသာကူး၏ အန္တိမရည်မှန်းချက်ကို သိလိုစိတ် ပြင်းပြ လာကာ\n“နေပါဦး ဦးသာကူး ရဲ့ဒီလောက် ရွေးကောက်ပွဲဝင်ချင် လွှတ်တော်တက်ချင်နေတာ… လွှတ်တော်ထဲရောက်ရင် လူထုအကျိုးပြု ဘာဥပဒေတွေများ ပြင်ဆင် ရေးဆွဲ ချင်လို့ တုံး”\n“အော်… ကျနော် လွှတ်တော်အမတ်ဖြစ်ပြီး…လွှတ်တော်တက်ချင်တာက ကျနော့်အိမ်က ဘွားတော်ရဲ့ ဖိအားပေးမှု ကြောင့် ပါ”\n“ဘယ်လို… ဘယ်လို ရှင်းပါဦး”\nသာဂိကား သတင်းဦး သတင်းထူးကြီး တခုကိုရလိုက်သကဲ့သို့ မျက်လုံးတွေ အရောင်တလက်လက် တောက်အောင် စိတ်ဝင်စားလာကာ မေးလေသည်။\n“အင်းလေ…။ ဘွားတော်က ကျနော့် ကို လွှတ်တော်အမတ်ဖြစ်ပြီး ၀န်ကြီးတွေ ဘာတွေ ဖြစ်စေချင်တယ်။အိုဗျာ… ကျနော်က စစ်ရေးအတွေ့ အကြုံ ရှိတော့သမတကြီးလည်း ဖြစ်နိုင်တာကိုး… ။”\nဦးသာကူးက ကော်လာစကို လက်နှစ်ဖက်ဖြင့် ဆွဲမပြီး ပုကွကွ ခန္ဒာကိုယ်ကြီးကို ခြေဖျား နဲနဲ ထောက်လိုက်ရင်း မျက်နှာထားတင်းတင်း နှင့် ဆိုလေ၏။ သာဂိက …\n“စစ်ရေးအတွေ့ အကြုံများဗျာ… ။ခင်ဗျားတို့တင် ရှိမှတ်လို့လား… ။ ကျုပ်တို့ လည်း စစ်အာဏာရှင် အဆက်ဆက် လက်အောက်နေလာတာ… နှစ်(၅၀)လောက်ရှိပြီ… ။ စစ်ရေးအတွေ့ အကြုံ ရှိတဲ့ သူကို သမတခန့်မယ် ဆို ကျုပ်တို့ဂျီးဒေါ်တောင် သမတကြီး ဖြစ်နိုင်သေး… ။မြန်မာပြည် ရဲ့ပထမဆုံး အမျိုးသမီး သမတကြီးပေါ့။ … ဟဲ… ဟဲ”\n“ တော်စမ်းပါ … သာဂိရယ်.ကိုယ့် ထမင်းရည် ကို ၀အောင် သောက်ရရင် တော်ပါပြီ… ။ဒါနဲ့ … ဦးသာကူးလွှတ်တော် အမတ် ဖြစ်ချင်တာ… ဒါပဲလား… ။တခြား ဘာရည်ရွယ်ထားတာ ရှိသေးတုံး… ”\n“အော်… နောက်ရည်ရွယ်ချက်က ပို အရေးကြီးတယ်… ဗျ။ဒီလိုဗျာ… .အိမ်မှာဆို ဘွားတော် က ဆူညံပူညံ လုပ်လွန်းတယ်… ။လွှတ်တော်ထဲ မှာက အေးအေးဆေးဆေး အိပ်နိုင် ငိုက်နိုင်တယ်ဗျ”\n2 Responses to Gyaw Dee – နောင်လွှတ်တော်ထဲ ဆီးလို့ ကြိုကွယ်… မောင်ကြီးလာပါမယ်\nyoyolay on April 24, 2012 at 8:28 pm\nKhin Nyunt on April 24, 2012 at 10:59 pm\nဆရာတော် ဦးဥတ္တမသည် မြန်မာနိုင်ငံ ဒုတိယဘုရင်ခံ ကရက်ဒေါက်၏ ဒိုင်အာခီအုပ်ချုပ် ရေးစနစ် ကို ဆန့်ကျင်ကာ ၀ိုင်အမ်ဘီအေကို ထောက်ခံလျှက် ဟုမ္မရူး တောင်းဆိုဟောပြောခဲ့သည်။ ဒိုင်အာခီအုပ်ချုပ် ရေးစနစ်တွင် အမတ် (၁၀၃) နေရာ ရာထား သော်လည်း (၇၉) ဦးသာ ရွေးကောက်ခံဖြစ်သည်။ ကျန်သူတို့မှာ ဘုရင်ခံ ခန့် ဗျူရိုကရက်များဖြစ်သည်။ ပြည်သူ့ ကိုယ်စားလှယ်နှင့် ဗျူရိုကရက်တို့ တွဲဖက်အုပ်ချုပ်ရေးစနစ်ဖြစ်သည်။ ဥပဒေပြု ကောင်စီတွင် အဆိုတခုတင်ရာ၌ ပြည်သူ့ ကိုယ်စားလှယ်တို့ မဲအများစုရ၍ နိုင်သော်လည်း ဘုရင်ခံ သဘောမတူလျှင် (ဗီတို) ဖြင့် ပယ်ချခံရတတ်သည်။U Than Shwe and their groups are using As same as ideas ” notaDemocracy “


ရေစိုခံအသံချဲ့စက်နှင့်မီးရထားစက်မှုတယ်လီဖုန်း - JWAT305, တရုတ်ရေစိုခံအသံဖမ်းပါသောမီးရထားစက်မှုဖုန်း - JWAT305 ထုတ်လုပ်သူများ၊ ပေးသွင်းသူများ၊ စက်ရုံ - Ningbo Joiwo Explosion proof Technology Co. , LTD\nရေစိုခံအသံချဲ့စက်နှင့်အတူမီးရထားစက်မှုတယ်လီဖုန်း - JWAT305\n1.Engineering plastics injection moulding shell, high mechanical strength and strong impact resistance.\n5.Waterproof plastic Keypad.\n၁၂။ CE, FCC, RoHS, ISO12 လိုက်နာမှု\nချဲ့ထွင် Output ပါဝါ\nထုပ်ပိုး: 1sets/carton, 3.5kg/carton\nhorn Loudspeaker နှင့် Warning Light- JWAT307 ပါ ၀ င်သောဒီဇိုင်းပုံစံစနစ်အသစ်ရာသီဥတုဆန့်ကျင်သောတယ်လီဖုန်း\nရာသီဥတုဒဏ်ခံနိုင်သောတယ်လီဖုန်း - JWAT309 ပိုမိုကောင်းမွန်အောင်ပြုလုပ်သော Trackside Broadcasting တယ်လီဖုန်း